മനമറിയാതെ - Part 10 - Aksharathalukal\nHome » Novel » മനമറിയാതെ – Part 10\nമനമറിയാതെ – Part 10\n“ഇക്കാ എനിക്ക് മറ്റൊരാളെ ഇഷ്ടമാണെന്ന് ഞാൻ വെറുതെ പറഞ്ഞതാ. എന്റെ ജീവിതത്തിൽ എനിക്ക് ഒരാളോടുമാത്രമേ പ്രണയം തോന്നിയിട്ടുള്ളൂ. അത് അക്കുക്കയാണ്. അക്കുകയുടെ മനസ്സറിയാൻ വേണ്ടിയാണ് ഞാൻ മറ്റൊരാളെ ഇഷ്ടമാണെന്ന് കള്ളംപറഞ്ഞത്”\nഅക്കു എന്തുപറയണമെന്നറിയാതെ പകച്ചുനിന്ന നിമിഷം.\nമറുപടിയൊന്നും നൽകാതെ അക്കു ജുമിയുടെ മുഖത്തേക്ക് ഒന്നുനോക്കി.\nഅവൾ നല്ല സന്തോഷത്തിലാണ്.\nഅക്കൂനായി അവൾ സെലക്റ്റുചെയ്ത ഷർട്ടും കയ്യിൽപിടിച്ച് ജുമി അക്കൂന്റെനേരെ വരുന്നത് കണ്ടതും അവൻ ഫോൺ കട്ടാക്കി.\n“ഇക്കാ ഈ ഷർട്ട് ഇഷ്ടായോ…?”\nഅക്കുവിന്റെ മറുപടി ജുമിക്ക് തൃപ്തികരമല്ലായിരുന്നു.\nഷർട്ടുമായി ജുമി കുഞ്ഞോളുടെ അരികിലേക്ക് നടന്നു.\n“കുഞ്ഞോളെ ഇത് എങ്ങനെയുണ്ട്, ഇക്കാക്ക് ഈ ഷർട്ട് നന്നായി ചേരില്ലേ”\n“നന്നായി ചേരും, എന്തെ ഇക്കാക്ക് ഇഷ്ടായില്ലേ”\n“ആന്നുപറഞ്ഞു. പക്ഷെ എന്തോ ഇഷ്ടപ്പെടാത്തപോലെയാ എനിക്ക് തോന്നിയത്”\nഅപ്പോഴേക്കും അക്കു അവർക്കരികിലെത്തി\n“എനിക്ക് ഇഷ്ടായിട്ടാ” എന്ന് പറഞ്ഞതും ജമിയുടെ മുഖത്ത് പുഞ്ചിരിവിടർന്നു.\nഅക്കുവിന്റെ കയ്യിലിരുന്ന ഫോൺ വീണ്ടും ശബ്ദിച്ചപ്പോൾ അക്കു കട്ടാക്കിവിട്ടു.\nഓരോതവണ അക്കു ഫോൺ കട്ടാക്കുമ്പോഴും വീണ്ടുംവീണ്ടും ആ ഫോൺ ശബ്‌ദിച്ചുകൊണ്ടേയിരുന്നു.\n“അത് കാര്യമില്ല. പെട്ടെന്ന് ഇവിടുന്ന് ഇറങ്ങാൻനോക്ക്”\n“സനയാണോ വിളിച്ചുകൊണ്ടിരിക്കുന്നത്…?” കുഞ്ഞോൾ വീണ്ടും ചോദിച്ചു.\n“അതെ” എന്ന് അക്കു തലയാട്ടി.\nവീണ്ടും ഫോൺ ശബ്ദിക്കാൻ തുടങ്ങിയതും കുഞ്ഞോൾ അക്കുവിന്റെ കയ്യിൽനിന്നും ഫോൺവാങ്ങി ചെവിയോരം ചേർത്തു.\n“ഇക്കാ… എന്താ ഫോണെടുക്കാൻ മടി. ഇക്കയെ ഇഷ്ടമാണെന്ന് പറഞ്ഞതുകൊണ്ടാണോ…? എന്തായാലും എനിക്ക് ഇക്കയെ ഇഷ്ടമാണ്. പറയാനുള്ള പേടികാരണം ഇക്കാര്യം തുറന്നുപറയാൻ ഇത്രയും വൈകി. എനിക്കിനി അറിയേണ്ടത് ഇക്കയുടെ മറുപടിയാണ്…” ഫോണിലൂടെ സനയുടെ വാക്കുകൾകേട്ട് ഞെട്ടിയത് കുഞ്ഞോളാണ്.\n“സനാ ഞാൻ കുഞ്ഞോളാ” എന്നുപറഞ്ഞതും ആ കോൾ കട്ടായി.\nകുഞ്ഞോൾ അക്കുവിന് ഫോൺ തിരികെ ഏൽപ്പിക്കുമ്പോൾ\n“ഇക്കാ ജുമി അവളൊരു പാവമാണ്. എനിക്കവളെ നന്നായിട്ടറിയാം. ആഗ്രഹങ്ങക്കും സ്വപ്നങ്ങളും അവസാനിച്ചെന്നുകരുതിയതാണ് ജുമി. പക്ഷെ വീണ്ടും അവളുടെ സ്വപ്നങ്ങൾക്ക് ജീവൻ തിരിച്ചുകിട്ടിയിട്ടുണ്ട്. ഇക്ക അതില്ലാതെയാക്കരുത്, അവളെ ഉപേക്ഷിക്കരുത്”\nകുഞ്ഞോൾ അക്കുവിനുമുന്നിൽ കൈകൾകൂപ്പി.\nഇതൊക്കെ കണ്ടുകൊണ്ട് ജുമി അപ്പുറത്ത് നിൽക്കുന്നുണ്ടായിരുന്നു.\n“കുഞ്ഞോളെ എന്താടി… എന്താ പ്രശ്നം” ജുമി അവർക്കരികിലേക്ക് വന്നു.\n“അല്ല എന്തോഉണ്ട്, എന്താണെന്ന് പറ”\n“ഇക്കയോട് ഇന്ന് കൊച്ചിയിലേക്ക് വരാൻപറഞ്ഞിട്ട് അവിടെന്ന് വിളിച്ചതാ. അപ്പോ ഇക്കയോട് പോവരുത് എന്ന് പറയുകയായിരുന്നു ഞാൻ” കുഞ്ഞോൾ ജമിയോട് കള്ളംപറഞ്ഞു.\nനാളേക്കുള്ള വസ്ത്രങ്ങളൊക്കെ വാങ്ങിക്കൂട്ടി അവർ കടയിൽനിന്നിറങ്ങി.\nഅക്കു അവന്റെ ബുള്ളറ്റിലും ബാക്കിയുള്ളവർ കാറിലുമായി വീട്ടിലേക്ക് പുറപ്പെട്ടു.\nഇന്നോവ കാറിന്റെ ഏറ്റവും പുറകിലെ സീറ്റിലിരിക്കുന്ന കുഞ്ഞോൾ തൊട്ടരികിലുള്ള ജുമിയോട്\n“ടീ ജുമീ… നീ ഇക്കാക്ക് എപ്പോഴെങ്കിലും വിളിച്ചിട്ടുണ്ടോ…?”\n“ഒന്നുപോയെ കുഞ്ഞോളെ… വർഷങ്ങൾക്കുശേഷം ഇക്ക ഇപ്പോഴാണ് ഇവിടെയെത്തിയത്. ഇതിനിടക്ക് ഞാനെപ്പോ വിളിക്കാനാ”\n“നിനക്ക് ഇക്കാടെ നമ്പർ വേണ്ടേ”\nകുഞ്ഞോൾ ജുമിയുടെ ഫോണെടുത്ത് ആക്കൂന്റെ നമ്പർ സേവ് ചെയ്തു.\n“ദേ പെണ്ണെ… വിളിച്ച് ശല്യംചെയ്യാൻ നിൽക്കണ്ട. അറിയാലോ നിനക്ക്. ചിലപ്പോ നല്ല തെറികേൾക്കും”\nഅവരങ്ങനെ കാറിലിരുന്ന് അബ്‌ദുക്കയുടെ വീട്ടുമുറ്റത്തെത്തി.\nഅബ്‌ദുക്കയുടെ വീട്ടുമുറ്റത് പന്തലിനുള്ള തൂണുകൾ തലപൊക്കിനിന്നു. മജീദ്ക്കയുടെ വീട്ടിലും അതുതന്നെയാണ് അവസ്ഥ.\n“ഇക്കാ തെറ്റുപറ്റിയത് എനിക്കാണ്, ഒരു കള്ളംപറഞ്ഞതുകൊണ്ട് ഇക്കയെ നഷ്ടമാവുമെന്ന് ഞാൻ സ്വപ്നത്തിൽപോലും കരുതിയതല്ല. ഇക്കയുടെ മനസ്സറിയാൻവേണ്ടിയാണ് ഞാനങ്ങനെ പറഞ്ഞത്. പക്ഷെ…” സനയുടെ വാക്കുകൾ ഇടറി.\n“സനാ… എനിക്കും ഇഷ്ടമായിരുന്നു നിന്നെ. ഇവിടെ എന്റെ വീട്ടുകാർ ജുമാനയെ വിവാഹംകഴിക്കാൻ പറഞ്ഞപ്പോൾ ആദ്യം ഞാൻ എതിർത്തതാണ്. പക്ഷെ ആ ദിവസംതന്നെ നീ വിളിച്ച് നിനക്ക് മറ്റൊരാളെ ഇഷ്ടമാണെന്ന് പറഞ്ഞപ്പോൾ തകർന്നുപോയത് ഞാനാണ്. മറ്റൊരാളെ സ്നേഹിക്കുന്ന നിന്നെ കാത്തിരിക്കുന്നതിൽ അർത്ഥമില്ല എന്ന് തോന്നിയതുകൊണ്ടാ ഞാൻ ഈ വിവാഹത്തിന് സമ്മതിച്ചത്. ജുമാനയും എനിക്കുവേണ്ടി കാത്തിരിക്കുകയായിരുന്നു എന്ന് അറിഞ്ഞപ്പോൾ അവളെയും കണ്ടില്ലെന്നുനടിക്കാൻ എനിക്കുകഴിഞ്ഞില്ല” റോഡരിൽകിൽ ബുള്ളറ്റ് നിർത്തി സനയുമായി ഫോണിൽ സംസാരിക്കുകയാണ് അക്കു.\n“ഇക്കാ എന്നെ ഒഴിവാക്കരുത് പ്ലീസ്…”\nഅതെ അക്കു പെട്ടിരിക്കുകയാണ്. തന്നെ ജീവനുതുല്യം സ്നേഹിക്കുന്ന രണ്ടുപെൺകുട്ടികൾക്കിടയിൽ.\nഒരുവശത്ത് തനിക്കുവേണ്ടി കെഞ്ചുന്ന സനയും മറുവശത്ത് തന്നെ കിട്ടുമെന്ന് വിശ്വസിച്ച് സ്വപ്നംകാണാൻ തുടങ്ങിയ ജമിയും.\n“ഇക്കാ… എത്രകാലം വേണമെങ്കിലും കാത്തിരിക്കാൻ ഞാൻ തയ്യാറാണ്, ഇക്ക എന്നെ വേണ്ടെന്നുമാത്രം പറയരുത്. പ്ലീസ് ഞാനാ കാലുപിടിക്കാം”\nസനയുടെ തേങ്ങൽ ഫോണിലൂടെ അക്കു കേട്ടു.\nമറുപടി എന്തുപറയണമെന്നറിയാത്തതുകൊണ്ട് അക്കു ഫോൺ കട്ടാക്കി.\nബുള്ളറ്റിൽകയറി വീട്ടിലേക്ക് യാത്രതുടർന്നു.\nവീണ്ടും നിർത്താതെ അടിക്കുന്ന ഫോണിന്റെ ശബ്ദംകെട്ടപ്പോൾ സന ആയിരിക്കുമെന്നുകരുതി അക്കു ഫോൺ എടുത്തില്ല.\nദൂരങ്ങൾതാണ്ടി അക്കു വീട്ടുമുറ്റത്തെത്തി.\nമുറ്റത്തെ മാവിന്റെ ചുവട്ടിൽ വണ്ടിനിർത്തി അക്കു അപ്പുറത്തെ മജീദ്ക്കയുടെ വീട്ടിലേക്ക് ഒന്നെത്തിനോക്കി.\nമുറ്റത്ത് ഇറക്കിവെച്ചിരിക്കുന്ന കസേരകൾക്കിടയിലൂടെ അക്കു വീടിനകത്തേക്ക് കടന്നു.\n“ഉമ്മാ…” അക്കു വിളിച്ചു.\n“ഇക്കാ അവരിവിടെയില്ല. നിശ്ചയം പറയാൻ പോയതാ” അടുക്കളയിൽനിന്നും കുഞ്ഞോൾ വിളിച്ചുപറഞ്ഞു.\nഉമ്മയില്ലാത്തതുകൊണ്ട് അടുക്കളപ്പണിയിലായിരുന്നു കുഞ്ഞോൾ.\nഅക്കു അടുക്കളയിലേക്ക് കടന്നുച്ചെന്നതും\nകുഞ്ഞോളും ജുമിയും അടുക്കളയിലുണ്ടായിരുന്നു.\n“കുഞ്ഞോളെ എനിക്ക് കുറച്ച് വെള്ളംവേണം”\n“ഇക്കാ എന്റെകയ്യിൽ മീനാ…” എന്ന് കുഞ്ഞോൾ അക്കുവിന് മറുപടിനൽകി\n“ജുമീ ഇക്കാക്ക് കുറച്ച് വെള്ളംകൊടുക്ക്” എന്ന് ജുമിയോട് പാഞ്ഞുകൊണ്ട് അവളൊന്ന് ജുമിയേനോക്കി പുഞ്ചിരിച്ചു.\nഅക്കുവിന്റെയും ജുമിയുടെയും ഇടയിലുള്ള അകലം കുറക്കുവാൻ വേണ്ടിയാണ് കുഞ്ഞോൾ അങ്ങനെ പറഞ്ഞത്.\nഅക്കു അവർക്കിടയിൽനിന്നും അവന്റെ റൂമിലേക്ക് നടന്നു.\n“എടീ ഇക്കപോയി” ഗ്ലാസ്സെടുക്കാൻ ഒരുങ്ങിയ ജുമി പറഞ്ഞു.\n“അത് കാര്യല്ല… നീ നല്ല അസ്സലൊരു സുലൈമാനിയിട്ട് അങ്ങോട്ട് ചെല്ല്”\n“ഞാനൊന്നും പോവില്ല. എനിക്ക് പേടിയാ”\n“അതൊന്നും പറഞ്ഞാൽ പറ്റില്ല. എന്തായാലും പെണ്ണുകാണലും കലാപരിപാടികളും ഇല്ലായിരുന്നല്ലോ. അപ്പൊ ഇതുതന്നെയാണ് നല്ല തുടക്കം. ഇതോടെ നിന്റെ പേടിയൊക്കെ മാറും”\nസന എന്നൊരു സംശയം ഉള്ളിലുള്ളതുകൊണ്ടാണ് കുഞ്ഞോൾ ഇങ്ങനെയൊക്കെ ജുമിയെക്കൊണ്ട് ചെയ്യിക്കുന്നത്.\nമനസ്സില്ലാമനസ്സോടെ ജുമി കട്ടനും ഗ്ലാസ്സിലാക്കി ആക്കൂന്റെ അടുത്തേക്ക് പോകാനൊരുങ്ങിയതും\n“ദേ നാത്തൂനെ… നിക്കാഹ് കഴിഞ്ഞിട്ടില്ല. അത് നീ മറക്കണ്ട” കുഞ്ഞോൾ അവളെ ഓർമിപ്പിച്ചു.\n“ഒന്ന് പോടീ കളിയാക്കാതെ”\nജുമി ചായയുമായി അക്കുവിനെ തിരഞ്ഞിറങ്ങി.\nഹാളിൽ അക്കുവിനെ കാണാതായപ്പോൾ ജുമി ഒന്ന് നിന്നു.\n“പടച്ചോനെ… ഇനിയിപ്പോ റൂമിലാവോ” അവൾ അവളോടുതന്നെ ചോദിച്ചു.\nഅക്കൂന്റെ റൂമിലേക്ക് കടക്കാൻ അവൾക്കെന്തോ പേടിതോന്നി.\nവിറച്ചുകൊണ്ട് ജുമി തുറന്നിട്ട വാതിലിലൂടെ ആക്കൂന്റെ റൂമിനകത്തേക്ക് കയറി.\nമുൻപ് പലപ്പോഴും ജുമി ആ റൂമിനകത്ത് കയറിയയിട്ടുണ്ടെങ്കിലും അന്നൊന്നുമില്ലാത്ത പേടി ഇന്നവൾക്കുണ്ട്.\nവിറയാർന്ന കൈകളിൽ ചായക്കപ്പുമായി ജുമി റൂമിനകത്തുമുഴുവൻ കണ്ണോടിച്ചു.\nനോട്ടം ബാക്കി എന്നല്ലാതെ അക്കുവിനെ ആ പരിസരത്തൊന്നും കണ്ടില്ല.\nറൂമിൽനിന്നും പുറത്തിറങ്ങാനായി ജുമി പതിയെ തിരിഞ്ഞതും മുന്നിൽ അക്കു.\n“എന്താ നീ എന്റെ റൂമിൽ” അക്കു ചോദിച്ചു.\nഅക്കു കൈനീട്ടി ചായക്കപ്പുവാങ്ങി\n“നീ ഇവിടെയിരിക്ക് ജുമീ, എനിക്കൊരു കാര്യം പറയാനുണ്ട്”\nആകെ പേടിയോടെ നിക്കുന്ന നിൽക്കുന്ന ജുമിക്ക് ആ റൂമിനകത്ത് ഇരിക്കാൻ അതിലേറെ പേടിയായിരുന്നു.\n“ശെരി” അക്കു ചായ കുടിച് കപ്പ് ടേബിളിൽവെച്ചു.\n“ജുമീ… എനിക്കൊരു പ്രണയം ഉണ്ടായിരുന്നു. വർഷങ്ങാളായി ഞാൻ ഉള്ളിൽകൊണ്ടുനടക്കുന്ന ഒരു പ്രണയം. നിന്നെ കെട്ടാൻ ഇവിടെയുള്ളവർ പറഞ്ഞപ്പോൾ ആദ്യം എതിർത്തത് അതുകൊണ്ടാണ്. അവൾക്കിഷ്ട്ടം മറ്റൊരാളെയാണ് എന്നറിഞ്ഞപ്പോഴാണ് ഞാൻനിന്നെ കേട്ടാമെന്ന് വാക്കുപറഞ്ഞത്. പക്ഷെ…” അക്കു പറഞ്ഞുനിർത്തി ടേബിളിൽനിന്ന് ചായയെടുത്ത് ഒന്നുവലിച്ചു.\nസംശയത്തോടെ ജുമി അക്കൂനെനോക്കിനിന്നു.\nചായക്കപ്പുമായി അക്കു തുറന്നുകിടക്കുന്ന ജനാലിനരികിൽച്ചെന്നുനിന്ന് പുറത്തേക്ക് നോക്കി.\n“ഇന്ന് തുണിക്കടയിൽനികുമ്പോൾ അവൾ വിളിച്ചിരുന്നു. അവളെന്റെ മനസ്സറിയാനാണ് മറ്റൊരാളെ ഇഷ്ടമാണെന്ന് കള്ളംപറഞ്ഞത്. അവൾക്കിഷ്ടം എന്നെയാണ്. എനിക്കുവേണ്ടി എത്രവേണമെങ്കിലും കാത്തിരിക്കാമെന്ന് പറയുകയാണ് അവൾ”\nഅക്കുവിന്റെ വാക്കുകൾ കേട്ട് തളർന്നുപോയിരുന്നു ജുമി. നഷ്ടപ്പെട്ടു എന്നുകരുതിയത് തിരിച്ചുകിട്ടിയതിൽ ഒരുപാട് സന്തോഷിച്ചവളാണ് ജുമി. പക്ഷെ ആ സന്തോഷത്തിന് നീർകുമിളയുടെ ആയുസ്സേ ഉണ്ടായിരുന്നുള്ളു എന്നവൾക്ക് മനസ്സിലായി.\nഉള്ളിൽ ആർത്തിരമ്പിയ സങ്കടക്കടൽ പൂർവാധികം ശക്തിയോടെ ആഞ്ഞടിച്ചു.\nഅവളുടെ കണ്ണുകളിൽ നോവിനാൽ നനവ്‌പടർന്നു.\nഅക്കു ജാനാലീനരികിൽനിന്ന് തിരിഞ്ഞ് ജുമിയെ നോക്കിയതും അതുവരെ ഉണ്ടായിരുന്ന മുഖത്തെ പ്രകാശം എങ്ങോപോയിമറഞ്ഞിരിക്കുന്നു. പകരമായി കണ്ണുകളിൽ ഈറനണിഞ്ഞത് അക്കു കണ്ടു.\nഅവൻ ജുമിയുടെ അരികിലേക്ക് നടന്നു.\nഅവന്റെ ഉള്ളിലും ഭയമുണ്ട്.\nഅവൻ ആരെ ഒഴിവാക്കിയാലും ഏതെങ്കിലും ഒരുപെൺകുട്ടിയുടെ കണ്ണുനീർ കാണേണ്ടിവരുമെന്ന പേടി.\n“ജുമീ… നീ എന്നോട് ക്ഷമിക്കണം, ഞാൻ ആഗ്രഹിച്ച ജീവിതം എനിക്കുമുന്നിൽ എന്നെകാത്തുനിൽക്കുന്നുണ്ട്. നിന്നോടൊപ്പമുള്ള ജീവിതം ഒരിക്കൽപോലും ഞാൻ ചിന്തിച്ചതുപോലുമല്ല”\nജുമിയുടെ കവിളിലൂടെ കണ്ണുനീർ ഒലിച്ചിറങ്ങി.\n“സങ്കടപ്പെടരുത് ജുമീ… നീയൊന്ന് ആലോചിക്ക്, എന്നിട്ടൊരു തീരുമാനം പറ”\nഅക്കു അവൾക്കരികിൽനിന്ന് പുറത്തേക്കിറങ്ങി.\nഅപ്പോഴാണ് ഇതൊക്കെ കേട്ടുകൊണ്ട് കുഞ്ഞോൾ പുറത്തുനിൽക്കുന്നുണ്ടായിരുന്നു എന്ന് അവന് മനസ്സിലായത്.\nകുഞ്ഞോളുടെ കണ്ണുകളും നിറഞ്ഞിട്ടുണ്ട്.\nദേഷ്യം കൊണ്ട് ആ മുഖം ചുവന്നിട്ടുമുണ്ട്.\n“കുഞ്ഞോളെ… ഞാൻ…” അക്കു പറയാനൊരുങ്ങിയതും\n“മിണ്ടരുത് അക്കുക്കാ… എന്നെയിനി കുഞ്ഞോളെന്ന് വിളിക്കണ്ട. ഇത്രയുംകാലം കണ്ണീരിയില്ലാതെയാണ് ജുമി കഴിഞ്ഞത്. ഇക്കയുടെ വരവ് ഞങ്ങളുടെ ജുമിയെ കരയിപ്പിക്കാൻ വേണ്ടിയായിരുന്നു എങ്കിൽ ഇങ്ങോട്ട് വരേണ്ടായിരുന്നു. ഇക്കാക്ക് വേണ്ടങ്കിക്കും എനിക്കുവേണം, ഞങ്ങൾക്കുവേണം. ഇവളെപോലൊരു പെൺകുട്ടിയെ വേണ്ടാന്നുപറഞ്ഞ ഇക്കയെ എനിക്കുവേണ്ട. എങ്ങോട്ടാണെന്നുവെച്ചാൽ പൊയ്ക്കോ, ആരെയാണെന്നുവെച്ചാൽ കെട്ടിക്കോ. ആ സനയെയുംകൊണ്ട് ഇങ്ങോട്ട് കയറിവരാൻ പറ്റില്ല”\nജുമിയുടെ കണ്ണുനീരിന്റെ കാരണം അക്കുആയതുകൊണ്ട് കുഞ്ഞോൾക്ക് അക്കുവിനോട് ദേഷ്യം തോന്നി.\nഅവൾ അക്കുവിനെ ഒരുപാട് കുറ്റപ്പെടുത്തി.\n“കുഞ്ഞോളെ… ഇക്ക…” അക്കു പറയാനൊരുങ്ങിയതും കുഞ്ഞോളവനെ തടഞ്ഞു.\n“വേണ്ട ഒന്നും പറയണ്ട. എനിക്കിനി കാണുകയുംവേണ്ട”\nകുഞ്ഞോളുടെ മിഴികൾ നിറഞ്ഞൊഴുകി.\n“ഈ ഇക്കയും അനിയത്തിയും ഇന്നിപ്പോ വഴക്കിടുന്നതിന് കാരണകകാരി ഞാനാണ്. അക്കുക ഒരു തെറ്റും ചെയ്തിട്ടില്ല. ഇക്കയുടെ മനസ്സറിയാതെ ഇക്കയെ ഇഷ്ടപ്പെട്ടു അതാണ് ഞാൻ ചെയ്ത തെറ്റ്”\nകൂടെപ്പിറപ്പിൽനിന്നും കേൾക്കാൻ ആഗ്രഹിക്കാത്ത വാക്കുകൾ കേട്ടതുകൊണ്ട് അക്കുവിന്റെ നെഞ്ചുകലങ്ങി.\nടേബിളിൽ ഇരുന്ന ബുള്ളറ്റിന്റെ ചാവിയെടുത്ത് അക്കു വീടിന്റെ പുറത്തേക്കിങ്ങി.\nഎങ്ങോട്ടെന്നില്ലാതെ അക്കു ബുള്ളറ്റുമായി ഗേറ്റുകടന്ന് പോയി.\n“ഇവൾക്ക് എന്താ പറ്റിയത് ഫാത്തിമാ… ഒരു ഉഷാറില്ലല്ലോ” വർക്ഷോപ്പിൽനിന്നും ഉച്ചക്ക് ഭക്ഷണം കഴിക്കാനെത്തിയ നൗഷാദ്ക്ക ചോദിച്ചു.\n“അറിയില്ല… ഞാൻ ചോദിച്ചിട്ട് ഇവളൊന്നും പറയുന്നില്ല. നിനൽത്തന്നെ ഒന്ന് ചോദിച്ചുനോക്ക് എന്താണ് കാര്യമെന്ന്”\nസനയുടെ കണ്ണുകൾ നിറയാൻതുടങ്ങിയതും കഴിപ്പ് നിർത്തി നൗഷാദ്ക്ക സനയുടെ അടുത്തിരുന്നു.\n“എന്താണ് മോളെ, എന്തിനാ നീ കരയുന്നത്…?”\nസനയെ ചേർത്തുപിടിച്ച് നൗഷാദ്ക്ക ചോദിച്ചതും\n“അക്കുക്ക…” അവളുടെ വാക്കുകൾ മുറിഞ്ഞുപോയി.\n“ഇക്കാടെ കല്യാണം ഉറപ്പിച്ചു”\n“അതാണോ കാര്യം, ഇന്നലെ എന്നെവിളിച്ചു പറഞ്ഞതാണ് അവനാകാര്യം. മോളോട് പറയാൻ ഞാൻ മറന്നതാ” നൗഷാദ്ക്ക ഒന്ന് പുഞ്ചിരിച്ചു.\n“ഉപ്പാ… എനിക്ക് അക്കുക്കയെ വേണം. എപ്പോഴും ഇക്ക എന്റെകൂടെവേണം” അത് കേട്ടതും സനയുടെ തോളത്തിരുന്ന നൗഷാദ്കയുടെ കൈ അദ്ദേഹം പിൻവലിച്ചു.\n“മോളെന്താ ഉദ്ദേശിക്കുന്നത്… എനിക്കൊന്നും മനസ്സിലാകുന്നില്ല”\n“ഉപ്പാ എനിക്ക് ഇക്കയെ ഇഷ്ടമായിരുന്നു. പക്ഷെ പറഞ്ഞില്ല. ഇന്ന് ഞാനതുപറഞ്ഞതും ഇക്ക വേറൊരു കല്യാണത്തിന് സമ്മതിച്ചു എന്നാണ് പറഞ്ഞത്”\nനൗഷാദ്ക്കയും ഫാത്തിമതാത്തയും സനയെ മിഴിച്ചുനോക്കി.\n“ഇക്ക പറയാ, വൈകിപോയി എന്ന്. ഇക്കാക്കും എന്നെ ഇഷ്ടമായിരുന്നു എന്ന്” സന അതുപറഞ്ഞതും\n“നീയിത് എന്തുഭാവിച്ചാ സനാ… അക്കു അവനെന്തുതെറ്റാ നിന്നോട് ചെയ്തത്. അവന്റെ ഇപ്പോഴത്തെ അവസ്ഥ നീ ചിന്തിച്ചിട്ടുണ്ടോ”\n“ഇല്ല ഉപ്പാ… ഞാനൊന്നും ചിന്തിച്ചില്ല. ഞാൻ ഇഷ്ടപെട്ടത് ഇക്കയെ ആയതുകൊണ്ട് നിങ്ങളാരും എതിരുനിൽകില്ല എന്നൊരു വിശ്വാസമുണ്ടായിരുന്നു”\n“ഞങ്ങൾക്കും അവനെ ഇഷ്ടമാണ്. പക്ഷെ ഈ സാഹചര്യത്തിൽ അവനോട് നിന്നെ നിക്കാഹ്ചെയ്യാൻ പറയുവാനെനിക്കാവില്ല. അതുകൊണ്ട് മോളവനെ മറക്കണം. മറന്നേ പറ്റു”\nനൗഷാദ്ക്ക കടുപ്പിച്ച് പറഞ്ഞതും സനയുടെ കണ്ണിലെ നീരോഴുക്ക് കൂടിവന്നു.\n“മോളെ… നമ്മൾ കൊതിച്ചാൽമാത്രം പോര. പടച്ചവൻ വിധിക്കുകകൂടി വേണം. പടച്ചവന്റെ വിധിയറിയാതെ നമ്മളാരേയും ആഗ്രഹിക്കരുത്. ആഗ്രഹിക്കുന്നതിൽ അർത്ഥമില്ല മോളെ. അതുകൊണ്ട് നീ അക്കുവിനെ വിളിക്കണം. പഴയ ബന്ധം മറന്ന് നല്ലൊരു ആങ്ങളായായി അവനെകണ്ട് അവനോട് നല്ലപോലെ സംസാരിക്കണം. ഉറപ്പിച്ച കല്യാണത്തിൽനിന്ന് പിന്മാറരുത് എന്ന് അവനോട് പറയണം. അവന്റെ സന്തോഷമല്ലേ നമ്മുടെ സന്തോഷം” നൗഷാദ്ക്ക മകളെ നല്ലപോലെ ഉപദേശിച്ചു.\nഉപ്പയുടെ വാക്കുകളെ അനുസരിക്കാൻ സനയും തയ്യാറായി.\nകൂടെപ്പിറപ്പ് തള്ളിപ്പറഞ്ഞ വേദനയിൽ പതിവിലും വേഗത്തിൽ അക്കു ബുള്ളറ്റ് പറത്തിവിട്ടു.\nഒരാളെ സ്വീകരിച്ചാൽ മറ്റൊരാൾ കരയും. അതുകൊണ്ട് ആരെയും സ്വീകരിക്കാതിരിക്കുക. പക്ഷെ ജീവിച്ചിരിക്കുമ്പോൾ അത് പ്രയാസമാണ്.\nഇനി കാണേണ്ട എന്നുപറഞ്ഞ അനിയത്തിക്കുട്ടിയുടെ വാക്കുകളും അവനെ വേദനിപ്പിച്ചുകൊണ്ടിരുന്നു.\nഎല്ലാ വേദനകളും മറക്കാനായി അവൻ ബുള്ളറ്റിന്റെ ആക്‌സിലേറ്റർ പിടിച്ചു തിരിച്ചു.\nമുന്നിൽപോകുന്ന ഓരോ വാഹനത്തെയും മറികടക്കുമ്പോൾ അവന്റെ കണ്ണുകളിൽ നനവ് രൂപപ്പെട്ടു.\nകണ്ണിൽ തളംകെട്ടിയ കണ്ണുനീരിനെ തുടച്ചുമാറ്റാൻ കൈ ഉയർത്തിയതും അക്കുവിന്റെ നിയന്ത്രണം നഷ്ടമായി.\nബ്രെക്ക് ശക്തിയായി ചവിട്ടിയെങ്കിലും വണ്ടി നിൽക്കാൻ തയ്യാറായില്ല.\nഒരു സൈഡിലേക്ക് ചരിഞ്ഞ ബുള്ളറ്റിൽനിന്നും അക്കു റോഡിൽപതിഞ്ഞു.\nഅക്കുവിന് മുന്നിലായി ബുള്ളറ്റും റോഡിലൂടെ നിരങ്ങി.


പ്രകൃതിക്ഷോഭം കഴിഞ്ഞ നാട്ടില് തെരഞ്ഞെടുപ്പുത്സവത്തിന് എവിടെനിന്നെത്തി ഇത്ര പണം? - Boolokam\nHome Boolokam പ്രകൃതിക്ഷോഭം കഴിഞ്ഞ നാട്ടില് തെരഞ്ഞെടുപ്പുത്സവത്തിന് എവിടെനിന്നെത്തി ഇത്ര പണം?\nപ്രകൃതിക്ഷോഭം കഴിഞ്ഞ നാട്ടില് തെരഞ്ഞെടുപ്പുത്സവത്തിന് എവിടെനിന്നെത്തി ഇത്ര പണം?\nപ്രളയം വിഴുങ്ങിയ കേരളമാണിത്. ദുരിതാശ്വാസം ഇപ്പോഴും എല്ലാവര്‍ക്കും ലഭിച്ചിട്ടില്ല. വീടോ കൃഷിയോ മറ്റെന്തുമാവട്ടെ, നഷ്ടമായതിനൊന്നും പരിഹാരമില്ല. മുഖ്യമന്ത്രിയുടെ ദുരിതാശ്വാസ നിധിയിലേക്കു വല്ലതും തരണേയെന്നു കേരളം കേണു. സംസ്ഥാന ജീവനക്കാര് ശംബളം നല്‍കി. യുവാക്കളുടെ കൂട്ടായ്മകളും വിവിധ സംഘടനകളും സഹായമെത്തിച്ചു. മന്ത്രിമാര് വിദേശങ്ങളില് യാചനായാത്ര നടത്തി. ചെലവു ചുരുക്കണമെന്ന് സര്‍ക്കാര് അഭ്യര്‍ത്ഥിച്ചു. ഉത്സവങ്ങള്‍ക്കു പകിട്ടു കുറഞ്ഞു. മേളകളുടെ ഫീസ് പലമടങ്ങു കൂടി.\nപ്രളയ ദുരിതാശ്വാസം ജനങ്ങള് വലിയ പ്രതിബദ്ധതയോടെയാണ് ഏറ്റെടുത്തത്. പക്ഷെ, ഗവണ്‍മെന്റ് ചെലവു ചുരുക്കിയോ? ഉദ്ഘാടനം, പ്രചാരണം, അകമ്പടി എന്നിങ്ങനെ എന്തിലെങ്കിലും നിയന്ത്രണമുണ്ടായോ? പ്രകൃതി ദുരന്തത്തില് പുറന്തള്ളപ്പെട്ടവര്, കോര്‍പറേറ്റ് വികസനത്തില് പുറംതള്ളപ്പെട്ടവര് എന്നിങ്ങനെ പുറംതള്ളപ്പെടുന്ന ആളുകള് പെരുകി. അവരുടെ അവകാശമോ, അവര്‍ക്കുള്ള ആശ്വാസമോ ആരുടെയും പരിഗണനയില് കണ്ടില്ല. പ്രളയം വിഴുങ്ങിയ കേരളം അഞ്ചെട്ടു മാസങ്ങള് പിന്നിടുമ്പോള് ധൂര്‍ത്തുത്സവങ്ങളില് തിമര്‍ക്കുകയാണ്.\nപ്രളയത്തെ നേരിടാന് ചെലവു ചുരുക്കുകയല്ല, ആ പേരില് എവിടെനിന്നൊക്കെ കടംവാങ്ങാമോ അതു തരപ്പെടുത്തുകയായിരുന്നു ഗവണ്‍മെന്റ്. സാമ്പത്തിക പ്രതിസന്ധി മറി കടക്കാന് ഓര്‍ക്കാപ്പുറത്ത് ഒരു കൈസഹായം. പ്രളയ പീഡിതര്‍ക്ക് എന്തു കിട്ടി എന്നാരും ചോദിക്കില്ല.\nവലിയ പ്രകൃതിക്ഷോഭത്തിലൂടെ കടന്നുപോയ ഒരു നാട്ടില് തെരഞ്ഞെടുപ്പുത്സവത്തിന് ഓരോ മുന്നണിയും ചെലവഴിച്ച തുക നമ്മെ ഞെട്ടിക്കണം. എവിടെനിന്നു വന്നു ഇത്രയേറെ പണം? പോസ്റ്ററുകളോ, ചുമരെഴുത്തുകളോ ഹോര്‍ഡിങ്ങുകളോ വാഹനഘോഷങ്ങളോ ചുരുങ്ങിയില്ല. പത്ര/ ഇലക്ട്രോണിക് മാധ്യമങ്ങളില് മുമ്പൊരിക്കലും കണ്ടിട്ടില്ലാത്തവിധം പരസ്യങ്ങള് നിറഞ്ഞു. പ്രമുഖ പത്രങ്ങളിലെല്ലാം പേജുകണക്കിനു പരസ്യം നല്‍കാന് എത്ര കോടി രൂപവേണം? അതെല്ലാം എവിടെനിന്നാണ് വന്നത്?\nകൈവശം പണമില്ലാത്തതിനാല് വായ്പാ സമ്പദ് ഘടനയെ ആശ്ലേഷിക്കുന്ന ധന നയമാണ് നമ്മുടെ സംസ്ഥാനത്തിന്റേത്. വരും തലമുറയെ പണയംവെച്ചു ഭരിക്കാന് ഒരു ലജ്ജയും സര്‍ക്കാറിനില്ല. പണം എവിടെനിന്നും വാങ്ങി എന്തിനും ഉപയോഗിക്കും എന്ന മാനസികാവസ്ഥയാണ് വളരുന്നത്. പ്രളയ മുറിവുകളുണങ്ങും മുമ്പ് ധൂര്‍ത്തിന്റെ ഉത്സവം നടത്താന് ഒരു ധാര്‍മ്മിക തടസ്സവും രാഷ്ട്രീയ നേതാക്കള്‍ക്ക് ഉണ്ടായില്ല. തെരഞ്ഞെടുപ്പു കമ്മീഷന് അനുവദിച്ച പരിധിയിലുള്ള കണക്ക് അവര് നല്‍കുമായിരിക്കും. എന്നാല് നമ്മുടെ കണ്‍മുന്നില് ഏറ്റവും വലിയ ധൂര്‍ത്താണ് നടന്നതെന്ന വാസ്തവം മറഞ്ഞുപോവില്ല.\nലോകത്തൊരിടത്തും തെരഞ്ഞെടുപ്പ് ഇവ്വിധം ആഘോഷിക്കുന്നില്ല. കൊടിതോരണങ്ങളും പോസ്റ്ററുകളും കൊണ്ടു പരിസരം നിറയ്ക്കുന്നില്ല. ആശയപ്രചാരണത്തിന് ഇതര ഉപാധികളുണ്ടവിടെ. പണം ഇങ്ങനെ വാരിയെറിയരുത്. ദരിദ്രരുടെ ജനാധിപത്യ രാജ്യമാണ്. ഭൂമിക്കും കിടപ്പാടത്തിനും തൊഴിലിനും സമരം ചെയ്യുന്നവരുടെ നാടാണ്. കര്‍ഷകര് ആത്മഹത്യ ചെയ്യുന്ന നാടാണ്. കടമെടുത്ത പാവങ്ങളെ ബാങ്കുകള് കൊല്ലാക്കൊല ചെയ്യുന്ന സര്‍ഫാസിനാടാണ്. പ്രളയം എല്ലാം കുത്തിയൊഴുക്കിക്കൊണ്ടുപോയ നാടാണ്. ഇവിടെ ഇത്രയേറെ പണം കുമിഞ്ഞതും അങ്ങാടികളില് മറിഞ്ഞതും എങ്ങനെയാണ് രാഷ്ട്രീയക്കാരേ? അതിന്റെ കണക്കും വ്യാകരണവും പറയാമോ ‘ജനാധിപത്യത്തിന്റെ കാവല്‍ക്കാരേ’?\n23 ഏപ്രില് 2019\nPrevious articleജീൻസും ടീ ഷർട്ടുമിട്ട് ആധുനിക വേഷം പുതച്ച ഗോത്ര മനുഷ്യൻ\nNext articleതലോടുമ്പോഴും ആ കുഞ്ഞിന്റെ മുഖം അവനിൽ ഒരു ചലനവുമുണ്ടാക്കിയില്ല !


'പേടിക്കണ്ടാട്ടോ', മുത്തപ്പൻ പുഴയിൽ കിണറ്റിൽ വീണ ആ ആനയെ ഒടുവിൽ കര കയറ്റി | elephant struck inawell at kozhikode muthappan puzha rescued\n'പേടിക്കണ്ടാട്ടോ', മുത്തപ്പൻ പുഴയിൽ കിണറ്റിൽ വീണ ആ ആനയെ ഒടുവിൽ കര കയറ്റി\nMuthappanpuzha, First Published Jan 1, 2021, 9:10 PM IST\nകോഴിക്കോട് മുത്തപ്പൻ പുഴയ്ക്ക് സമീപത്ത് ചെങ്കുത്തായ ഒരു മലയ്ക്ക് അടുത്തുള്ള ഒരു കിണറ്റിലാണ് ഇന്ന് രാവിലെ ഒരു ആന വീണത്. ചെളി നിറഞ്ഞ കിണറ്റിൽ വീണ ആനയെ ഏതാണ്ട് എട്ട് മണിക്കൂറോളം നീണ്ട രക്ഷാപ്രവർത്തനത്തിന് ശേഷമാണ് രക്ഷിച്ചത്.\nകോഴിക്കോട്: കോഴിക്കോട് മുത്തപ്പൻപുഴയിൽ കിണറ്റിൽ വീണ ആനയെ രക്ഷിച്ച് കരകയറ്റി വനംവകുപ്പും നാട്ടുകാരും. മുത്തപ്പൻ പുഴയ്ക്ക് സമീപത്ത് ചെങ്കുത്തായ ഒരു മലയ്ക്ക് അടുത്തുള്ള ഒരു കിണറ്റിലാണ് ഇന്ന് രാവിലെ ഒരു ആന വീണത്. ചെളി നിറഞ്ഞ കിണറ്റിൽ വീണ ആനയെ ഏതാണ്ട് എട്ട് മണിക്കൂറോളം നീണ്ട രക്ഷാപ്രവർത്തനത്തിന് ശേഷമാണ് രക്ഷിച്ചത്. ഇന്നലെ വൈകിട്ടാണ് ആന കിണറ്റിൽ വീണ് കിടക്കുന്നത് കണ്ടെത്തിയത്.\nരാവിലെ 11 മണിക്ക് തുടങ്ങിയ രക്ഷാപ്രവർത്തനത്തിൽ വനംവകുപ്പ് ഉദ്യോഗസ്ഥർക്ക് പുറമേ അഗ്നിശമനസേനാ ഉദ്യോഗസ്ഥരും നാട്ടുകാരും ഒറ്റമനസ്സോടെ പങ്കെടുത്തു. ''പേടിക്കണ്ട, പേടിക്കണ്ടാട്ടോ, എങ്ങനെയെങ്കിലും രക്ഷപ്പെടുത്താം'', എന്ന് നാട്ടുകാർ പറയുന്ന ദൃശ്യം മനസ്സലിയിപ്പിക്കുന്നതായിരുന്നു. ഒടുവിൽ എട്ട് മണിക്കൂർ നീണ്ട രക്ഷാപ്രവർത്തനത്തിന് ഒടുവിൽ ആനയെ പുറത്തെത്തിക്കുകയായിരുന്നു.\nആന കിടന്ന കിണറ്റിലേക്ക് അടുത്ത് നിന്ന് ജെസിബി ഉപയോഗിച്ച് ഒരു വഴി വെട്ടി ആനയ്ക്ക് നടന്ന് കയറി വരാൻ പാകത്തിൽ ആക്കിയ ശേഷമാണ് രക്ഷാപ്രവർത്തനം നടത്തിയത്. സ്ഥലത്ത് വേലി കെട്ടാൻ വന്ന ഫെൻസിംഗുകാരും നാട്ടുകാരുമാണ് കാടായി കിടന്ന ഇടത്ത് ഇങ്ങനെ ആന കിണറ്റിൽ കുടുങ്ങിയതായി കണ്ടെത്തി വനംവകുപ്പിനെ വിവരമറിയിച്ചത്. രണ്ട് ദിവസമായി ആന വീണ് കിടക്കുകയായിരുന്നുവെന്നാണ് കരുതുന്നത്. ആനയ്ക്ക് കാര്യമായി ആരോഗ്യപ്രശ്നങ്ങളൊന്നുമില്ല എന്നാണ് വിവരം.\nആനയുടെ രക്ഷാപ്രവർത്തനത്തിന്‍റെ ദൃശ്യങ്ങൾ കാണാം:\nLast Updated Jan 1, 2021, 9:10 PM IST\nമുത്തപ്പൻപുഴയിൽ ആനയെ രക്ഷപ്പെടുത്തി\nമുത്തപ്പൻ പുഴ ആന\nElephant Muthappan Puzha


Avoid these simple mistakes to maintainahigh credit score, everything you need to know | ഉയർന്ന ക്രെഡിറ്റ് സ്കോർ നിലനിർത്തുന്നതിന് ഈ നിസ്സാര തെറ്റുകളെങ്കിലും ഒഴിവാക്കുക- അറിയേണ്ടതെല്ലാം - Malayalam Goodreturns\n» ഉയർന്ന ക്രെഡിറ്റ് സ്കോർ നിലനിർത്തുന്നതിന് ഈ നിസ്സാര തെറ്റുകളെങ്കിലും ഒഴിവാക്കുക- അറിയേണ്ടതെല്ലാം\nUpdated: Sunday, September 13, 2020, 15:33 [IST]\n34 min ago ഇന്ത്യന് ആകാശം കീഴടക്കാന് ജിയോ; 22 വിദേശ വിമാന കമ്പനികളുമായി കരാര്, ഇന്‍ഫ്‌ളൈറ്റ് ഇന്റര്‍നെറ്റ്\n43 min ago സെൻസെക്സിൽ 1,115 പോയിന്റ് ഇടിവ്, നിഫ്റ്റി 10,850 ന് താഴെ;7മാസത്തിനിടയിലെ ഏറ്റവും വലിയ ഇടിവ്\n1 hr ago മലയാളികൾ വിശ്വസിക്കരുത് ഈ മണ്ടത്തരങ്ങൾ, ഇൻഷുറൻസിനെക്കുറിച്ചുള്ള5തെറ്റിദ്ധാരണകൾ\n3 hrs ago എഫ്ഡിയ്ക്ക് ഇപ്പോഴും 7% പലിശ വാഗ്ദാനം ചെയ്യുന്ന2ബാങ്കുകൾ, കാശ് ഇവിടെ നിക്ഷേപിക്കാം\nഅനുകൂലമായ പലിശ നിരക്കിൽ വായ്പ ലഭിക്കുന്നതിന് ഉയർന്ന ക്രെഡിറ്റ് സ്കോർ അനിവാര്യമാണെന്നത് എല്ലാവർക്കും അറിയാവുന്ന കാര്യമാണ്. വായ്‌പ എടുക്കുന്ന വ്യക്തിയുടെ തിരിച്ചടവ് ശേഷി അളക്കുന്ന അളവുകോലാണ് സിബിൽ സ്കോർ അല്ലെങ്കിൽ ക്രെഡിറ്റ് സ്കോർ. ഏതെങ്കിലും വായ്‌പ അനുവദിക്കുന്നതിന് മുൻപാണ് ബാങ്കുകളും മറ്റ് ധനകാര്യ സ്ഥാപനങ്ങളും വായ്‌പക്കാരന്റെ ക്രെഡിറ്റ് സ്കോർ പരിശോധിക്കാറുള്ളത്.\nഇങ്ങനെ സിബിൽ പരിശോധനയിലൂടെ ലഭിക്കുന്ന ക്രെഡിറ്റ് സ്‌കോർ സാധാരണയായി 300-നും 900-നും ഇടയിലുള്ള ഒരു അക്കമായിരിക്കും. 750 ന് മുകളിലുള്ള സ്കോർ ഹെൽത്തിയായിട്ടുള്ള സ്‌കോർ ആണെന്നാണ് അനുമാനം. ക്രെഡിറ്റ് സ്‌കോര് 700 മുകളിലുള്ളവര്‍ക്കാണു സാധാരണ വായ്പ അനുവദിക്കുന്നത്. 750 ആയാല് ഏറെ നല്ലത്.\nഇതെല്ലാം അറിയാമെങ്കിലും ഉയർന്ന ക്രെഡിറ്റ് സ്കോർ എങ്ങനെ നിലനിർത്താമെന്നതിനെക്കുറിച്ച് പലർക്കും ഇപ്പോഴും അറിയില്ല. കുറഞ്ഞ ടേക്ക്-ഹോം ശമ്പളമുള്ള ഒരു വ്യക്തിക്ക് പോലും ആരോഗ്യകരമായ ഒരു സ്കോർ നിലനിർത്താൻ കഴിയും. കാരണം നിങ്ങളുടെ വരുമാനം മാത്രമല്ല സാമ്പത്തിക അച്ചടക്കം കൂടി പരിശോധിച്ചാണ് ക്രെഡിറ്റ് സ്‌കോർ നിർണ്ണയിക്കുന്നത്. ചില സമയങ്ങളിൽ നിങ്ങൾ വരുത്തുന്ന ചില നിസാര തെറ്റുകൾ പോലും ക്രെഡിറ്റ് സ്കോറിനെ പ്രതികൂലമായി ബാധിക്കാൻ ഇടയുണ്ട്. അത്തരത്തിൽ നിങ്ങൾക്ക് വരാൻ സാധ്യതയുള്ള ചില തെറ്റുകളാണ് ഇവിടെ പറയുന്നത്.\nവായ്പ തിരിച്ചടവ് വൈകുന്നത്\nഏതെങ്കിലും വായ്പയുടെ തിരിച്ചടവോ പുതുക്കി വയ്ക്കലോ വൈകിയാൽ സ്കോർ കുറയും. അതായത് നിങ്ങളുടെ വായ്പ ഇഎംഐകൾ കൃത്യസമയത്ത് നൽകാത്തത് നിങ്ങളുടെ ക്രെഡിറ്റ് സ്കോർ കുറയാൻ ഇടയാക്കും. ചില സമയങ്ങളിൽ ബാങ്ക് പിഴ ചുമത്തുന്ന നിശ്ചിത തീയതിക്കുള്ളിൽ തന്നെ ക്രെഡിറ്റ് കാർഡ് പേയ്മെന്റ് നടത്താൻ നിങ്ങൾക്ക് കഴിയാതെ വരാം. ഇതും ക്രെഡിറ്റ് സ്കോർ കുറയുന്നതിന്റെ ഗുരുതരമായ കാരണങ്ങളിൽ ഒന്നാണ്. ഇത്തരം സാഹചര്യങ്ങൾ നിങ്ങൾക്ക് സാമ്പത്തിക ഞെരുക്കം ഇല്ലെങ്കിലും ഫണ്ടുകളുടെ പ്രതിസന്ധി കാരണം ക്രെഡിറ്റ് കാർഡ് കുടിശ്ശിക തിരിച്ചടയ്ക്കാൻ കഴിഞ്ഞില്ലെന്ന് ബാങ്കുകൾ വിശ്വസിക്കും.\nഗാരന്റി നിന്നിട്ടുള്ള മറ്റുള്ളവരുടെ വായ്പയുടെ തിരിച്ചടവ് മുടങ്ങിയാൽ അതും നിങ്ങളുടെ ക്രെഡിറ്റ് സ്‌കോറിനെ മോശമായി ബാധിക്കും. മാത്രമല്ല നിങ്ങൾ ക്രെഡിറ്റ് കാർഡ് കുടിശ്ശിക, വ്യക്തിഗത വായ്‌പ എന്നിവ പോലുള്ള വളരെയധികം സുരക്ഷിതമല്ലാത്ത വായ്‌പകൾ എടുക്കുകയാണെങ്കിൽ അതും നിങ്ങളുടെ ക്രെഡിറ്റ് സ്കോറിനെ ബാധിക്കും. നിങ്ങളുടെ പ്രതിമാസ തിരിച്ചടവ് (എല്ലാ വായ്പകളിലുമുള്ള പലിശയും മൂലധനവും) നിങ്ങളുടെ ടേക്ക് ഹോം ശമ്പളത്തിന്റെ 50 ശതമാനത്തിൽ കൂടുതലാണെങ്കിൽ അതും നിങ്ങളുടെ ക്രെഡിറ്റ് സ്കോർ കുറയാൻ കാരണമാവും.\nക്രെഡിറ്റ് കാർഡിന്റെ അമിത ഉപയോഗം\nനിങ്ങളുടെ ക്രെഡിറ്റ് കാർഡിലെ വായ്‌പ പരിധി എല്ലാ മാസവും പൂർണമായി ഉപയോഗിച്ച് തീർക്കുന്നതും ദോഷമാകും. ക്രെഡിറ്റ് വിനിയോഗ അനുപാതം (CUR) 30 ശതമാനത്തിൽ താഴെയായി നിലനിർത്തുന്നത് എല്ലായ്പ്പോഴും നല്ല ക്രെഡിറ്റ് സ്കോറിന് ഉചിതമാണ്. ക്രെഡിറ്റ് കാർഡ് ബില്ല് ഇടയ്ക്കിടയ്ക്ക് മുടങ്ങിയാൽ അതും തിരിച്ചടിയാകും.\nവളരെയധികം വായ്പാ അപേക്ഷകൾ നൽകൽ\nചിലപ്പോൾ പ്രോപ്പർട്ടി വാങ്ങുമ്പോഴും മറ്റും, ബാങ്കുകൾ വായ്പ നിരസിക്കാനുള്ള സാധ്യത കുറയ്ക്കുന്നതിനും മികച്ച നിരക്ക് നേടുന്നതിനുമായി ആളുകൾ ഒരേസമയം നിരവധി ബാങ്കുകളിൽ വായ്‌പയ്‌ക്കായി അപേക്ഷിക്കുന്ന പതിവുണ്ട്. അപ്പോഴും നിങ്ങളുടെ ക്രെഡിറ്റ് സ്കോർ കുറയും. കാരണം നിങ്ങൾ ഓരോ തവണ വായ്പയ്ക്ക് ബാങ്കുകളിൽ അപേക്ഷ നൽകുമ്പോഴും ബാങ്ക് ക്രെഡിറ്റ് ബ്യൂറോയോട് റിപ്പോർട്ട് തേടും. അത്തരം അന്വേഷണങ്ങൾക്ക് നിങ്ങളുടെ സ്കോറിൽ ബ്യൂറോകൾ 10 ശതമാനത്തോളം വെയിറ്റേജാണ് ചുമത്തും.\nഒരേസമയം ഒന്നിലേറെ ബാങ്കുകളിൽ വായ്പയ്ക്ക് അപേക്ഷിച്ചാൽ ഇത്തരത്തിൽ കൂടുതൽ അന്വേഷണം ക്രെഡിറ്റ് ഏജൻസികളിലേക്ക് നിങ്ങളെ സംബന്ധിച്ച് ചെല്ലും. അപ്പോൾ വീണ്ടും വീണ്ടും നിങ്ങളുടെ ക്രെഡിറ്റ് സ്കോർ കുറഞ്ഞുകൊണ്ടിരിക്കും. വായ്പ അടച്ചുതീർത്തുവെങ്കിലും ബാങ്കിലെ അക്കൗണ്ടിൽ അത് വരവുവച്ചിട്ടില്ലെങ്കിൽ അതും സ്കോർ കുറയ്ക്കും.\nഎന്തുകൊണ്ട് നിങ്ങള് ലോണിന് അര്‍ഹനല്ല!!മോശമായ ക്രെഡിറ്റ് സ്‌കോര് ആണോ കാരണം?\nക്രഡിറ്റ് കാര്‍ഡ് ഉപയോഗിക്കുന്നത് ആദ്യമായാണോ? ശ്രദ്ധിക്കാന് ഇതാ ചില കാര്യങ്ങള്\nക്രഡിറ്റ് കാര്‍ഡ് കടങ്ങള് എങ്ങനെ വീട്ടും?7എളുപ്പവഴികള്\nആദ്യമായാണോ ക്രഡിറ്റ് കാര്‍ഡ് ഉപയോഗിക്കുന്നത്\nRead more about: credit score bank ക്രെഡിറ്റ് സ്കോർ ബാങ്ക്\nAvoid these simple mistakes to maintainahigh credit score, everything you need to know | ഉയർന്ന ക്രെഡിറ്റ് സ്കോർ നിലനിർത്തുന്നതിന് ഈ നിസ്സാര തെറ്റുകളെങ്കിലും ഒഴിവാക്കുക- അറിയേണ്ടതെല്ലാം\nAvoid these simple mistakes to maintainahigh credit score, everything you need to know\n1 EUR = 86.02200 (EUR to INR)\n1 GBP = 94.18000 (GBP to INR)


പാളത്തില് കരിങ്കല്ല് – ക്ലിപ്പുകള് വിഘടിപ്പിച്ച നിലയില് – ; ഒഴിവായത് വന് ദുരന്തം – അഭ്യന്തര വകുപ്പ് അന്വേഷണം പ്രഖ്യാപിച്ചു | Gramajyothi News\nപാളത്തില് കരിങ്കല്ല് – ക്ലിപ്പുകള് വിഘടിപ്പിച്ച നിലയില് – ; ഒഴിവായത് വന് ദുരന്തം – അഭ്യന്തര വകുപ്പ് അന്വേഷണം പ്രഖ്യാപിച്ചു\nDecember 23, 2019 10:20 am Published by : സ്വന്തം ലേഖകൻ\nകോഴിക്കോട്: മലബാറില് വീണ്ടും ട്രെയിന് അട്ടിമറി ശ്രമം. അയനിക്കാട് പെട്രോള്‍പമ്ബിനു പിന്‍ഭാഗത്തുള്ള റെയില്‍പ്പാളത്തില് കല്ലുകള് നിരത്തിവെച്ചത് തീവണ്ടി മറിക്കാനാണെന്നാണ് സൂചന. പാളത്തില് 50 മീറ്ററോളം ദൂരത്താണ് കരിങ്കല് കഷണങ്ങള് നിരത്തിവെച്ചത്. ഇവിടെത്തന്നെ കോണ്‍ക്രീറ്റ് സ്ലീപ്പറും പാളവുമായി ബന്ധിപ്പിക്കുന്ന ക്ലിപ്പുകള് അഴിഞ്ഞുമാറിയ നിലയില് കണ്ടെത്തി. ഇത്തരത്തിലുള്ള 20 എണ്ണമുണ്ടായിരുന്നു. കല്ലുവെച്ച പാളത്തിന്റെ മറുവശത്തുള്ള പാളത്തിലെ ക്ലിപ്പുകളാണിവ.\nസാധാരണ തീവണ്ടി കടന്നുപോയാലും ഗ്രീസ് ഇട്ടാലും ഇങ്ങനെ സംഭവിക്കുമെങ്കിലും മറ്റുഭാഗങ്ങളില് ഇങ്ങനെ ഉണ്ടാവാത്തതാണ് അട്ടിമറി സാധ്യതയിലേക്ക് വിരല് ചൂണ്ടുന്നത്. പാളത്തില് കല്ലുകണ്ട സ്ഥലത്ത് പാളത്തിനു സമീപത്തായി വീടുകളില്ല. ഇതും സംശയങ്ങള്‍ക്ക് ഇടനല്‍കുന്നു. ശനിയാഴ്ച വൈകീട്ടാണ് പാളത്തില് കല്ലുവെച്ചതെന്നാണ് സൂചന. വൈകി ഓടിയതിനാല് ഈ സമയം മംഗലാപുരത്തേക്ക് പരശുറാം എക്സ്പ്രസാണ് കടന്നുപോയത്. വണ്ടി കടന്നുപോയപ്പോള് അസ്വാഭാവികത അനുഭവപ്പെട്ടെന്ന എന്‍ജിന് ഡ്രൈവറുെട പരാതി അറിയിച്ചു. ഇതോടെയാണ് പരിശോധന നടത്തിയത്.\nതീവണ്ടി വടകര നിര്‍ത്തിയപ്പോള് എന്‍ജിന് ഡ്രൈവര് സ്റ്റേഷന് സൂപ്രണ്ടിന് രേഖാമൂലം പരാതി നല്‍കി. തുടര്‍ന്ന് തിക്കോടി ബ്ലോക്ക് സ്റ്റേഷനില് അറിയിച്ചു. തുടര്‍ന്ന് ഈ സ്ഥലത്ത് തീവണ്ടികള് വേഗംകുറച്ചു പോകാന് നിര്‍ദ്ദേശം നല്‍കി. രാത്രി തന്നെ കൊയിലാണ്ടിയില് നിന്ന് സീനിയര് സെക്ഷന് എന്‍ജിനിയറുടെയും വടകരയില്‍നിന്ന് ആര്.പി.എഫും പയ്യോളി പൊലീസും സ്ഥലത്തെത്തി പരിശോധന നടത്തി. ഇതിലാണ്, പാളത്തില് കല്ലുകള്‍വെച്ചതായി കണ്ടത്. ഈ പരിശോധനയ്ക്കുശേഷം കുഴപ്പം പരിഹരിച്ചാണ് തീവണ്ടികള്‍ക്ക് വേഗത കൂട്ടിയത്.\nഞായറാഴ്ച രാവിലെ നടത്തിയ പരിശോധനയിലാണ് ക്‌ളിപ്പുകള് അഴിഞ്ഞനിലയില് കണ്ടെത്തിയത്. ആര്.പി.സി.എഫ്. വിഭാഗവും ആഭ്യന്തര രഹസ്യാന്വേഷണ വിഭാഗവും അന്വേഷണം തുടങ്ങി കഴിഞ്ഞു.


മാസ്സല്ല ക്ലാസാണ്! എങ്ങനെ സാധിക്കുന്നു മമ്മൂക്ക നിങ്ങള്‍ക്കിത്? പേരന്‍പ് ആദ്യദിനത്തില് നേടിയത്?കാണൂ | Peranbu Box Office Collections (Day 1): Enjoys A Good Opening - Malayalam Filmibeat\n| Published: Saturday, February 2, 2019, 8:22 [IST]\nപേരന്‍പിന്റെ കളക്ഷൻ അറിയണ്ടേ? | filmibeat Malayalam\nതാരപരിവേഷമില്ലാതെ തനിനാടനായി തിരിച്ചുകിട്ടിയിരിക്കുകയാണ് മമ്മൂട്ടിയെ എന്നാണ് ആരാധകര് പറയുന്നത്. നീണ്ട നാളത്തെ കാത്തിരിപ്പിന് വിരാമമമിട്ടെത്തിയ പേരന്‍പിന് ഗംഭീര സ്വീകരണമാണ് ലഭിച്ചുകൊണ്ടിരിക്കുന്നത്. പ്രേക്ഷകരുടെ ഹൃദയത്തിലേക്കാണ് അമുദവനും പാപ്പായും ഇടംപിടിച്ചത്. ചെറിയൊരു വിങ്ങലോടെയല്ലാതെ തിയേറ്ററുകളില് നിന്നും പുറത്തിറങ്ങാന് കഴിയില്ലെന്നായിരുന്നു പ്രേക്ഷകര് ഒന്നടങ്കം പറഞ്ഞത്. പ്രകൃതിയുമായി ബന്ധപ്പെടുത്തിയാണ് റാം കഥ പറഞ്ഞത്. മമ്മൂട്ടിയുടെയും സാധനയുടെയും അഭിനയമികവാണ് എടുത്തുപറയേണ്ട മറ്റൊരു ഘടകം. ട്രാന്‍സ്‌ജെന്‍ഡര് നായികയായ അഞ്ജലി അമീറും തന്റെ കഥാപാത്രത്തെ അങ്ങേയറ്റം മനോഹരമാക്കിയിരുന്നു.\nറോട്ടര്‍ഡാം, ഐഎഫ്എഫ് ഐ തുടങ്ങി നിരവധി ചലച്ചിത്രമേളകളിലാണ് പേരന്‍പ് ആദ്യം പ്രദര്‍ശിപ്പിച്ചത്. ഇത്തവണത്തെ ദേശീയ അവാര്‍ഡില് മമ്മൂട്ടിയും ഇടംപിടിക്കുമെന്നായിരുന്നു ആരാധകരും പറഞ്ഞത്. സെറിബ്രല് പാള്‍സി ബാധിച്ച മകളും അവളുടെ പിതാവും തമ്മിലുള്ള ബന്ധനും അവര്‍ക്കിടയിലേക്ക് അപ്രതീക്ഷിതമായെത്തുന്നവരുമൊക്കെയാണ് സിനിമയെ നയിക്കുന്നത്. വര്‍ഷങ്ങള് നീണ്ട ഇടവേളയ്ക്ക് ശേഷമാണ് മമ്മൂട്ടി വീണ്ടും തമിഴകത്തേക്ക് എത്തിയത്. ഇത്തവണത്തെ വരവ് വെറുതെയാവില്ലെന്ന് പ്രേക്ഷകര് നേരത്തെ തന്നെ വിലയിരുത്തിയിരുന്നു. സിനിമയുടെ കലക്ഷനെക്കുറിച്ചറിയാന് തുടര്‍ന്നുവായിക്കൂ.\nപുതുവര്‍ഷത്തില് ആദ്യ റിലീസുമായെത്തിയിരിക്കുകയാണ് മമ്മൂട്ടി. തമിഴ് സിനിമയായ പേരന്‍പ് കഴിഞ്ഞ ദിവസമായിരുന്നു തിയേറ്ററുകളിലേക്കെത്തിയത്. തെന്നിന്ത്യന് സിനിമാലോകം ഒന്നടങ്കം കാത്തിരിക്കുകയായിരുന്നു ഈ ചിത്രത്തിനായി. മാസ്സല്ല ഇത്തവണ ക്ലാസ് ചിത്രവുമായാണ് മെഗാസ്റ്റാര് എത്തിയിട്ടുള്ളത്. തുടക്കം മുതലേ തന്നെ ഗംഭീര പ്രകടനമാണ് സിനിമയുടേത്. മികച്ച പ്രതികരണവും സ്വീകാര്യതയുമായി മുന്നേറുകയാണ് സിനിമ.\nസിനിമ കാണുന്നതിനും അപ്പുറത്ത് ബോക്‌സോഫീസിലെ പ്രകടനത്തെക്കുറിച്ചറിയാനും പ്രേക്ഷകര്‍ക്ക് താല്‍പര്യമാണ്. നിരൂപക പ്രശംസ നേടിയ പേരന്‍പിന് മുന്നില് ബോക്‌സോഫീസിലെ പല റെക്കോര്‍ഡുകളും പഴങ്കഥയായി മാറുമെന്ന് തുടക്കം മുതലേ തന്നെ ആരാധകര് വിലയിരുത്തിയിരുന്നു. തമിഴകവും മലയാളക്കരയും ഒരുപോലെ കാത്തിരിക്കുകയായിരുന്നു ചിത്രത്തിനായി. 100 ലധികം സ്‌ക്രീനുകളിലായാണ് സിനിമയെത്തിയത്. കേരളത്തിലും ശിനിമയ്ക്ക് ഗംഭീര സ്വീകരണമാണ് ലഭിച്ചത്.\nകൊച്ചി മള്‍ട്ടിപ്ല്കസില് നിന്നും ആദ്യദിനത്തില് സിനിമ 2.77 ലക്ഷം സ്വന്തമാക്കിയെന്നുള്ള റിപ്പോര്‍ട്ടുകളാണ് പുറത്തുവന്നിട്ടുള്ളത്. 10 പ്രദര്‍ശനമായിരുന്നു ഉണ്ടായിരുന്നത്. വാരാന്ത്യങ്ങളില് കലക്ഷനില് വന്‍മുന്നേറ്റമുണ്ടാവാനുള്ള സാധ്യതയുണ്ടെന്നാണ് വിലയിരുത്തല്. മലയാളവും തമിഴകവും ഒരുപോലെ കാത്തിരുന്ന സിനിമ കൂടിയാണ് പേരന്‍പ്.\nബിഗ് റിലീസായാണ് സിനിമ ട്രിവാന്‍ഡ്രം പ്ലക്‌സില് എത്തിയത്. 15 പ്രദര്‍ശനമായിരുന്നു ആദ്യദിനത്തിലുണ്ടായിരുന്നത്.4ലക്ഷമാണ് സിനിമ ആദ്യദിനത്തില് അനന്തപുരിയില് നിന്നും സ്വന്തമാക്കിയതന്നുള്ള റിപ്പോര്‍ട്ടുകളാണ് പുറത്തുവന്നിട്ടുള്ളത്. ഫോറം കേരളയാണ് സിനിമയുടെ കലക്ഷന് റിപ്പോര്‍ട്ട് പുറത്തുവിട്ടത്.\nപ്രഖ്യാപനം മുതലേ തന്നെ വാര്‍ത്തകളില് നിറഞ്ഞുനിന്ന സിനിമ കൂടിയാണ് പേരന്‍പ്. സിനിമയുടെ കലക്ഷനെക്കുറിച്ചുള്ള ഔദ്യോഗിക റിപ്പോര്‍ട്ടിനായി കാത്തിരിക്കുകയാണ് ആരാധകര്. കേരളത്തില് നിന്നും മറ്റ് റിലീസിങ്ങ് കേന്ദ്രങ്ങളില് നിന്നും സിനിമയ്ക്ക് ഗംഭീര പ്രകടനമാണ് ലഭിച്ചത്. ആന്റോ ജോസഫാണ് സിനിമ കേരളത്തില് വിതരണം ചെയ്യുന്നത്.\nഏത് തരത്തിലുള്ള കഥാപാത്രവും തന്നില് ഭ്ദ്രമാണെന്ന് ഒരിക്കല്‍ക്കൂടി തെളിയിച്ചിരിക്കുകയാണ് മമ്മൂട്ടി. കൂളിങ് ഗ്ലാസും ജാക്കറ്റുമില്ലാതെയും മാസ്സായി എത്താനാവുമെന്ന് തെളിയിച്ചിരിക്കുകയാണ് അദ്ദേഹം. അമുദവന്റെ കണ്ണൊന്ന് നിറഞ്ഞാല്, ആ ശബ്ദം ഇടറിയാല് അറിയാതെ നമ്മളും കരഞ്ഞുപോവുമെന്നായിരുന്നു പലരും പറഞ്ഞത്. ഉള്ളുലയ്ക്കുന്ന തരത്തിലുള്ള സിനിമയാണെന്നും പ്രേക്ഷകര് പറഞ്ഞിരുന്നു.\nRead more about: mammootty ram peranpu മമ്മൂട്ടി പേരന്‍പ് റാം\nPeranbu Box Office Collections (Day 1): Enjoys A Good Opening\nStory first published: Saturday, February 2, 2019, 8:22 [IST]


ബ്രെക്‌സിറ്റ് ബില്ലിന് ബ്രിട്ടീഷ് പാര്‍ലമെന്റിന്റെ അംഗീകാരം • Suprabhaatham\nബ്രെക്‌സിറ്റ് ബില്ലിന് ബ്രിട്ടീഷ് പാര്‍ലമെന്റിന്റെ അംഗീകാരം\nലണ്ടന്: യൂറോപ്യന് യൂനിയനില് നിന്ന് അടുത്ത വര്‍ഷത്തോടെ പിന്‍മാറാനുള്ള തീരുമാനത്തിന് അംഗീകാരം നല്‍കിക്കൊണ്ടുള്ള ബില് ബ്രിട്ടീഷ് പാര്‍ലമെന്റ് പാസാക്കി. 13 മണിക്കൂര് നീണ്ടുനിന്ന ചര്‍ച്ചക്കൊടുവിലായിരുന്നു വോട്ടെടുപ്പ്. കഴിഞ്ഞ മാര്‍ച്ചിലാണ് ബ്രിട്ടീഷ് പ്രധാനമന്ത്രി തെരേസ മേ ബ്രിട്ടന്റെ പിന്‍മാറ്റം പ്രഖ്യാപിച്ചത്. ഡി.യു.പി പാര്‍ട്ടിയുമായി സഖ്യം ചേര്‍ന്നാണ് മേയുടെ കണ്‍സര്‍വേറ്റീവ് പാര്‍ട്ടി വിജയിച്ചത്. 118നെതിരേ 274 വോട്ടുകള്‍ക്കാണ് കണ്‍സര്‍വേറ്റീവ് പാര്‍ട്ടിയുടെ വിജയം.\nആര്‍ട്ടിക്കിള് 50 പ്രകാരമാണ് ബ്രിട്ടന് യൂറോപ്യന് യൂനിയന് വിടുന്നത്. ഇതുമായി ബന്ധപ്പെട്ട് കഴിഞ്ഞ 12 മാസത്തിനിടെ ബ്രിട്ടന് വിവിധ യൂറോപ്യന് രാജ്യങ്ങളില് നിന്നുള്ള അയ്യായിരത്തോളം ആളുകളെ പുറത്താക്കിക്കഴിഞ്ഞു.


പെരിയ ഇരട്ടക്കൊലപാതകം പാർട്ടിയുടെ അറിവോടെ? | periya double murder| peethambran family| cpim| kasargod\nപെരിയ ഇരട്ടക്കൊലപാതകം പാർട്ടിയുടെ അറിവോടെ?\nപെരിയ (കാസർകോട്): പെരിയ ഇരട്ടക്കൊലപാതകക്കേസിൽ സി.പി.എമ്മിനെ പ്രതിക്കൂട്ടിലാക്കി, അറസ്റ്റിലായ ലോക്കൽ കമ്മിറ്റിയംഗം പീതാംബരന്റെ കുടുംബാംഗങ്ങളുടെ വെളിപ്പെടുത്തൽ. യൂത്ത് കോൺഗ്രസ് പ്രവർത്തകരായ ശരത്ത് ലാലിനെയും കൃപേഷിനെയും കൊന്നത് പാർട്ടി അറിഞ്ഞിട്ടുതന്നെയാകുമെന്ന് പീതാംബരന്റെ ഭാര്യ മഞ്ജു മാധ്യമപ്രവർത്തകരോട് പറഞ്ഞു. പാർട്ടിക്കുവേണ്ടിനിന്നിട്ട് ഇപ്പോൾ പുറത്താക്കിയെന്ന് മകൾ ദേവികയും ആരോപിച്ചു.\nകൊലപാതകം ആസുത്രണം ചെയ്തതിന്റെ പേരിൽ പീതാംബരനെ കഴിഞ്ഞദിവസം പോലീസ് അറസ്റ്റുചെയ്തിരുന്നു. തുടർന്ന് പാർട്ടി ഇയാളെ പുറത്താക്കി. ഇതിനിടെയാണ് ഭാര്യയുടെ വെളിപ്പെടുത്തൽ. ഇതോടെ സംഭവത്തിൽ സി.പി.എമ്മിന്റെ പങ്ക് കൂടുതൽ വ്യക്തമായെന്ന് ആരോപിച്ച് കോൺഗ്രസും രംഗത്തെത്തി. സംഭവം ഒതുക്കാനുള്ള സി.പി.എം. ശ്രമത്തിന് വലിയ തിരിച്ചടിയാണ് വെളിപ്പെടുത്തലെന്ന് പെരിയയിലെത്തിയ എ.ഐ.സി.സി. ജനറൽ സെക്രട്ടറി ഉമ്മൻചാണ്ടി പറഞ്ഞു.\nപീതാംബരന് സ്വന്തംനിലയ്ക്ക് കൊല നടത്താൻ സാധിക്കില്ലെന്ന് ഭാര്യ മഞ്ജു പറയുന്നു. ‘പാർട്ടി പറഞ്ഞാൽ എന്തും അനുസരിക്കുന്ന ആളാണ്. സംഭവശേഷം പാർട്ടിക്കാരാരും വന്നിട്ടുമില്ലാ, ഒരുകാര്യവും പറഞ്ഞിട്ടുമില്ല. പീതാംബരേട്ടന് അടികിട്ടിയ സമയത്ത് എല്ലാരും കാണാൻ വന്നു. ഒരു കാരണവശാലും സ്വയം ചെയ്യില്ല. പീതാംബരേട്ടൻ ഒരാളെയും ഒരിക്കൽ പോലും അടിക്കുന്നത് നമ്മൾ കണ്ടിട്ടില്ല. യൂത്ത് കോൺഗ്രസ് പ്രവർത്തകരുടെ നേതൃത്വത്തിൽ വീടിനുനേരെ ആക്രമം നടന്നപ്പോൾ ഒരാളും തിരിഞ്ഞുനോക്കീട്ടില്ല’-മഞ്ജു പറഞ്ഞു.\n“പാർട്ടിക്കുവേണ്ടി മരിക്കാൻപോലും തയ്യാറുള്ളയാളാണ്. അച്ഛൻ കുറ്റം ചെയ്യുമെന്ന് വിശ്വസിക്കുന്നില്ല. ചെയ്തിട്ടുണ്ടെങ്കിൽ ശിക്ഷിക്കപ്പെടണം. അത് ഞാനായാലും അമ്മയായാലും...’’-ഒമ്പതാം ക്ലാസ് വിദ്യാർഥിനിയായ ദേവിക ചാനൽക്യാമറകൾക്കുമുന്നിൽ തുറന്നുപറഞ്ഞു.\nമുഴുവൻ കുറ്റവും പാർട്ടിക്കാണെന്നും ദേവിക പറഞ്ഞു. ‘പാർട്ടിക്ക് വേണ്ടീട്ട് ഇതുചെയ്തിട്ട് അവര് കൈയൂരുന്നു. പാർട്ടിക്ക് എന്തെങ്കിലും മോശുണ്ടാകൂന്ന് വിചാരിച്ചിട്ടാണ് പാർട്ടി തള്ളിപ്പറയുന്നത്. തിരഞ്ഞെടുപ്പ് സമയമല്ലേ വരുന്നത്. അതുകൊണ്ട് പാർട്ടിക്ക് ദോഷമില്ലാതെ ഒരാളെ മാത്രം കുറ്റപ്പെടുത്തുന്ന്’-ദേവിക ആരോപിച്ചു.\nപാർട്ടിക്ക് ഒന്നും പറ്റിപ്പോകേണ്ടെന്ന് വിചാരിച്ച് മകൻ കുറ്റം സമ്മതിച്ചുവെന്നേയുള്ളൂവെന്ന് അമ്മ തമ്പായിയും പറയുന്നു. “ഓൻ കുറ്റം ചെയ്യില്ല മക്കളെ. ഓനെക്കൊണ്ട് ചെയ്യാനാകുമെന്ന് ഒരാളും പറയില്ല. കഴിഞ്ഞദെവസം ഓന്റെ കൈ ഒടിഞ്ഞ് തൂങ്ങുന്നുണ്ടായിരുന്നു. ആ കൈയുംകൊണ്ട് ഓന് ഒറ്റയ്ക്ക് ചെയ്യാൻ കഴിയുമോ”-തമ്പായി ചോദിച്ചു.\nമാധ്യമങ്ങളിൽ ഈ വെളിപ്പെടുത്തൽ വന്നതിനെത്തുടർന്ന് കുടുംബം കടുത്ത സമ്മർദത്തിലായി. കൂടുതൽ വിവരം തിരക്കിയെത്തിയ മാധ്യമപ്രവർത്തകരോട് ‘കൂടുതലൊന്നും പറയാനില്ല, അവർ (ചാനലുകാർ) ചോദിച്ചപ്പോൾ ഉള്ള സത്യം പറഞ്ഞുവെന്നേ ഉള്ളൂ’ എന്നായിരുന്നു പ്രതികരണം. കൂടുതൽ ഉപദ്രവിക്കരുതെന്നും അവർ അഭ്യർഥിച്ചു.\ncontent highlights: periya double murder, peethambran family, cpim,kasargod\nഇ ശ്രം രജിസ്ട്രേഷൻ; സംസ്ഥാനത്ത് 23.2 ലക്ഷം പേർ അംഗങ്ങളായി\nകണ്ണൂർ: രാജ്യത്ത് അസംഘടിതമേഖലയിൽ തൊഴിലെടുക്കുന്നവരുടെ ഏകീകൃത വിവരശേഖരണത്തിനായുള്ള ..\nkasargod double murder\nഎ.ഐ.വൈ.എഫ്. സമ്മേളനത്തിൽ ഡി.വൈ.എഫ്.ഐ.ക്ക് വിമർശം\nഎം. ഷജിൽകുമാറിന് രാജീവൻ കാവുമ്പായി സ്മാരക മാധ്യമ അവാർഡ്\nബി.എസ്.എൻ.എൽ. 4ജി. അടുത്ത സെപ്റ്റംബറോടെ\nമീൻലഭ്യത കുറഞ്ഞു, ഇന്ധനവിലയിലും തിരിച്ചടി; ബോട്ടുകൾ കരയിൽ


ഇന്ത്യയിലെ പുരുഷ-വനിതാ ജോഡി 10 മീറ്റർ എയർ റൈഫിൾസിൽ മെഡൽ വേട്ട ശനിയാഴ്ച ആരംഭിക്കും - Malayalam Daily News\nടോക്കിയോ ഒളിമ്പിക് ഗെയിംസിൽ അപുർവി ചന്ദേല, എലവേനില് വലരിവന് (വനിതാ വിഭാഗം), സൗരഭ് ചൗധരി, അഭിഷേക് വര്‍മ്മ (പുരുഷ വിഭാഗം) എന്നിവരാണ് ഇന്ത്യയുടെ 10 മീറ്റർ എയർ റൈഫിൾ മെഡൽ വേട്ട ആരംഭിക്കുന്നത്. നാലുപേരും ഗെയിംസിൽ നിന്ന് മെഡലുകൾ നേടുന്നതിനുള്ള ഇന്ത്യയുടെ മികച്ച പ്രതീക്ഷകളാണ്.\nപരിചയസമ്പന്നയായ അപുർവിയും, ലോക ഒന്നാം നമ്പർ യുവ താരമായ എലവേനിലും വളരെ കടുപ്പമേറിയ മത്സരമാണ് നേരിടുന്നത്. മികച്ച പ്രകടന൦ നടത്തി യോഗ്യതാ മത്സരത്തിൽ 49 ഷൂട്ടർമാരിൽ നിന്ന് മികച്ച എട്ട് എന്ന ഫൈനൽ കളത്തിലേക്ക് അവർ പ്രവേശിക്കാനാകും ശ്രമിക്കുക. സൗരഭ് ചൗധരിയും അഭിഷേക് വർമ്മയും 36 പേരുടെ 10 മീറ്റർ എയർ പിസ്റ്റളിൽ ഇതേ ലക്ഷ്യത്തോടെ ആകും കളത്തിലിറങ്ങുക.\nയോഗ്യതാ റൗണ്ടിൽ 75 മിനിറ്റിനുള്ളിൽ 60 ഷോട്ടുകൾ ആണ് ഉള്ളത്. കൂടാതെ സ്കോറിംഗിൽ 10.9 ആണ് മികച്ച ഷോട്ട്.


സിപിഎം നേതൃമാറ്റം: യെച്ചൂരിക്ക് നിര്‍ണായകം\nTue Feb 19 2019 12:20:10 GMT+0530 (IST)\nഹൈദരാബാദ്: 22ാമത് സിപിഎം പാര്‍ട്ടി കോണ്‍ഗ്രസ് ഹൈദരാബാദില് നാളെ തുടങ്ങുമ്പോള് കോണ്‍ഗ്രസ് സഹകരണം സംബന്ധിച്ച ഭിന്നത പാര്‍ട്ടി നേതൃത്വത്തില് മാറ്റംകൊണ്ടുവരുമോയെന്നതാണ് ഏവരും ഉറ്റുനോക്കുന്നത്. പ്രകാശ് കാരാട്ട് സ്ഥാനമൊഴിഞ്ഞപ്പോള് പകരം എസ് രാമചന്ദ്രന്‍പിള്ളയെ നിയോഗിക്കാന് കേരള ഘടകം നടത്തിയ നീക്കം ഹൈദരാബാദിലും ഉണ്ടാവാനുള്ള സാധ്യതയാണ് ഈ ആകാംക്ഷയുടെ ആക്കം കൂട്ടുന്നത്.\nജനറല് സെക്രട്ടറി സ്ഥാനത്ത് ഒരാള്‍ക്ക് മൂന്ന് ടേം വരെ തുടരാം. യെച്ചൂരി ഒരു ടേം മാത്രമാണു പൂര്‍ത്തിയാക്കിയത്. എന്നാല്, അദ്ദേഹത്തിന് പോളിറ്റ്ബ്യൂറോയിലും കേന്ദ്രകമ്മിറ്റിയിലും വേണ്ടത്ര പിന്തുണയില്ല. കോണ്‍ഗ്രസ് സഹകരണത്തെ പൂര്‍ണമായും തള്ളുന്ന കാരാട്ടിന്റെ നിലപാടിനായിരുന്നു പിബിയിലും സിസിയിലും മേല്‍ക്കൈ. പാര്‍ട്ടി കോണ്‍ഗ്രസ്സിലും പരാജയം നേരിട്ടാല് സീതാറാം യെച്ചൂരിക്ക് ജനറല് സെക്രട്ടറി സ്ഥാനത്തു തുടരുന്നതില് ധാര്‍മിക പ്രശ്‌നമുണ്ട്. ഒപ്പം കോണ്‍ഗ്രസ് സഖ്യത്തെ പിന്തുണയ്ക്കുന്ന സീതാറാം യെച്ചൂരിയെ ജനറല് സെക്രട്ടറി സ്ഥാനത്തു നിന്നു മാറ്റാനുള്ള നീക്കങ്ങള് കാരാട്ട് പക്ഷം ശക്തമാക്കും. കോണ്‍ഗ്രസ് സഖ്യത്തെ പിന്തുണയ്ക്കുന്ന യെച്ചൂരി നിലപാടിനെ പ്രധാനമായും എതിര്‍ക്കുന്നത് കേരള ഘടകമാണ്്. അതുകൊണ്ടുതന്നെ വിഷയത്തില് കേരള ഘടകത്തിന്റെ നിലപാട് നിര്‍ണയകമാവും.\nഎന്നാല്, നിലവിലെ സാഹചര്യത്തില് യെച്ചൂരി തന്നെ ജനറല് സെക്രട്ടറി പദവിയില് തുടരാനാണു സാധ്യത. ഇനി യെച്ചൂരി മാറുകയാണെങ്കില് ത്രിപുര മുഖ്യമന്ത്രിയായിരുന്ന മണിക് സര്‍ക്കാര്, പിബി അംഗങ്ങളായ വൃന്ദ കാരാട്ട്, ബി വി രാഘവലു, എം എ ബേബി എന്നിവരുടെ പേരുകളാണ് ജനറല് സെക്രട്ടറി സ്ഥാനത്തേക്ക് ഉയര്‍ന്നുകേള്‍ക്കുന്നത്.\nഅതേസമയം, 80 വയസ്സു തികഞ്ഞ മലയാളിയായ എസ് രാമചന്ദ്രന്‍പിള്ള പോളിറ്റ്ബ്യൂറോയില് നിന്നും കേന്ദ്രകമ്മിറ്റിയില് നിന്നും ഒഴിയുമെന്ന് നേരത്തേ തന്നെ വ്യക്തമാക്കിയിരുന്നു. പി കെ ഗുരുദാസനും കേന്ദ്രകമ്മിറ്റിയില് നിന്ന് ഒഴിയും. അതിനാല് കേരളത്തില് നിന്ന് സിസിയിലും പിബിയിലും പുതുമുഖങ്ങളുണ്ടാവാന് സാധ്യതയുണ്ട്.\nകേരളത്തില് നിന്നാണെങ്കില് എ കെ ബാലനോ തോമസ് ഐസക്കോ പിബിയിലെത്തും. എന്നാല്, രാമചന്ദ്രന്‍പിള്ളയ്ക്കു പകരം മഹാരാഷ്ട്രയില് നിന്നുള്ള കര്‍ഷക നേതാവ് അശോക് ധാവ്‌ളെയെ പരിഗണിക്കുമെന്നും റിപോര്‍ട്ടുണ്ട്.\nഎസ്ആര്‍പിയെ കേന്ദ്രകമ്മിറ്റിയിലെ ക്ഷണിതാവായി നിലനിര്‍ത്താനാണു സാധ്യത. സിപിഎമ്മിന്റെ പട്ടികജാതി സംഘടനയുടെ ദേശീയ പ്രസിഡന്റായ കെ രാധാകൃഷ്ണന് സിസിയിലെത്തുമെന്നാണു കരുതുന്നത്്. സംസ്ഥാന സെക്രട്ടേറിയറ്റിലെ സീനിയോറിറ്റി പരിഗണിക്കുമ്പോള് എം വി ഗോവിന്ദന്, ബേബി ജോണ് എന്നിവര്‍ക്കും അവസരം നല്‍കേണ്ടതുണ്ട്. യുവനേതാക്കളെ പരിഗണിച്ചാല് കെ എന് ബാലഗോപാല്, എം ബി രാജേഷ്, പി രാജീവ് എന്നിവരില് നിന്ന് ഒരാള്‍ക്കാവും അവസരമുണ്ടാവുക.


ഷാക്കിബ് വേറെ ലെവലാണ്\nLondon, First Published 25, Jun 2019, 10:16 AM IST\nഒരു വിജയം കൊതിച്ചെത്തിയ അഫ്ഗാനിസ്ഥാനെ ബംഗ്ലാദേശ് 62 റണ്‍സിനാണ് തോല്‍പ്പിച്ചത്. ഷാക്കിബ് എന്ന ബംഗ്ലാ കടുവയുടെ മുന്നില് അഫ്ഗാന്‍റെ മിന്നും താരങ്ങളും അടിയറവ് പറഞ്ഞു.\nകിടിലന്, വേറെ ലെവല് അഫ്ഗാനിസ്ഥാന് ബംഗ്ലാദേശ് മത്സരത്തിലെ ഷാക്കിബ് അല് ഹസന്‍റെ പ്രകടനത്തെക്കുറിച്ച് അങ്ങനെയേ പറയാന് കഴിയൂ. ഷാക്കിബിന്‍റെ ഓള്‍റൗണ്ട് മികവിലാണ് ബംഗ്ലാ കടുവകള് അഫ്ഗാനെ തകർത്തത്. ഒരു വിജയം കൊതിച്ചെത്തിയ അഫ്ഗാനിസ്ഥാനെ ബംഗ്ലാദേശ് 62 റണ്‍സിനാണ് തോല്‍പ്പിച്ചത്. ഷാക്കിബ് എന്ന ബംഗ്ലാ കടുവയുടെ മുന്നില് അഫ്ഗാന്‍റെ മിന്നും താരങ്ങളും അടിയറവ് പറഞ്ഞു.\nഅര്‍ധസെഞ്ചുറി നേടിയ ഷാക്കിബ് 10 ഓവറില് വെറും 29 റണ്‍സ് മാത്രം വിട്ടു കൊടുത്ത് വീഴ്ത്തിയത് അഞ്ച് വിക്കറ്റ്. മികച്ച പെര്‍ഫോമന്‍സാണ് ലോകകപ്പിലുടനീളം താരം പുറത്തെടുത്തത്. കളത്തിലിറങ്ങിയ ആറു മത്സരങ്ങളിൽ അഞ്ചു തവണയും ഷാക്കിബ് 50 തിനു മുകളിൽ സ്കോർ ചെയ്തു. ഓസ്ട്രേലിയക്കെതിരെ 41 റൺസിന് പുറത്തായതാണ് ചെറിയ സ്കോർ. വെസ്റ്റ് ഇൻഡീസ്, ഇംഗ്ലണ്ട് ടീമുകൾക്ക് എതിരെ സെഞ്ച്വറിയുമുണ്ട്. 11 വിക്കറ്റുകളാണ് ഇതുവരെ നേടിയത്. ലോകകപ്പിൽ ആയിരം റൺസ് തികയ്ക്കുന്ന ആദ്യ ബംഗ്ലാദേശ് താരവും ലോക ക്രിക്കറ്റിലെ പത്തൊമ്പതാമനും ഷാക്കിബാണ്.\n2011 ലോകകപ്പിലെ, ഇന്ത്യയുടെ യുവരാജ് സിംഗിന്‍റെ പ്രകടനത്തെ അനുസ്മരിപ്പിക്കുന്ന പോരാട്ട വീര്യമാണ് താരം അഫ്ഗാനെതിരായ മത്സരത്തില് പുറത്തെടുത്തത്. യുവിക്ക് പിന്നാലെ ലോകകപ്പിൽ ഒരു മത്സരത്തിൽ തന്നെ 50 റൺസിലധികവും5വിക്കറ്റും നേടുന്ന രണ്ടാമനായി താരം. അഫ്ഗാനിസ്ഥാനെതിരായ വലിയ വിജയത്തോടെ ബംഗ്ലാദേശ് സെമിസാധ്യത നില നിര്‍ത്തുകയും പോയന്‍റ് പട്ടികയില് അഞ്ചാമതെത്തുകയും ചെയ്തു.\nLast Updated 25, Jun 2019, 10:23 AM IST


east coast railway recruitment 2022, ഈസ്റ്റ് കോസ്റ്റ് റെയിൽവേയിലെ ഒഴിവുകൾ : അഭിമുഖം 31ന് നടക്കും - east coast railway recruitment 2022 walk in interview on january 31 - Samayam Malayalam\neast coast railway recruitment 2022 walk in interview on january 31\nഈസ്റ്റ് കോസ്റ്റ് റെയിൽവേയിലെ ഒഴിവുകൾ : അഭിമുഖം 31ന് നടക്കും\nadarsh js | Samayam Malayalam | Updated: Jan 21, 2022, 3:43 PM\nനഴ്സിംഗ് സൂപ്രണ്ടൻ്റ്, ഫാർമസിസ്റ്റ് തസ്തികകളിലേക്ക് കൊവിഡിൻ്റെ പശ്ചാത്തലത്തിൽ നടത്തുന്ന നിയമനത്തിനായുള്ള വാക്ക് ഇൻ ഇൻ്റർവ്യൂ ജനുവരി 31ന് രാവിലെ 11 മണിക്ക് നടക്കും\nഈസ്റ്റ് കോസ്റ്റ് റെയിൽവേ നിയമനം\nഒഴിവുകൾ നഴ്സിംഗ് സൂപ്രണ്ടൻ്റ്, ഫാർമസിസ്റ്റ് തസ്തികകളിൽ\nഅഭിമുഖം 31ന് രാവിലെ 11 മണിക്ക്\nആകെ 8 ഒഴിവുകൾ\nഈസ്റ്റ് കോസ്റ്റ് റെയിൽവേയിലെ ഒഴിവുകളിലേക്ക് നടത്തുന്ന വാക്ക് ഇൻ ഇന്റർവ്യൂ ജനുവരി 31ന് നടക്കും. ഗ്രൂപ്പ് സി തസ്തികകളിലേക്കാണ് അഭിമുഖം സംഘടിപ്പിക്കുന്നത്. അഭിമുഖം 31ന് രാവിലെ 11 മണിക്ക് നടക്കും. അഭിമുഖം നടക്കുന്ന സ്ഥലം വിജ്ഞാപനത്തിൽ നൽകിയിട്ടുണ്ട്.\nകൊവിഡ് സാഹചര്യം കണക്കിലെടുത്ത് പങ്കെടുക്കുന്ന ഉദ്യോഗാർത്ഥികളുടെ എണ്ണം കണക്കിലെടുത്ത് ഒന്നിലധികം ദിനം നടത്താനും സാധ്യതയുണ്ട്.\nനഴ്സിംഗ് സൂപ്രണ്ടന്റ്-7ഒഴിവുകൾ, ഫാർമസിസ്റ്റ്- 1 ഒഴിവ്, എന്നിങ്ങനെ ആകെ 8 ഒഴിവുകളിലേക്കാണ് അഭിമുഖം സംഘടിപ്പിക്കുന്നത്.\nനഴ്സിംഗ് സൂപ്രണ്ടന്റ്- മൂന്ന് വർഷത്തെ ജനറൽ നഴ്സിംഗ് ആൻഡ് മിഡ്വൈഫറി കോഴ്സ് പഠിച്ചിരിക്കണം. ഇതിനൊപ്പം സർട്ടിഫൈഡ് നഴ്സ് ആൻഡ് മിഡ്വൈഫറി ആയി രജിസ്റ്റർ ചെയ്തിട്ടുണ്ടാവണം.\nഫാർമസിസ്റ്റ്- പന്ത്രണ്ടാം ക്ലാസിൽ സയൻസ് വിഷയം പഠിക്കുകയും ഫാർമസിയിലുള്ള2വർഷത്തെ ഡിപ്ലോമയുമാണ് അടിസ്ഥാന വിദ്യാഭ്യാസ യോഗ്യത. ഫാർമസി കൗൺസിൽ ഓഫ് ഇന്ത്യയിൽ രജിസ്റ്റർ ചെയ്തിട്ടുണ്ടാവണം.\nനഴ്സിംഗ് സൂപ്രണ്ടന്റ്- 20 വയസിനും 40 വയസിനും ഇടയിൽ പ്രായം\nഫാർമസിസ്റ്റ്- 20 വയസിനും 35 വയസിനും ഇടയിൽ പ്രായം.\nയോഗ ഡെമോൺസ്ട്രേറ്റർ തസ്തികയിൽ നിയമനം; വാക്ക് ഇൻ ഇന്റർവ്യൂ 25ന്\nതെരഞ്ഞെടുക്കപ്പെടുന്ന ഉദ്യോഗാർത്ഥികളെ കരാർ അടിസ്ഥാനത്തിൽ നിയമിക്കും. കൊവിഡ് ഡ്യൂട്ടിയുടെ ഭാഗമായാണ് നിയമനം നടത്തുന്നത്. ഒഴിവുകളുടെ എണ്ണത്തിൽ മാറ്റം വരാനും സാധ്യതയുണ്ട്.\nആര്‍ട്ടിക്കിള് ഷോപത്താം ക്ലാസും ഐ.ടി.ഐയുമുണ്ടെങ്കിൽ റെയിൽവേയിൽ ജോലി; പരീക്ഷയില്ല, 2422 ഒഴിവുകൾ\nWeb Title : east coast railway recruitment 2022 walk in interview on january 31


Divasa Rashi Phalam: Daily Horoscope 7th December 2019; ധനു രാശിക്കാർക്ക് നേട്ടങ്ങളുടെ ദിവസം! - today horoscope in malayalam7 december 2019 | Samayam Malayalam\ntoday horoscope in malayalam7 december 2019\nDaily Horoscope 7th December 2019; ധനു രാശിക്കാർക്ക് നേട്ടങ്ങളുടെ ദിവസം!\nSamayam Malayalam | Updated: 07 Dec 2019, 08:52:00 AM\nമേടം രാശിക്കാരുടെ ഉദാരമായ പെരുമാറ്റം ചിലർ മുതലെടുക്കാൻ ശ്രമിക്കും. കുടുംബ സ്വത്തുമായി ബന്ധപ്പെട്ട് ഇടവം രാശിക്കാർക്ക് ചില തർക്കം നേരിടേണ്ടി വരും. മിഥുനം രാശിക്കാരെ ഏറെക്കാലമായി അലട്ടുന്ന രോഗത്തിൽ നിന്നും ആശ്വാസം ലഭിക്കും.\nതിരക്കാര്‍ന്ന ദിവസമൊഴിച്ചാൽ ആരോഗ്യം സമ്പൂര്‍ണമായിരിക്കും. നിങ്ങളുടെ ഉദാരമായ പെരുമാറ്റം മുതലാക്കാൻ മറ്റുള്ളവരെ അനുവദിക്കരുത്. മറ്റുള്ളവരെ കാണിക്കുന്നതിനായി അമിതമായി ചിലവാക്കുന്നത് ദോഷം ചെയ്യും. പ്രണയ പങ്കാളിയുമായി ചില യാത്രകൾക്ക് അവസരമുണ്ടായേക്കും. വസ്ത്രധാരണത്തിൽ ശ്രദ്ധിക്കുന്നത് നന്നായിരിക്കും. കുടുംബാംഗങ്ങൾക്കൊപ്പം സമയം പങ്കിടുന്നില്ല എന്ന തോന്നൽ നിങ്ങളെ അസ്വസ്ഥനാക്കിയേക്കും. പങ്കാളിയിൽ നിന്ന് മികച്ച സഹകരണം പ്രതീക്ഷിക്കാം. ജോലി സംബന്ധമായും അനുകൂല ദിവസമാണ്.\nഇടവം(കാർത്തിക അവസാന മുക്കാൽഭാഗം, രോഹിണി, മകയിരം ആദ്യപകുതിഭാഗം വരെ ജനിച്ചവർക്ക്\nകുടുംബ സ്വത്ത് ഭാഗം വെക്കുന്നതിൽ ചില തര്‍ക്കങ്ങൾക്ക് സാധ്യതയുണ്ട്. സാമ്പത്തികമായി അഭിവൃദ്ധിയുള്ള ദിവസമായിരിക്കും. കടങ്ങളോ വായ്പകളോ തിരിച്ചു നൽകാനാകും. പഴയ സുഹൃത്തുക്കളുമായി ഒത്തു ചേരുന്നതിനും ഓര്‍കൾ പങ്കുവെക്കുന്നതിനും അവസരമുണ്ടാകാൻ സാധ്യതയുണ്ട്.പ്രണയ ജീവിതം സന്തോഷകരമായിരിക്കും. ജോലിയിൽ സമ്മിശ്ര അനുഭവം ഉണ്ടാകാവുന്ന ദfവസമാണ് ഇന്ന്. ചില ബുദ്ധിമുട്ടുകൾ നേരിടാനും ചില നേട്ടങ്ങൾ കൈവരിക്കുന്നതിനും സാധ്യതയുണ്ട്. കൂടുതൽ യാത്രയും അലച്ചിലും ആവശ്യമായി വന്നേക്കും. ആരോഗ്യ കാര്യത്തിൽ ശ്രദ്ധിക്കുന്നത് നന്നായിരിക്കും.\nഇന്ന് പൊതുവേ അനുകൂലമായ ദിവസമാണ്. ഏറെക്കാലമായി അലട്ടുന്ന രോഗങ്ങളിൽ നിന്ന് ആശ്വാസം നേടാനായേക്കും. ഏതെങ്കിലും സാഹചര്യത്തിൽ കടം വാങ്ങേണ്ടി വന്നത് തിരിച്ചു നൽകാനാകും. ചില സുഹൃത്തുക്കളിൽ നിന്നും മോശം അനുഭവം നേരിട്ടേക്കാം.പ്രണയിതാക്കൾക്ക് അനുകൂല തീരുമാനങ്ങൾ പ്രതീക്ഷിക്കാവുന്നതാണ്. അപവാദങ്ങളിൽ നിന്നും ഒഴിഞ്ഞു നിൽക്കാൻ ശ്രമിക്കണം. ജീവിത പങ്കാളി എത്രത്തോളം നിങ്ങൾക്ക് താങ്ങായി നിൽക്കുന്നു എന്ന കാര്യം ഇന്ന് നിങ്ങളെ അത്ഭുതപ്പെടുത്താൻ ഇടയുണ്ട്. ജോലി സംബന്ധമായി മാനസിക സംഘര്‍ഷങ്ങൾ നേരിട്ടേക്കാം.\nആരോഗ്യം സമ്പൂര്‍ണമായിരിക്കും. എന്നാൽ പങ്കാളിക്ക് ആരോഗ്യപരമായി ചില ബുദ്ധിമുട്ടുകൾ നേരിട്ടേക്കാം. ചിലര്‍ക്ക് സാമ്പത്തിക സഹായങ്ങൾ ചെയ്യുന്നതിന് അവസരമുണ്ടാകും. ജോലി സംബന്ധമായി യാത്രകൾക്ക് സാധ്യതയുണ്ട്. ചില ഓര്‍മ കുറവുകൾ ഇന്ന് ബുദ്ധിമുട്ടുണ്ടാക്കാൻ ഇടയുള്ളതിനാൽ സൂക്ഷിക്കണം. അനാവശ്യ സാമ്പത്തിക ഇടപാടുകൾ ഒഴിവാക്കുന്നതാവും ഉചിതം. ദൂരസ്ഥലത്തുള്ള സഹോദരങ്ങളെ കണ്ടുമുട്ടാൻ ഇടയുണ്ട്. വൈകുന്നേരം കുടുംബാംഗങ്ങൾ ഒത്തുചേരുന്നതിനും സാധ്യതയുണ്ട്. വീട്ടിൽ നടക്കാൻ പോകുന്ന മംഗള കര്‍മത്തെക്കുറിച്ച് അന്തിമ തീരുമാനം കൈക്കൊള്ളാനാകും.\nഅനാവശ്യ കോപം ഇന്ന് ചില പ്രശ്നങ്ങളിൽ ചാടിക്കാൻ ഇടയുണ്ട്. സാമ്പത്തിക നഷ്ടത്തിനും സാധ്യത കാണുന്നു. ഇടപാടുകളിൽ ജാഗ്രത പാലിക്കേണ്ടതാണ്. കുടുംബാംഗങ്ങളോടൊപ്പം സാമൂഹിക പ്രവര്‍ത്തനത്തിൽ ഏര്‍പ്പെടും. മാനസികമായി ഏറെ സന്തോഷം നൽകാൻ ഈ പ്രവര്‍ത്തനങ്ങൾക്കാകും. ജോലി സമ്മര്‍ദ്ധം ഉയരാൻ സാദ്ധ്യതയുണ്ട്. വിദ്യാര്‍ത്ഥികൾ അലസത ഒഴിവാക്കാൻ ശ്രമിക്കണം. ചെയ്തു തീര്‍ക്കാനുള്ള കാര്യങ്ങൾ മാറ്റി വെക്കുന്നത് ദോഷം ചെയ്യും. ദിവസം പകുതി പിന്നിട്ടാൽ കാര്യങ്ങൾ ഒരുവിധം അനുകൂലമായിരിക്കും. ചില നേട്ടങ്ങൾക്കും സാധ്യതയുണ്ട്. വിദേശത്തും നിന്നും ചില മോശം വാര്‍ത്തകൾക്ക് സാധ്യതയുണ്ട്. ആരോഗ്യപരമായി ബുദ്ധിമുട്ടുകൾ ഉണ്ടാവില്ല.\nമറ്റു ദിവസങ്ങളെ അപേക്ഷിച്ച് ഇന്ന് ഊര്‍ജം കുറവായി അനുഭവപ്പെടും. ജോലിഭാരം വര്‍ദ്ധിക്കുന്നതിന് സാധ്യതയുണ്ട്. ബിസിനസ്സ് സംബദ്ധമായി ചില സാമ്പത്തിക ഇടപാടുകൾ നടത്താനായേക്കും. സുഹൃത്തിന്‍റെ ഇടപെടൽ ഇതിന് സഹായകമാകും. കുടുംബജീവിതം സമാധാനവും സന്തോഷം നിറഞ്ഞതുമായിരിക്കും. വ്യക്തിപരമായ കാര്യങ്ങളെ ഇന്ന് ഏറെക്കുറെ നിയന്ത്രിക്കാനാകും. കുട്ടികളോടൊപ്പം സമയം ചിലവഴിക്കാൻ ശ്രമിക്കണം. കുടുംബാംഗങ്ങൾക്ക് ആരോഗ്യപരമായി ചില അസ്വസ്ഥതകൾക്ക് നേരിട്ടേക്കാം. മാതാപിതാക്കളുടെ സാമീപ്യം ഏറെ സന്തോഷം നൽകും\nസാമ്പത്തിക സഹായത്തിനായി സമീപിക്കുന്നവരിൽ നിന്നും ബസിനസ്സുകാരായ തുലാം രാശിക്കാര് മാറി നിൽക്കുന്നതായിരിക്കും ഉചിതം. അല്ലാത്തപക്ഷം സാമ്പത്തിക വീഴ്ചകൾക്ക് സാദ്ധ്യതയുണ്ട്. നിങ്ങളുടെ പ്രശ്നങ്ങൾ കുടുംബാംഗങ്ങളുമായി പങ്കുവെക്കാൻ ശ്രമിക്കണം. ദുരഭിമാനം മാറ്റി നിര്‍ത്താൻ ശ്രമിക്കണം. അത് നിങ്ങൾക്ക് വളരെയധികം ദോഷം ചെയ്തേക്കും. ദിവസത്തിന്‍റെ ആദ്യ പകുതിയൽ അലസത തോന്നാമെങ്കിലും പിന്നീട് കാര്യങ്ങൾ അനുകൂലമാകും. ജോലി സംബന്ധമായി കാര്യമായ ബുദ്ധിമുട്ടുകൾ അനുഭവപ്പെടാത്ത ദിവസമായിരിക്കും. ആരോഗ്യം അനുകൂലമാണെങ്കിലും ഭക്ഷണ കാര്യങ്ങളിൽ നിയന്ത്രണം വേണ്ടത് അത്യാവശ്യമാണ്.\nALSO READ: മാതാപിതാക്കൾ മരണപ്പെട്ടാൽ ക്ഷേത്രത്തിൽ പോകാമോ? പുല ആചരണത്തെക്കുറിച്ച് അറിഞ്ഞിരിക്കാം!\nബിസിനസ്സ് സംബന്ധമായി ഊര്‍ജത്തോടെ പ്രവര്‍ത്തിക്കേണ്ട ദിവസമാണ്. ഇന്ന് നിങ്ങൾ എടുക്കുന്ന തീരുമാനങ്ങൾ ഭാവിയിൽ വളരെയധികം ഗുണം ചെയ്യുന്നവയായിരിക്കും. നൂതന നിക്ഷേപങ്ങളെ കുറിച്ച് മനസിലാക്കുന്നത് ഗുണം ചെയ്യും. ആരോഗ്യപരമായി ചില ബുദ്ധിമുട്ടുകൾ നേരിടാൻ സാദ്ധ്യതയുണ്ട്. ഉദര സംബന്ധമായ രോഗങ്ങൾ അലട്ടിയേക്കും. ഫലിത പ്രകൃതം മറ്റുള്ളവരിൽ നിങ്ങളെ സ്വീകാര്യനാക്കുന്നത് കാരണമാകും. പ്രണയം തുറന്ന് പറയാൻ സാധിച്ചേക്കും. പൊതുവേ ഇന്ന് പ്രണയിതാക്കൾക്ക് അനുകൂലമാണ്. ഗ്രഹങ്ങൾ അനുകൂല സ്ഥാനത്തായതിനാൽ സന്തോഷത്തിനുള്ള നിരവധി കാരണങ്ങൾ ഇന്നുണ്ടായേക്കും. പങ്കാളിയുമായി കലഹമുണ്ടാകാതെ ശ്രദ്ധിക്കണം. മതപരമായി പ്രവര്‍ത്തനങ്ങളിൽ പങ്കാളിയാകാൻ സാധിക്കും.\nഇന്നത്തെ അവസരങ്ങൾ നേട്ടത്തിനായി പ്രയോജനപ്പെടുത്തുന്നതിൽ വിജയം കൈവരിക്കും. സാമ്പത്തികമായി മെച്ചപ്പെട്ട ദിവസമാണ്. വീടിന്‍റെ അറ്റകുറ്റപ്പണികൾ നടത്താൻ ഇടയുണ്ട്. ചില സമ്മാനങ്ങളും പാരിതോഷികങ്ങളും ലഭിച്ചേക്കാം. കൂടുതൽ ആളുകളുമായി ഇടപഴകേണ്ടി വരുന്നത് മാനസികമായി ചില അസ്വസ്ഥതകൾക്ക് ഇടയാക്കിയേക്കാം. ചില അപ്രതീക്ഷിത സഹായങ്ങൾ സഹപ്രവര്‍ത്തകന് ചെയ്തു നൽകാനാവും. വിവാഹ ജീവിതം അനുകൂലമാണ്. വൈകുന്നേരം വിനോദത്തിനായി സമയം ചിലവഴിക്കാനാകും. പങ്കാളിയുടെ ഏറെ നാളത്തെ ആഗ്രഹം നിറവേറ്റി നൽകാൻ സാധിക്കും. ആരോഗ്യം പൂർണമായും അനുകൂലമാണ്.\nമറ്റുള്ളവരുടെ കാര്യങ്ങളിൽ ഇന്ന് ഇടപെടാതിരിക്കുന്നതാണ് നല്ലത്. പങ്കാളിയുമായി കാര്യങ്ങൾ പങ്കുവെക്കാനാകുന്നത് മാനസികമായി ഏറെ ആശ്വാസം നൽകും. സാമ്പത്തിക കാര്യങ്ങളിൽ അൽപം ശ്രദ്ധ വേണ്ട ദിവസമാണ്. ചില നഷ്ടങ്ങൾക്ക് സാദ്ധ്യതയുണ്ട്. പങ്കാളിയുടെ ആരോഗ്യ സ്ഥിതി അൽപം ആശങ്കയുണ്ടാക്കിയേക്കും. ബിസിനസ്സ് സംബന്ധമായ യാത്രകൾ മാറ്റി വെക്കുന്നതാവും ഉചിതം. ഇന്ന് യാത്രകൾക്ക് അനുകൂല ദിവസമല്ല. കുട്ടികളുടെ ആവശ്യങ്ങൾ കണ്ടറിഞ്ഞ് പ്രവര്‍ത്തിക്കാനാവും. അവരുടെ വിദ്യാഭ്യാസ കാര്യങ്ങളിൽ ശ്രദ്ധിക്കണം.\nഊര്‍ജസ്വലമായ ദിവസമായിരിക്കും. ബിസിനസ്സ് സംബന്ധമായി പരിചയ സമ്പന്നരിൽ നിന്നും ഉപദേശങ്ങൾ സ്വീകരിക്കുന്നത് ഗുണം ചെയ്യും. ബന്ധുക്കളിൽ നിന്ന് വിമര്‍ശനങ്ങൾക്ക് സാധ്യതയുണ്ട്. അനാവശ്യമായി മറ്റുള്ളവരിൽ കുറ്റം കണ്ടെത്തുന്ന സ്വഭാവം ദോഷം ചെയ്യും. ജോലി സംബന്ധമായി അനുകൂലമാണെങ്കിലും ചില മാനസിക സമ്മര്‍ദ്ധങ്ങൾക്ക് സാധ്യതയുണ്ട്.പങ്കാളിയുമായി വാഗ്വാദത്തിനും നിൽക്കാതിരിക്കാൻ ശ്രദ്ധിക്കണം. സാമ്പത്തിക കാര്യങ്ങളിൽ അച്ചടക്കം നിര്‍ബന്ധമാണ്. ചില മുൻകാല നിക്ഷേപങ്ങൾ നേട്ടമുണ്ടാക്കി തരും. പ്രണയിതാക്കൾക്ക് ഇന്ന അനുകൂല ദിവസമാണ്. വിവാഹം അന്വേഷിക്കുന്നവര്‍ക്കും ചില അനുകൂല കാര്യങ്ങൾ പ്രതീക്ഷിക്കാം. ചിലവ് വര്‍ദ്ധിക്കാൻ സാദ്ധ്യതയുണ്ട്.\nആത്മാര്‍പ്പണവും കഠിനാധ്വാനവും ശ്രദ്ധിക്കപ്പെടും. ചില സാമ്പത്തിക പുരസ്ക്കാരങ്ങൾ ലഭിക്കുന്നതിന് സാധ്യതയുണ്ട്. ബിസിനസ്സ് സംബന്ധമായി അപ്രതീക്ഷിത കൂടിക്കാഴ്ചകൾക്ക് സാധ്യതയുണ്ട്. ബന്ധുക്കളിൽ നിന്നും മികച്ച സഹകരണം പ്രതീക്ഷിക്കാം. ബന്ധു സമാഗമത്തിനും സാധ്യതയുണ്ട്. പ്രണയ പങ്കാളിയുടെ കുടുംബാംഗങ്ങളുമായി ചില വാഗ്വാദങ്ങൾക്ക് ഇടയായേക്കും. സഹപ്രവര്‍ത്തകരുടെ പെരുമാറ്റം മാനസികമായി നിങ്ങൾക്ക് ബുദ്ധിമുട്ടുണ്ടാക്കിയേക്കാം. അനാരോഗ്യകരമായ ഭക്ഷണശീലം ഒഴിവാക്കുന്നത് നന്നായിരിക്കും. വിനോദയാത്രകൾക്ക് നേതൃത്വം നൽകാൻ സാധ്യതയുണ്ട്. ഇന്ന് പൊതുവേ ഗുണ ദോഷ സമ്മിശ്രമായിരിക്കും. എന്നാൽ വൈകുന്നേരത്തോടെ കാര്യങ്ങൾ അനുകൂലമായി തീരും.\nDaily Horoscope 6th December 2019; ജോലി മാറ്റം മേടം രാശിക്കാർക്ക് ഗുണകരമാകും! ആര്‍ട്ടിക്കിള് ഷോ\nWeb Title : today horoscope in malayalam7 december 2019


അടിമകളല്ല അവര്; നിങ്ങളുടെ കുഞ്ഞുങ്ങളെയും നിങ്ങളെയും നോക്കുന്നവരാണ്; മനുഷ്യരാണ്\n26 Oct 2014 9:50 AM GMT\nനമ്മുടെ ഗള്‍ഫിലുള്ള മലയാളി കുടുംബങ്ങള് പലതും ഒരു വീട്ടുജോലിക്കാരിയെ ആശ്രയിച്ചാണ് ഇന്ന് ജീവിക്കുന്നത് എന്നു പറഞ്ഞാല് അതിശയോക്തിയാവില്ല. പ്രത്യേകിച്ച് ഭാര്യയും ഭര്‍ത്താവും ജോലിക്കാരാകുമ്പോള്. കുട്ടികളെ പരിചരിയ്ക്കാനും അവരെ സ്‌കൂള് ബസില് കയറ്റിവിടാനും തിരികെ വരുമ്പോള് റോഡില് പോയി നിന്ന് വിളിച്ചുകൊണ്ട് വരാനും എന്നുവേണ്ട കുട്ടിയുടെ മുതല് മുതിര്‍ന്നവരുടെ കാര്യങ്ങള്‍ക്ക് വരെ പരിചാരികയുടെ ആവശ്യം ഒഴിച്ചുകൂടാന് പറ്റാതെവന്നിരിയ്ക്കുന്നു. അങ്ങനെയുള്ള കുടുംബങ്ങളില് കേരളത്തില് നിന്നുമുള്ള അനേകം സ്ത്രീകള് ഉപജീവനത്തിനായി പണിയെടുക്കുന്നുണ്ട്. എന്നാല് അവര് നേരിടുന്ന പ്രശ്‌നങ്ങളിലേക്ക് ആണ് ഇന്ന് ഞാന് വിരല്‍ചൂണ്ടുന്നത്.\nഇങ്ങനെ വീട്ടുവേല ചെയ്യുന്നവരുടെ പ്രയാസങ്ങള് ഒരുപരിധിവരെയും പുറംലോകം അറിയുന്നില്ല. അഥവാ അറിഞ്ഞാല്‍തന്നെ നാം അതിനെ അപ്രാധാന്യത്തോടെ തള്ളിവിടുന്നു. എന്നാല് ചുരുക്കം ചില കുടുംബങ്ങളില് ജോലിക്കാരിയെ കുടുംബത്തിലെ ഒരു അംഗത്തെപ്പോലെ തന്നെ കാണുന്നവരുണ്ട് എന്ന വസ്തത നിരസിയ്ക്കുന്നില്ല. മുമ്പൊക്കെയും മറ്റ് രാജ്യക്കാരുടെ വീട്ടില് ജോലിചെയ്യുന്നവര്‍ക്ക് പ്രശ്‌നങ്ങളെ നേരിടേണ്ടി വരുമെന്ന് കേട്ടിട്ടുണ്ടെങ്കില് ഇന്ന്മലയാളി വീട്ടുവേലക്കാരികള്‍ക്ക് മലയാളി കുടുംബങ്ങളില് നിന്നുതന്നെയാണ് പ്രശ്‌നങ്ങളെ അഭിമുഖീകരിയ്‌ക്കേണ്ടി വരുന്നത്. കുട്ടികളുടെ പരിചരണം വിദേശത്തെ നിയമവ്യവസ്ഥിതി അനുസരിച്ച് വളരെ ഭാരിച്ച ഉത്തരവാദിത്വമാണ്. ചെറിയ ഒരു അപകടം സംഭവിച്ചാല് സ്വന്തം മാതാപിതാക്കള് പോലും ജയിലില് പോകേണ്ടതായിവരും എന്നുള്ള നിയമങ്ങള് നിലനില്‍ക്കുമ്പാള് ആ ഉത്തവാദിത്വം ഏറ്റെടുക്കുന്ന ജോലിക്കാരിക്കുള്ള ആയാസം വളരെ വലുതാണ്. ഇതുകൂടാതെ കുട്ടികളുടെയും വീട്ടിലെ മറ്റുള്ളവരുടെയും ഭക്ഷണ കാര്യങ്ങള്, വീട് വൃത്തിയാക്കല്, വസ്ത്രം കഴുകി അതിനെ ഇസ്തരിയിട്ട് ഓരോരുത്തരുടെയും അലമാരകളില് അടുക്കിവയ്ക്കുന്നതുള്‍പ്പടെ ഏതുകാര്യങ്ങളും ഒരു വീട്ടുവേലക്കാരിയുടെ ചുമലിലാണ്.\nഇങ്ങനെ രാവും പകലും പണിയെടുക്കുന്നവര്‍ക്ക് ലഭിയ്ക്കുന്ന വേതനമോ വളരെ പരിമിതവും. ആഴ്ചയുടെഅവസാനം പല ഭവനങ്ങളിലും സാധാരണയായി സുഹൃത്തുക്കളുടെ ഒത്തുകൂടല് നടക്കാറുണ്ട്. രാവ് ഏറെ വൈകിയാകും ഇങ്ങനെയുള്ള കൂട്ടായ്മകള് അവസാനിയ്ക്കുക. ഏവരും പിരിഞ്ഞ് അന്നത്തെ പാത്രങ്ങളും അടുക്കളയും വൃത്തിയാക്കിയതിന് ശേഷം മാത്രമായിരിയ്ക്കും ഈ സാധു സ്ത്രീക്ക് കിടന്നുറങ്ങാന് കഴിയുകയുള്ളൂ. വൈകിക്കിടന്നാലും അടുത്ത ദിവസം രാവിലെ ജോലിക്കാരിയ്ക്ക് അടുക്കളയില് കയറേണ്ട സമയത്തിന് മാറ്റം ഉണ്ടാവുകയുമില്ല. സാധാരണയായി രണ്ട് മുതല് മൂന്നും നാലും കിടപ്പുമുറിയും അതിനൊടനുബന്ധിച്ചുള്ള സൗകര്യങ്ങളുമുള്ള ഒരുവീട് വൃത്തിയായി സൂക്ഷിയ്‌ക്കേണ്ടതും ജോലിക്കാരിയുടെ ഉത്തരവാദിത്വമാണ്. ചുരുക്കി പറഞ്ഞാല് ഗൃഹനാഥയെന്ന നമ്മുടെ സ്ത്രീകളില് നല്ല ഒരുവിഭാഗവും കുട്ടികളെ സമയാസമയത്ത് പ്രസവിച്ചു എന്നതൊഴിച്ചാല് ആ കുട്ടികളെ വളര്‍ത്തി ഒരു കുടുംബം ഭംഗിയായി സൂക്ഷിയ്ക്കുകയെന്ന ഉത്തരവാദിത്വവും ഒരു വീട്ടുജോലിക്കാരിയില്‍ത്തന്നെയാണ്. ഇങ്ങനെ സമയക്‌ളിപ്തതയില്ലാതെ പണിചെയ്യുന്ന വീട്ടുജോലിക്കാരോട് പലപ്പോഴും നമ്മുടെ കുടുംബനാഥമാര് വളരെ പരുഷവും മനഃസാക്ഷിയില്ലാതെയും പെരുമാറുന്നത് കണ്ടിട്ടുണ്ട്.\nമനസിലേക്ക് പെയ്തിറങ്ങുന്ന മഴ: കുബ്ബൂസ് കാലത്തെ ജീവിതം\nഈദുനാളില് വിരുന്നു വന്ന മണങ്ങള്\nപ്രവാസിക്കെന്തിനാണ് ഫേസ് ബുക്ക്?\nസ്വന്തം കുടുബത്തിലെ ബുദ്ധിമുട്ടും പ്രയാസവും കൊണ്ട് മാത്രമാണ് ഈ പാവങ്ങള് വീട്ടുവേലയ്ക്കായി ഇറങ്ങിത്തിരിച്ചിരിയ്ക്കുന്നത്. ഉറ്റവരെ പിരിഞ്ഞ് ഗള്‍ഫിലെ ഫ്‌ളാറ്റിലോ, വില്ലകളിലോ വന്ന് കഷ്ടപ്പെടുന്ന ഈ സാധുവിനോട് മനുഷ്യത്വപരമായ ഒരു സമീപനമാണ് ഇവരെ വീട്ടുജോലിയ്ക്കായി നിര്‍ത്തുന്നവരില് നിന്നും ലഭിയ്‌ക്കേണ്ടത്. അതിന് നമ്മുടെ ജനങ്ങളുടെ സമീപനത്തില് മാറ്റം വരുത്തേണ്ടതായിട്ടുണ്ട്. അവര് മൃഗങ്ങളോ അടിമകളോ അല്ല; തന്നെപ്പോലെയുള്ള മനുഷ്യരാണ് എന്ന് മനസിലാക്കാന് നമുക്ക് കഴിയണം. വളരെ അഭിമാനത്തോടെയും ഗമയോടും കൂടി കൂട്ടുകരോട് വീട്ടില് 'സെര്‍വന്റ്' ഉണ്ട് എന്ന് പറയുമ്പോള് അവര് ഒരുതരം മൃഗമല്ല, അവരും നമ്മെപ്പോലെ ജീവിയ്ക്കാനായി ജന്മനാടും വീടും വിട്ട് വന്നതാണ് എന്ന് മനസിലാക്കുന്നത് നന്ന്. വീടുകളില് ജോലിചെയ്യുന്നവര്‍ക്ക് പുറത്തുപോകാനോ, ബന്ധുമിത്രാദികളോട് ഇടപഴകാനോ ഉള്ള അനുവാദം മിക്ക വീടുകളിലും നല്കാറില്ല. അഥവാ ഉണ്ടെങ്കില് ചുരുങ്ങിയ മണിക്കൂറുകള് മാത്രം.\nഇങ്ങനെ ജോലിചെയ്യുന്നവരുടെ പ്രയാസങ്ങള് ചര്‍ച്ച ചെയ്യാനോ പരിഹരിക്കാനോ ഇവിടെ ഗള്‍ഫില് വേദികളില്ലായെന്നതാണ് വാസ്തവം. ഇക്കൂട്ടര്‍ക്ക് പിന്തുണയേകന് ഒരുസംഘടനയും മുന്നോട്ട് വരാറുമില്ല. ഇതിന്റെ ഒരുകാരണം, സംഘടനകളുടെ തലപ്പത്തുള്ള നല്ല ഒരുവിഭാഗം നേതാക്കന്‍മാരുടെ വീടുകളിലും ഈ വിഭാഗത്തിലുള്ള വീട്ടുജോലിക്കാര് പണിചെയ്യുന്നുണ്ട് എന്നതാണ് യാഥാര്‍ത്ഥ്യം. ആയതിനാല് സഹായിയ്ക്കുവാന് ആരും തന്നെയില്ലാത്തവര്‍ക്ക് ആശ്വാസമാകുവാന് നമ്മുടെ മനഃസാക്ഷിയ്ക്ക് മാറ്റംവരുത്തുകയെന്നതാണ് പ്രധാനം. കൂടാതെ വീട്ടുജോലിയ്ക്കായി പോരുന്നതിന് മുമ്പായി നാട്ടില് വച്ചുതന്നെ നോര്‍ക്കയുമായി ബന്ധപ്പെട്ടുകൊണ്ട് ഏതുവിധം തങ്ങളുടെ ജോലിയ്ക്കും ജീവിതത്തിനും സുരക്ഷ ലഭിയ്ക്കും എന്നുള്ള കാര്യങ്ങള് വിശദമായി മനസിലാക്കേണ്ടതാണ്. അവരും മനുഷ്യരാണ്; അവര്‍ക്കും അന്തസോടെ ജീവിക്കേണ്ടതുണ്ട്.\nഅഴിമുഖം നേരത്തെ പ്രസിദ്ധീകരിച്ച സന്തോഷ് പവിത്രമംഗലത്തിന്റെ ലേഖനങ്ങള്\nനാട്ടിലേക്കുള്ള അവധികളെണ്ണുന്നവര്- ഒരു പ്രവാസി കുറിപ്പ്\nപ്രതിസന്ധി ഉണ്ടെങ്കില് സര്‍ക്കാര് ആദ്യം സ്വന്തം മുണ്ട് മുറുക്കിയുടുക്കട്ടെ


കോവിഡിനെ നേരിടാൻ കൂടുതൽ സജ്ജീകരണങ്ങളുമായി മെഡി. കോളജ് : Deepika.com Nattu Visesham\nFriday, May 22, 2020 10:17 PM IST\nഅന്പലപ്പുഴ: കോവിഡ്-19 സ്പെഷാലിറ്റി ആശുപത്രിയാക്കുന്നതിന്‍റെ ഭാഗമായി ആലപ്പുഴ മെഡിക്കൽ കോളജ് ആശുപത്രിയിൽ കൂടുതൽ സജ്ജീകരണങ്ങൾ ഒരുക്കുന്നു. ഇതിന്‍റെ ഭാഗമായി സ്ത്രീകളുടെയും കുട്ടികളുടെയും വാർഡ് പഴയ കെട്ടിടത്തിലേക്ക് തിങ്കളാഴ്ച മുതൽ മാറ്റി പ്രവർത്തിപ്പിക്കാൻ തീരുമാനിച്ചു.\nകൂടാതെ സ്ത്രീകൾക്കും കുട്ടികൾക്കുമായി ജില്ലാ ആശുപത്രിയിലും കടപ്പുറത്തെ സ്ത്രീകളുടെയും കുട്ടികളുടെയും ആശുപത്രിയിലുമായി കൂടുതൽ സൗകര്യങ്ങൾ ഒരുക്കും. ഇവിടെനിന്നും വിദഗ്ധ ചികിത്സ ആവശ്യമായി വന്നാൽ മെഡിക്കൽ കോളജ് ആശുപത്രിയിൽ ചികിത്സ നൽകും. പഴയകെട്ടിടത്തിലെ ഫാർമസി സ്റ്റോറായി പ്രവർത്തിച്ച മുറികളാണ് കുട്ടികളുടെ അത്യാഹിതമായി പ്രവർത്തിക്കുക.\nഇവിടെ 15 ഓളം കിടക്കകളുണ്ടാകും. ഫിസിക്കൽ മെഡിസിൻ വിഭാഗമാണ് സ്ത്രീകളുടെ അത്യാഹിതം. ഇവിടെ 35 ഓളം കിടക്കകളുണ്ടാകും. അതുപോലെ തന്നെ ഓർത്തോ വിഭാഗവും മെഡിക്കൽ കോളജ് ആശുപത്രിയിലെ മറ്റൊരു വാർഡിലേക്ക് മാറ്റും.\nകോവിഡ് 19 രോഗികൾക്ക് ചികിത്സ നൽകുന്നതിന്‍റെ ഭാഗമായി ഐ വണ്, ഐ ടു, എ ബ്ലോക്കുകളിലാണ് കൂടുതൽ സൗകര്യങ്ങൾ ഒരുക്കുന്നത്. രണ്ട് ഐസിയു യൂണിറ്റുകളും കൊറോണ ബാധിതർക്കായി സജ്ജീകരിക്കും.


ലോക ഗുരുവായി ഭാരതം\nWeb Desk Jun 20, 2018, 09:42 pm IST\n2014 സെപ്തംബർ 27. യോഗയെ വാഴ്ത്തി ഐക്യരാഷ്ട്രസഭയിൽ പ്രധാനമന്ത്രി നരേന്ദ്രമോദി ഹിന്ദിയിൽ സംസാരിച്ചു. ജൂൺ 21 അന്താരാഷ്ട്ര യോഗദിനമായി ആചരിക്കണമെന്ന നിർദ്ദേശം മുന്നോട്ട് വച്ചു. അധികാരമേറ്റ് 3മാസം മാത്രം തികയുമ്പോഴായിരുന്നു തിക‍ഞ്ഞ നിശ്ചയദാർഢ്യത്തോടെ യോഗയെക്കുറിച്ചുള്ള തന്‍റെ വീക്ഷണം നരേന്ദ്രമോദി ലോകത്തിന് സമർപ്പിച്ചത്.\nമറ്റൊരു മൂന്നുമാസക്കാലമേ വേണ്ടി വന്നുളളൂ ജൂൺ 21 അന്താരാഷ്ട്ര ലോകദിനമായി പ്രഖ്യാപിച്ചുകൊണ്ടുള്ള യുഎൻ പ്രഖ്യാപനത്തിന്. യോഗയുടെ ഗുണങ്ങളും പ്രാധാന്യവും മനസിലാക്കിയ ലോകരാഷ്ട്രങ്ങൾ ഭാരതത്തിന് പൂർണ്ണ പിന്തുണ പ്രഖ്യാപിച്ചു. ഏറ്റവും കുറഞ്ഞ സമയത്തിനുള്ളിൽ അംഗരാജ്യങ്ങളുടെ പൂർണ്ണ പിന്തുണയോടെ അംഗീകരിക്കപ്പെട്ട പ്രമേയമായി മോദിയുടെ നിർദ്ദേശം മാറി. അഭിനന്ദനമറിയിച്ച് ലോകരാഷ്ട്രങ്ങൾ രംഗത്തുവന്നു.\nയോഗയിലെ താത്പര്യം ആദ്യം അറിയിച്ചത് അന്നത്തെ അമേരിക്കൻ പ്രസിഡൻറ് ബരാക് ഒബാമയായിരുന്നു.യോഗയ്ക്കുവേണ്ടി ഒരു മന്ത്രാലയം രൂപികരിക്കാനുള്ള നരേന്ദ്രമോദി സർക്കാരിന്‍റെ തീരുമാനവും കൃത്യമായ ലക്ഷ്യങ്ങളോടെയായിരുന്നു.\nയോഗയെ മതവുമായി കൂട്ടിയിണക്കി രാജ്യത്തിനുള്ളിൽ നിന്നുയർന്ന ചില പരാമർശങ്ങൾ മാത്രമാണ് യോഗദിനത്തിനെതിരെ ഉയർന്ന എതിർ സ്വരം. ആഗോളതലത്തിലെ 47 ഇസ്ലാമിക രാഷ്ട്രങ്ങളുടെ പിന്തുണ ഈ ആരോപണങ്ങളുടെ മുനയൊടിച്ചു. ലോകരാഷ്ട്രങ്ങളിലെ വിവിധ വർഗ്ഗങ്ങളിലും വർണ്ണങ്ങളിലും വ്യത്യസ്ത വിശ്വാസങ്ങളിലും പെട്ട ജനങ്ങൾ യോഗയ്ക്കായ് അണിനിരക്കുമ്പോൾ ആദരിക്കപ്പെടുന്നത് ഭാരതവും നമുക്ക് അവകാശപ്പെട്ട പൈതൃകവുമാണ്.


പന്തിനുമുന്നില് പതറി മുംബൈ; ആദ്യ മത്സരത്തില് ഡല്‍ഹിക്കെതിരെ 37 റണ്‍സ് തോല്‍വി | Kairali News | kairalinewsonline.com\nഐപിഎല് 12ാം സീസണില് ഡല്‍ഹി ക്യാപ്പിറ്റല്‍സിനെതിരെ മുംബൈക്ക് 37 റണ്‍സ് തോല്‍വി. റിഷഭ് പന്തിന്‍റെ മിന്നുന്ന ഇന്നിംഗ്സിന്‍റെ ബലത്തില് ഡല്‍ഹി ഉയര്‍ത്തിയ 213 റണ്‍സ് വിജയലക്ഷ്യം പിന്‍തുടര്‍ന്ന മുംബൈ ഇന്ത്യന്‍സ് 176 റണ്‍സില് പോരാട്ടം അവസാനിച്ചു.\nക്വിന്‍റന് ഡികോക്ക് അക്രമണോത്സുകത കാട്ടിയെങ്കുിലും മുംബൈ ഇന്ത്യന്‍സിന് തുടക്കം ശോഭനമായിരുന്നില്ല. നാലാം ഓവറില് രോഹിതിനെ(14) ഇശാന്ത് പുറത്താക്കി. ഇശാന്തിന്‍റെ തന്നെ ആറാം ഓവറിലെ ആദ്യ പന്തില് സൂര്യകുമാര് യാദവ്(2) റണ്‍ഔട്ട്.\nഅഞ്ചാം പന്തില് ഡികോക്ക്(27) പുറത്ത്. പൊള്ളാര്‍ഡിനെ(13 പന്തില് 21) വിന്‍ഡീസ് സഹതാരം കീമോ പോള് മടക്കി. തൊട്ടടുത്ത ഓവറില് ഹര്‍ദികിനെ(0) അക്ഷാര് റിട്ടേണ് ക്യാച്ചില് പറഞ്ഞയച്ചു.\nഎന്നാല് യുവ്‌രാജ് സിംഗിനെ കുട്ടുപിടിച്ച് ക്രുനാല് പാണ്ഡ്യ തകര്‍ത്തടിച്ചു. 15-ാം ഓവറില് ബൗള്‍ട്ട് പുറത്താക്കുമ്പോള് ക്രുനാല് 15 പന്തില് 32 റണ്‍സെടുത്തിരുന്നു.\nഒരറ്റത്ത് നിലയുറപ്പിച്ചിരുന്ന യുവ്‌രാജ് സിംഗ് 33 പന്തില് അര്‍ദ്ധ സെഞ്ചുറി തികച്ചു. എന്നാല് യുവി(53) പുറത്തായ ശേഷം മുംബൈ പരാജയം സമ്മതിച്ചു. മക‌്‌ലെനാഗന് 10 റണ്ണെടുത്തപ്പോള് പരിക്കേറ്റ ബുംറ ബാറ്റിംഗിനിറങ്ങിയില്ല.


സ്വർണക്കടത്ത്; ആരോപണം നിഷേധിച്ച് കാരാട്ട് റസാഖ് |\nMonday, October 26, 2020 11:15 AM IST\nതിരുവനന്തപുരം: സ്വർണക്കടത്ത് കേസിലെ ആരോപണം നിഷേധിച്ച് കാരാട്ട് റസാഖ്. തനിക്കെതിരായ മൊഴി വിശ്വസനീയമല്ലെന്ന് കാരാട്ട് റസാഖ് പറഞ്ഞു. സ്വർണക്കടത്ത് കേസിലെ പ്രതികളുമായി ബന്ധമില്ല. അന്വേഷണ ഏജൻസികൾ തന്നെ ബന്ധപ്പെട്ടിട്ടില്ലെന്നും അദ്ദേഹം പറഞ്ഞു.\nപ്രത്യേക അജണ്ട വച്ചുള്ള അന്വേഷണം പാടില്ല. തന്‍റെ പേര് പരാമർശിക്കപ്പെട്ടത് രാഷ്ട്രീയ ഗൂഢാലോചനയുടെ ഭാഗമായാണ്. റമീസിനെയോ മറ്റ് പ്രതികളെയോ അറിയില്ല.\nസന്ദീപിന്‍റെ ഭാര്യയുടെ മൊഴിക്ക് പിന്നിൽ സമ്മർദ്ദമാകാമെന്നും റസാഖ് കൂട്ടിച്ചേർത്തു. സ്വർണക്കടത്തിൽ റസാഖിന് പങ്കെന്ന് സന്ദീപിന്‍റെ ഭാര്യ മൊഴി നൽകിയിരുന്നു.\nറമീസ് സ്വർണം കടത്തിയത് റസാഖിനും ഫൈസലിനും വേണ്ടിയാണെന്ന് കേസിലെ പ്രധാന പ്രതി സന്ദീപ് നായരുടെ ഭാര്യ സൗമ്യ നൽകിയ മൊഴി പുറത്തുവന്നിരുന്നു. ഇതിനു പിന്നാലെയാണ് ആരോപണം നിഷേധിച്ച് റസാഖ് രംഗത്തെത്തിയത്.


pearlemaany surprise birthday wishe for srinish aravind\nമലയാളി അല്ലാതിരുന്നിട്ടും മലയാളികൾക്ക് ഏറെ പ്രിയങ്കരനായി മാറിയ താരമാണ് ശ്രീനിഷ് അരവിന്ദ്. മിനിസ്ക്രീനിലൂടെ എത്തി ബിഗ് ബോസിലൂടെ മലയാളികൾക്ക് സ്വന്തമായി മാറിയ താരമാണ് ശ്രീനേഷ്. പീന്നിട് മലയാളത്തിന്റെ സ്വന്തമായ പേളിയെ വിവാഹം കഴിച്ച് മലയാളികളുടെ മരുമകനായി താരം മാറുകയായിരുന്നു. ഇന്ന് ശ്രീനീഷിന്റെ പിറന്നാൾ ആണ്. മനോഹരമായ കുടുംബ ചിത്രത്തിനൊപ്പമാണ് പേളി പിറന്നാൾ ആശംസകൾ നേർന്നിരിക്കുന്നത്.\nപേളിയുടെ പോസ്റ്റിനൊപ്പം തന്നെ ശ്രീനിഷും തന്റെ പിറന്നാൾ വീഡിയോ പങ്കുവെച്ചിട്ടുണ്ട്. രാത്രി 12 മണിക്ക് പേളി വഴിയുടെ നടുക്ക് നിന്ന് ശ്രീനിഷിനോട് ഹാപ്പി ബർത്ത് ഡേ എന്ന് പറയുന്ന വീഡിയോയാണ് ശ്രീനിഷ് പങ്കു വെച്ചിട്ടുള്ളത്. ഇന്ന് എന്റെ 12 മണി ഇങ്ങനെയായിരുന്നു … ക്രേസിയായ ഇവളെയാണ് ഞാൻ വിവാഹം കഴിച്ചത്. അവൾ എനിക്ക് ആശംസകളറിയിക്കാൻ കാർ വഴിയിൽ നിർത്തി.\nഎന്റെ പ്രിയപ്പെട്ട ചുരുളമ്മയ്ക്ക് നന്ദി എന്നാണ് വീഡിയോയ്ക്ക് താഴെ ശ്രീനിഷ് കുറിച്ചിരിക്കുന്നത്. നിരവധിപേരാണ് സോഷ്യൽമീഡിയ വഴി ശ്രീനിഷിന് ആശംസകൾ നേർന്നത്. കഴിഞ്ഞ ദിവസമായിരുന്നു പേളിയുടെ പിറന്നാൾ. സോഷ്യൽ മീഡിയയിലെ സജീവ സാന്നിധ്യമാണ് പേളിയും ശ്രീനിയും. സ്വന്തമായി യൂട്യൂബ് ചാനലുള്ള ഇവർ തങ്ങളുടെ രസകരമായ വിശേഷങ്ങളും സന്തോഷങ്ങളുമൊക്കെ ആരാധകർക്കായി പങ്കുവെയ്ക്കാറുണ്ട് മികച്ച പ്രേക്ഷക സ്വീകാര്യതയാണ് പേളീഷ് വീഡിയോകൾക്ക് ആരാധകരിൽ നിന്ന് ലഭിക്കുന്നത്.


മോഡി അവകാശപ്പെടുന്ന വികസനങ്ങള് കാണാന് ഗുജറാത്ത് സന്ദര്‍ശിക്കും: കെജ്‌രിവാള്\nഓസ്‌കാര്: പുരസ്‌കാരത്തിളക്കത്തില് ഗ്രാവിറ്റി\nMonday 3rd March 2014 7:59am\nMonday 3rd March 2014 7:45am\nകാന്‍പൂര്: ഗുജറാത്ത് മുഖ്യമന്ത്രി നരേന്ദ്ര മോഡി നടപ്പിലാക്കിയെന്ന് അവകാശപ്പെടുന്ന വികസനങ്ങള് കാണാന് ഗുജറാത്ത് സന്ദര്‍ശിക്കുമെന്ന് ആം ആദ്മി പാര്‍ട്ടി നേതാവും ദല്‍ഹി മുന് മുഖ്യ മന്ത്രിയുമായ അരവിന്ദ് കെജ്‌രിവാള്.\nരാജ്യത്ത് മോഡിക്കനുകൂലമായ തരംഗമില്ലെന്നും അദ്ദേഹം പറഞ്ഞു.\nആം ആദ്മി പാര്‍ട്ടിയുടെ തിരഞ്ഞെടുപ്പിന്റെ ഭാഗമായി നടത്തുന്ന ജാദു ചലാവോ യാത്രയില് കാന്‍പൂരിലെ റാലിയെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം.\nമാര്‍ച്ച് അഞ്ച് മുതല് 8വരെയായിരിക്കും തന്റെ ഗുജറാത്ത് സന്ദര്‍ശനം. പൊള്ളയായ അവകാശവാദങ്ങള് മാത്രമാണ് ഗുജറാത്ത് വികസനത്തിന്റെ പേരില് മോഡി നടത്തുന്നത്.\nരാജ്യത്ത് മോഡി അനുകൂല തരംഗമില്ല. മോഡി തരംഗം എന്നത് മാധ്യമങ്ങളുടെ സൃഷ്ടിയാണ്.\nതിരഞ്ഞെടുപ്പ് നേട്ടങ്ങള്‍ക്കായി മതത്തെ ഉപയോഗിച്ച് ബി.ജെ.പി ജനങ്ങളുടെ മനസില് വിഷം നിറയ്ക്കുകയാണെന്നും കെജ്‌രിവാള് ആരോപിച്ചു.\nആം ആദ്മി പാര്‍ട്ടി ലോക്‌സഭാ തിരഞ്ഞെടുപ്പില് 100 സീറ്റ് നേടും. തങ്ങളുടെ പിന്തുണയില്ലാതെ വരുന്ന ഒരു പാര്‍ട്ടിക്കും സര്‍ക്കാര് രൂപീകരിക്കാനാകില്ലെന്നും അദ്ദേഹം പറഞ്ഞു.


roshan Archives - RashtraDeepika\nനസ്രിയ എന്നെ പൊളിച്ചടുക്കി കൈയ്യില് തന്നു ! നസ്രിയ തന്റെ അഭിനയ ജീവിതത്തില് ചെലുത്തിയ സ്വാധീനത്തെക്കുറിച്ച് റോഷന് മാത്യു…\nTuesday July 6, 2021 Tuesday July 6, 2021 ajith nair\nചുരുങ്ങിയ സിനിമകള് കൊണ്ട് മലയാളത്തില് തിരക്കുള്ള നടന്മാരുടെ ഗണത്തിലേക്കുയര്‍ന്ന താരമാണ് റോഷന് മാത്യു. 2015 ല് പുറത്തിറങ്ങിയ അടി കപ്യാരെ കൂട്ടമണി എന്ന മലയാള സിനിമയിലൂടെയായിരുന്നു റോഷന്റെ സിനിമ അരങ്ങേറ്റം. മമ്മൂട്ടി നയന്‍താര തുടങ്ങിയവര് പ്രധാനവേഷത്തിലെത്തിയ പുതിയ നിയമം എന്ന സിനിമയിലെ നെഗറ്റീവ് റോള് താരത്തെ കൂടുതല് പ്രശസ്തിയിലേക്ക് നയിച്ചു. പൃഥ്വിരാജ്, പാര്‍വതി തിരുവോത്ത്, നസ്രിയ ഫഹദ് തുടങ്ങിയവര് പ്രധാന വേഷത്തിലെത്തിയ കൂടെ എന്ന സിനിമയിലും താരം ശ്രദ്ധേയമായ ഒരു കഥാപാത്രത്തെ അവതരിപ്പിച്ചിരുന്നു. ഈ സിനിമയുടെ ഷൂട്ടിംഗ് വേളയില് പ്രിയ നടി നസ്രിയ കാരണം തന്റെ ജീവിതം മാറിമറിഞ്ഞ അനുഭവം റോഷന് മാത്യു ഈ അടുത്ത് പങ്കുവെക്കുകയുണ്ടായി. ഒരു ചാനലിലാണ് താരം ഈ സംഭവം പുറത്ത് പറഞ്ഞത്. നസ്രിയ കാരണം തന്റെ അഭിനയത്തില് വന്ന മാറ്റമാണ് റോഷന് മാത്യു പങ്കുവെച്ചത്. റോഷന് മാത്യുവിന്റെ വാക്കുകള് ഇങ്ങനെയാണ്… ഡയലോഗുകള്…\nAll News, Today’S SpecialNAZRIYA, roshanLeaveacomment\nഗോസിപ്പാണോ എന്ന് ചോദിച്ചാല്…സിനിമയില് മാത്രമല്ല ജീവിതത്തിലും പ്രിയ കുട്ടൂസും റോഷനും പ്രണയത്തില് ? എല്ലാം തുറന്നു പറഞ്ഞ് പ്രണയനായകന് റോഷന്…\nWednesday February 20, 2019 Support\nഅഡാര് ലവ് ചിത്രം ഇറങ്ങുന്നതിനു മുമ്പ് തന്നെ ചിത്രത്തിലെ പ്രധാന കഥാപാത്രങ്ങളായ റോഷനും പ്രിയാ വാര്യരും താരങ്ങളായിരുന്നു. ഇരുവരും ഒന്നിച്ചുള്ള ഫോട്ടോഷൂട്ടുകള്‍ക്കും യാതൊരു പഞ്ഞവുമില്ലായിരുന്നു. ഇരുവരുടെയും റൊമാന്റിക് ഫോട്ടോകള് കണ്ട് ഇരുവരും തമ്മില് പ്രണയത്തിലാണെന്നുവരെ ഗോസിപ്പുകള് പരന്നിരുന്നു. എന്നാല് വാര്‍ത്തകള്‍ക്കു പിന്നിലെ സത്യാവസ്ഥ തുറന്നു പറഞ്ഞ് കഥാനായകന് റോഷന് തന്നെ ഇപ്പോള് രംഗത്തെത്തിയിരിക്കുകയാണ്. മൂവി മാന് ബ്രോഡ്കാസ്റ്റിന് നല്‍കിയ അഭിമുഖത്തിലാണ് റോഷന് ഇക്കാര്യം വെളിപ്പെടുത്തിയത്. റോഷന്റെ വാക്കുകള് ഇങ്ങനെ…’ഗോസിപ്പാണോ എന്ന് ചോദിച്ചാല് എന്റെ സുഹൃത്തുക്കള് വരെ ഇതേ ചോദ്യം എന്നോട് ചോദിക്കുന്നുണ്ട്. അവരെപോലും പറഞ്ഞ് മനസ്സിലാക്കാന് എനിക്ക് സാധിച്ചിട്ടില്ല. അവര് ഇപ്പോഴും വിശ്വസിക്കുന്നില്ല. പ്രിയ എന്റെ നല്ല സുഹൃത്താണ്. ഒരു അഡാര് ലൗവില് നിന്ന് കിട്ടിയ ഒരു നല്ല സുഹൃത്ത്. ഗോസിപ്പുകള് ഉണ്ടെങ്കില് അത് അങ്ങനെ തന്നെ പോയിക്കോട്ടെ. അതെല്ലാം തമാശയായി മാത്രമേ എടുത്തിട്ടുള്ളൂ.’ പ്രിയ കഥ…\nTop Newsadar love, priya varriar, roshan\nഎന്റെ പ്രിയപ്പെട്ടവന് ജന്മദിനാശംസകള് ! നായകന് റോഷന് ജന്മദിനാശംസകള് നേര്‍ന്ന് നായിക പ്രിയ; ഇരുവരെയും ഏറ്റെടുത്ത് ആരാധകര്…\nഒരൊറ്റ പാട്ടു മതി ജീവിതം മാറാന് എന്നു പറഞ്ഞതിനെ അന്വര്‍ഥമാക്കുന്ന ജീവിതമായിരുന്നു റോഷന്റെയും പ്രിയാ വാര്യരുടേതും. ഇനിയും പുറത്തിറങ്ങിയിട്ടില്ലാത്ത അഡാര് ലവ് എന്ന സിനിമയിലെ മാണിക്യ മലരായ പൂവി എന്ന ഗാനത്തിലൂടെ ലോകശ്രദ്ധ പിടിച്ചു പറ്റിയവരാണ് ഇരുവരും. ഇവര് തമ്മിലുള്ള കെമിസ്ട്രി പ്രേക്ഷകര്‍ക്ക് നന്നേ രസിക്കുകയും ചെയ്തു. ഇപ്പോള് റോഷന്റെ ജന്മദിനത്തില് പ്രിയ ഇന്‍സ്റ്റഗ്രാമില് കുറിച്ച വാക്കുകള് വൈറലായിരിക്കുകയാണ്. ഇരുവരും നൃത്തം ചെയ്യുന്ന ചിത്രത്തിന് അടിക്കുറിപ്പായി പ്രിയ ഇങ്ങനെയാണ് എഴുതിയത്…എന്റെ പ്രിയപ്പെട്ടവന് പിറന്നാള് ആശംകള് നേരുന്നു. എല്ലാം നിനക്ക് അറിയാവുന്നതിനാല് എനിക്കൊന്നും പറയേണ്ട ആവശ്യമില്ല. അനുഗ്രഹങ്ങള് ഉണ്ടാവട്ടെ. എന്തായാലും ഈ ആശംസാ പോസ്റ്റ് പ്രിയയുടെയും റോഷന്റെയും ആരാധകര് ഏറ്റെടുത്തു വൈറലാക്കിക്കഴിഞ്ഞു. Happy birthday to my favourite 🚻 I needn’t say anything, Because you know it all. Stay blessed! @roshan_abdul_rahoof 💙…\nToday’S Specialpriya varrier, roshan


എന്റെ അവസരങ്ങള് ഇല്ലാതാക്കിയത് ഒരു സ്ത്രീ ; വിദേശത്ത് താമസം മാറ്റേണ്ടി വന്നു ; തുറന്നുപറഞ്ഞ് ബാബു ആന്റണി,babu antony saysawomen is the reason to stop his film careerkeralaonlinenews.com | Malayalam news, kerala news, onlinenews,\nഎന്റെ അവസരങ്ങള് ഇല്ലാതാക്കിയത് ഒരു സ്ത്രീ ; വിദേശത്ത് താമസം മാറ്റേ...\nഎന്റെ അവസരങ്ങള് ഇല്ലാതാക്കിയത് ഒരു സ്ത്രീ ; വിദേശത്ത് താമസം മാറ്റേണ്ടി വന്നു ; തുറന്നുപറഞ്ഞ് ബാബു ആന്റണി\nPublished: Monday4December 2017 05:52:21 PM\nബാബു ആന്റണി മലയാളികള്‍ക്ക് പ്രിയപ്പെട്ട ആക്ഷന് താരമായിരുന്നു.നിരവധി ചിത്രങ്ങളില് ഹീറോയായി ശ്രദ്ധിക്കപ്പെട്ട താരം പെട്ടെന്ന് സിനിമയില് നിന്ന് അപ്രത്യക്ഷമായി.അമേരിക്കയിലേക്ക് താമസവും മാറ്റി.ഈ അടുത്ത കാലത്ത് വീണ്ടും സിനിമയില് സജീവമായ ബാബു ആന്റണി പറയുന്നു തന്റെ ജീവിതം മാറ്റി മറിച്ചത് ഒരു സ്ത്രീയാണെന്ന് .\n''എല്ലാത്തിനും കാരണം ഒരു സ്ത്രീയാണെന്നും അവരുടെ പേര് വെളിപ്പെടുത്തുന്നില്ലെന്നും ഒരു മാധ്യമത്തിന് നല്‍കിയ അഭിമുഖത്തില് താരം വ്യക്തമാക്കുന്നു. അവരും സിനിമാ മേഖലയിലായിരുന്നു. അന്ന് അവര് പറഞ്ഞ കള്ളക്കഥകള് പലരും വിശ്വസിച്ചു. അവസരങ്ങള് കുറഞ്ഞു. ഇരുപതിലധികം ബിഗ് ബജറ്റ് ചിത്രങ്ങള് ഒറ്റയടിക്ക് നഷ്ടപ്പെട്ടു. ജനങ്ങള്‍ക്കിടയില് തന്റെ പ്രതിച്ഛായയ്ക്ക് കോട്ടം വന്നുവെന്ന് അന്ന് സംവിധായകരും നിര്‍മാതാക്കളും പറഞ്ഞു. അത്രയേറെ കള്ള പ്രചരണങ്ങളാണ് ഉണ്ടായത്.ഒരിടവേളയ്ക്ക് ശേഷം സജീവമാകാന് ശ്രമിച്ചപ്പോള് അവര് വീണ്ടും രംഗത്തിറങ്ങിയിട്ടുണ്ട്. എന്റെ കുടുംബ ജീവിതം പോലും ഇല്ലാതാക്കാന് ശ്രമം നടക്കുന്നു. എന്താണ് അവരുടെ ലക്ഷ്യമെന്ന് അറിയില്ല. പക്ഷെ ഒരുനാള് അവര്‍ക്കിതിന് കണക്ക് പറയേണ്ടി വരുമെന്നാണ് ഉറച്ച വിശ്വാസം. അന്ന് അവര് തന്റെ കാലില് വീണ് മാപ്പു ചോദിക്കുന്നത് എല്ലാവര്‍ക്കും കാണാനാകും. താന് തെറ്റൊന്നും ചെയ്തിട്ടില്ലെങ്കിലും കള്ളപ്രചാരണങ്ങളെ പ്രതിരോധിക്കാന് എനിക്ക് കഴിഞ്ഞില്ല. പിന്നീട് ഞാന് സിനിമയില് നിന്നും പൂര്‍ണമായും അകന്നു. വിവാഹിതനാകുന്നതും വിദേശത്തേക്ക് താമസം മാറി. അതും അവസരങ്ങള് നഷ്ടപ്പെടുന്നതിന്റെ കാരണമായി.''\nബാബു ആന്റണിയോട് പ്രണയമായിരുന്ന നടി ചാര്‍മിളയാണോ ആ സ്ത്രീയെന്ന ചോദ്യത്തിന് അദ്ദേഹം മറുപടി നല്‍കിയില്ല .ഇവരുടെ പ്രണയവും നടിയുടെ ആത്മഹത്യാ ശ്രമവും വലിയ ചര്‍ച്ചയായിരുന്നു.\nRead more topics: babu antony ,film\nbabu antony saysawomen is the reason to stop his film career


സ്മിത്തിന് സെഞ്ചുറി: ഇന്ത്യക്ക് 287 റൺസ് വിജ‍യലക്ഷ്യം |\nബോളിവുഡിൽ ലഹരി പുകയുന്നു; ദീപി...\nസെക്രട്ടറിയേറ്റിലെ തീപിടിത്തം: ...\nപ്രതിപക്ഷ നേതാവ്, നാട്ടിൽ നല്ലത...\nപാലാരിവട്ടത്ത് എട്ട് മാസത്തിനു...\nSunday, January 19, 2020 6:02 PM IST\nബംഗളൂരു: ഓസ്ട്രേലിയക്കെതിരായ ഏകദിന പരമ്പരയിലെ മൂന്നാം മത്സരത്തിൽ ഇന്ത്യക്ക് 287 റൺസ് വിജയലക്ഷ്യം. ഓസീസ് നിശ്ചിത 50 ഓവറിൽ ഒന്പതു വിക്കറ്റ് നഷ്ടത്തിലാണ് 286 റൺസ് അടിച്ചുകൂട്ടിയത്. സ്റ്റീവന് സ്മിത്തിന്‍റെ സെഞ്ചുറി മികവിലായിരുന്നു ഓസീസ് ഭേദപ്പെട്ട സ്കോറിലെത്തിയത്.\n132 പന്തുകള് നേരിട്ട സ്മിത്ത് ഒരു സിക്‌സും 14 ഫോറുമടക്കം 131 റണ്‍സെടുത്തു. സ്മിത്തിനു പുറമേ 54 റണ്‍സെടുത്ത മാര്‍നസ് ലബുഷെയ്‌നും അവർക്കായി മികച്ച പ്രകടനം കാഴ്ചവച്ചു. ഇന്ത്യക്ക് വേണ്ടി മുഹമ്മദ് ഷമി നാലു വിക്കറ്റും രവീന്ദ്ര ജഡേജ രണ്ടു വിക്കറ്റുമെടുത്തു. സൈനി, കുൽദീപ് എന്നിവർ ഓരോ വിക്കറ്റും സ്വന്തമാക്കി.\nമറുപടി ബാറ്റിംഗ് ആരംഭിച്ച ഇന്ത്യ വിക്കറ്റൊന്നും നഷ്ടപ്പെടാതെ 19 റൺസ് എടുത്തിട്ടുണ്ട്. മുംബൈയിൽവച്ച് നടന്ന ആദ്യ മത്സരത്തിൽ ഓസ്ട്രേലിയയും രാജ്കോട്ടിൽവച്ച് നടന്ന രണ്ടാം പോരാട്ടത്തിൽ ഇന്ത്യയും ജേതാക്കളായിരുന്നു. ഇന്ന് ജയിക്കുന്നവര്‍ക്ക് പരമ്പര സ്വന്തമാക്കാം.\nമുംബൈ: ലഹരിമരുന്ന് കേസുമായി ബന്ധപ്പെട്ട് ചോദ്യം ചെയ്യലിനു ഹാജരാകാൻ ബോളിവുഡിലെ മുൻ നിരതാരങ്ങൾക്ക് ന...


തിരൂരില് സിപിഎം നേതാവിന്റെ കാറിന് തീയിട്ടു - MALABAR FLASH\nHome Attack Cpim Kerala Malappuram News കേരളം കേരള വാര്‍ത്ത തിരൂരില് സിപിഎം നേതാവിന്റെ കാറിന് തീയിട്ടു\nതിരൂരില് സിപിഎം നേതാവിന്റെ കാറിന് തീയിട്ടു\nതിരൂര്: മാസങ്ങളായി സിപിഎം-ലീഗ് പ്രവര്‍ത്തകര് തമ്മില് സംഘര്‍ഷാവസ്ഥ നിലനില്‍ക്കുന്ന തിരൂര് പറവണ്ണയില് സിപിഎം നേതാവിന്റെ കാര് തീവച്ച് നശിപ്പിച്ചു.[www.malabarflash.com]\nസിപിഎം ബ്രാഞ്ച് സെക്രട്ടറി പറവണ്ണ റഹ്മത്താബാദില് തിത്തീരത്തിന്റെ പുരയ്ക്കല് ഷാജഹാന്റെ കാറാണ് ഞായറാഴ്ച പുലര്‍ച്ചെ 1.30ഓടെ തീയിട്ടു നശിപ്പിച്ചത്.\nവീട്ടുമുറ്റത്ത് കാര് കൊണ്ടുപോവാനാവാത്തതിനാല് സമീപത്തെ മദ്‌റസയ്ക്കടുത്താണ് നിര്‍ത്തിയിട്ടിരുന്നത്. തീയണയ്ക്കാന് വീട്ടുകാര് ശ്രമിച്ചെങ്കിലും കാര് പൂര്‍ണമായും കത്തിനശിച്ചു.\nനേരത്തെയും നിരവധി വാഹനങ്ങള് മേഖലയില് തീവച്ചു നശിപ്പിച്ചിരുന്നു. ഇതേത്തുടര്‍ന്ന് പോലിസ് ഉഭയകക്ഷി യോഗം ചേര്‍ന്ന് സമാധാനം നിലനിര്‍ത്താന് ആഹ്വാനം ചെയ്തിരുന്നെങ്കിലും അക്രമം തുടര്‍ക്കഥയാവുന്നത് പ്രദേശവാസികളെ ആശങ്കയിലാഴ്ത്തിയിട്ടുണ്ട്. സംഭവമറിഞ്ഞ് പോലിസ് സ്ഥലത്തെത്തി അന്വേഷണം തുടങ്ങി.


സഹോദരനെ അമ്മിക്കല്ലുകൊണ്ട് തല്ലിക്കൊന്നയാള് അറസ്റ്റില്,murder case brother arrestkeralaonlinenews.com | Malayalam news, kerala news, onlinenews,\nFriday April 19th, 2019 - 2:25:pm\nസഹോദരനെ അമ്മിക്കല്ലുകൊണ്ട് തല്ലിക്കൊന്നയാള് അറസ്റ്റില്\nPublished: Sunday 12 November 2017 06:52:15 AM\nകൊച്ചി: സഹോദരനെ അമ്മിക്കല്ല് കൊണ്ട് തലക്കടിച്ച് കൊലപ്പെടുത്തിയ ആള് അറസ്റ്റില്. ചുള്ളിക്കല് സ്വദേശി ബാബുവിനെയാണ് പൊലീസ് അറസ്റ്റ് ചെയ്തത്. സ്വത്തുമായി ബന്ധപ്പെട്ട തര്‍ക്കമാണ് കൊലപാതകത്തില് കലാശിച്ചത്.\nകൊലപ്പെട്ട നെല്‍സനും, പ്രതിയായ ബാബുവും ഇവരുടെ അമ്മക്കൊപ്പമാണ് താമസിച്ചിരുന്നത്. കുടുംബസ്വത്ത് പങ്കുവയ്ക്കുന്നതിനെ ചൊല്ലി ഇരുവര്‍ക്കുമിടയില് കാലങ്ങളായി തര്‍ക്കം നിലനിന്നിരുന്നു. മദ്യപിച്ച് വീട്ടിലെത്തിയ പ്രതി കൊലപ്പെട്ട നെല്‍സനുമായി വഴക്കിട്ടു. തുടര്‍ന്നാണ് അമ്മിക്കല്ലെടുത്ത് നെല്‍സന്റെ തലയിലും,ശരീരഭാഗങ്ങളിലും അടിച്ചത്.\nപൊലീസെത്തി നെല്‍സനെ ആശുപത്രിയിലെത്തിച്ചെങ്കിലും മരണം സംഭവിച്ചു. ഇടിയുടെ ആഘാതത്തില് ഹൃദയത്തിനേറ്റ ക്ഷതമാണ് മരണകാരണമെന്ന് പൊലീസ് പറഞ്ഞു. കഴിഞ്ഞ വര്‍ഷം സെപ്റ്റംബറില് നെല്‍സന്റെ ഇരട്ടസഹോദരനായിരുന്ന മില്‍ട്ടനെ കൊലപ്പെടുത്തിയ കേസില് ജാമ്യത്തിലിറങ്ങിയതായിരുന്നു ബാബു.\nമൂന്നര വയസ്സുകാരിയെ പീഡിപ്പിച്ച കേസിലും ഇയാള് ജയില് ശിക്ഷ അനുഭവിച്ചിട്ടുണ്ട്.കൊലപാതകത്തിന് ശേഷം സമീപത്തെ പെട്രോല് പമ്പിനടുത്ത് പാര്‍ക്ക് ചെയ്തിരുന്ന ആളൊഴിഞ്ഞ ബസ്സില് നിന്നാണ് പൊലീസ് ഇയാളെ അറസ്റ്റ് ചെയ്തത്.\nRead more topics: murder case, brother, arrest\nmurder case brother arrest\nഭാര്യയെ കൊലപ്പെടുത്തിയ കേസിൽ ബിജു രാധാകൃഷ്ണനെ വെറുതെവിട്ടു\nസിനിമ കണ്ട ഭാര്യയെ ഭര്‍ത്താവ് ശ്വാസം മുട്ടിച്ച് കൊന്നു


സൈക്ലിസ്റ്റായി രജിഷ; ഫൈനല്‍സിന്റെ ഫസ്റ്റ് ലുക്ക് പോസ്റ്റര് പുറത്തുവിട്ടു\nഒരു സമ്പൂര്‍ണ്ണ സ്‌പോര്‍ട്‌സ് ചിത്രമാണ് ഫൈനല്‍സ്.\n14 Mar, 2019 at 06:25 AM\nആദ്യചിത്രത്തിലൂടെ തന്നെ സംസ്ഥാന പുരസ്കാരം നേടിയെടുത്ത താരമാണ് രജിഷ വിജയന്. വളരെ കുറച്ചു സിനിമകളിലെ അഭിനയിച്ചിട്ടുള്ളുവെങ്കിലും പ്രേക്ഷകരുടെ ഇഷ്ട നടി കൂടിയാണ് രജിഷ. ജൂണിന് ശേഷം രജിഷ നായികാപ്രാധാന്യമുള്ള ഒരു സിനിമയുടെ ഭാഗമാവുകയാണ്. ഫൈനല്‍സ് എന്നാണ് ചിത്രത്തിന്റെ പേര്. ഫൈനല്‍സിന്റെ ഫസ്റ്റ് ലുക്ക് പോസ്റ്ററും അണിയറ പ്രവര്‍ത്തകര് പുറത്തുവിട്ടു.\nHere's the first look poster of my next, FINALS directed by @prarun under the banner of @maniyanpillaraju Productions. I...\nPosted by Rajisha Vijayan on Wednesday, March 13, 2019\nഒരു സമ്പൂര്‍ണ്ണ സ്‌പോര്‍ട്‌സ് ചിത്രമാണ് ഫൈനല്‍സ്. ഒളിമ്പിക്‌സിനായി തയാറെടുക്കുന്ന സൈക്ലിസ്റ്റ് ആലീസ് എന്ന കഥാപാത്രത്തെയാണ് രജിഷ അവതരിപ്പിക്കുന്നത്. നവാഗതനായ പി.ആര് അരുണ് ആണ് ചിത്രത്തിന്റെ രചനയും സംവിധാനവും നിര്‍വ്വഹിക്കുന്നത്. സുരാജ് വെഞ്ഞാറന്മൂടും ഫെനല്‍സില് പ്രധാന കഥാപാത്രമായെത്തുന്നുണ്ട്. മണിയന്‍പിള്ള രാജുവും പ്രജീവും ചേര്‍ന്നാണ് ചിത്രത്തിന്റെ നിര്‍മ്മാണം.\nരജിഷ നായികയായ ജൂണ് തിയറ്ററുകളില് മികച്ച അഭിപ്രായം നേടി പ്രദര്‍ശനം തുടരുകയാണ്. ജൂണ് എന്ന ടൈറ്റില് കഥാപാത്രത്തെയാണ് താരം അവതരിപ്പിക്കുന്നത്. ജോജു ജോര്‍ജ്ജാണ് ചിത്രത്തില് ജൂണിന്റെ അച്ഛനായി എത്തുന്നത്.\nഎലി ജൂണിലെത്തിയപ്പോള്; ഞെട്ടിപ്പിക്കുന്ന മെയ്ക് ഓവറുമായി രജിഷ\nRajisha VijayanFinals Movie


Pinarayi murder Case Ends with Soumy's suicide | പുല്ല് അരിയാൻ പോയ വിചാരണ തടവുകാരി സഹതടവുകാരിയുടെ സാരി ഉപയോഗിച്ച് തൂങ്ങി മരിച്ചുവെന്നത് വിശ്വസിക്കാനാവാതെ പൊലീസ്; മരണം സംഭവിച്ചത് ചില സത്യങ്ങൾ മജിസ്ട്രേറ്റിനോട് വെളിപ്പെടുത്തുമെന്ന് ലീഗൽ സർവീസസ് അഥോറിറ്റി അംഗങ്ങളോട് വെളിപ്പെടുത്തിയ ശേഷവും; പിണറായിയിലെ കൂട്ടക്കൊലക്കേസ് പ്രതിയെ ജീവനോടെ കൊന്ന് കെട്ടിത്തൂക്കിയതോ? പൊലീസ് അന്വേഷണം അട്ടിമറിക്കാനും നീക്കങ്ങൾ; സൗമ്യയുടെ മരണത്തിൽ നിഗൂഡതകൾ ഏറെ - MarunadanMalayalee.com\nAugust 28, 2018 | 12:55 PM IST | Permalink\nകണ്ണൂർ: പിണറായി കൂട്ടക്കൊലക്കേസ് പ്രതി സൗമ്യയുടെ മരണത്തിൽ അന്വേഷണം അട്ടിമറിക്കാൻ നീഗൂഡ നീക്കങ്ങൾ സജീവമെന്ന് ആരോപണം ശക്തമാക്കുന്നു. കണ്ണൂരിലെ സെക്‌സ് മാഫിയയിലേക്ക് അന്വേഷണം എത്താതിരിക്കാനാണ്. ഇത് താൻ ആരെയും കൊലപ്പെടുത്തിയില്ലെന്ന ആത്മഹത്യാക്കുറിപ്പ് എഴുതിയ ശേഷമാണ് സൗമ്യയുടെ മരണമെന്ന് വരുത്താനാണ് നീക്കം. താൻ നിരപരാധിയാണെന്നും ചില സത്യങ്ങൾ മജിസ്ട്രേറ്റിനോട് വെളിപ്പെടുത്തുമെന്നും ജയിലിൽ സന്ദർശിച്ച ലീഗൽ സർവീസസ് അഥോറിറ്റി അംഗങ്ങളോട് പറഞ്ഞിരുന്നു. അതിന് അവസരം ലഭിക്കും മുമ്പേയാണു ജീവനൊടുക്കിയത്. ജയിലിൽ സൗമ്യ ഒറ്റയ്ക്കിരുന്ന് കരഞ്ഞെന്ന മൊഴി പച്ചക്കളമെന്നും സൂചനയുണ്ട്. എന്നാൽ ഇതിനേക്കൊന്നും അന്വേഷണം എത്താതിരിക്കാനാണ് ചിലരുതെ ശ്രമം.\nമരണത്തിൽ ദുരൂഹതയുണ്ടെന്ന് ആരോപിച്ചു സഹോദരി സന്ധ്യ അടക്കമുള്ള ബന്ധുക്കൾ മൃതദേഹം ഏറ്റെടുത്തിരുന്നില്ല. പ്രതിയുടെ വാർഡിൽനിന്ന് കണ്ടെടുത്ത ഡയറിക്കുറിപ്പ് ടൗൺ സിഐ: ടി.കെ. രത്നകുമാർ പരിശോധിക്കുകയാണ്. പിണറായിയിൽ സൗമ്യ ഒറ്റയ്ക്ക് ഇത്രയും അരുംകൊലകൾ നടത്തില്ലെന്നും അതിന് പുറത്തുനിന്നുള്ളവരുടെ സഹായമുണ്ടെന്നും ബന്ധുക്കൾ സംശയിക്കുന്നു. പലരുമായും വഴിവിട്ട ബന്ധമുണ്ടായിരുന്നെങ്കിലും ഇതിൽ ഇഷ്ടപ്പെട്ട ഒരാളിനൊപ്പം മംബൈയ്ക്ക് പോകുമെന്നു നേരത്തേ പ്രതി സൂചിപ്പിച്ചിരുന്നു. അവിടെ ഹോംനഴ്സായി ജോലി ചെയ്ായനാണ് ഉദ്ദേശിക്കുന്നതെന്നും അയൽക്കാരോട് വെളിപ്പെടുത്തിയിരുന്നു. ഈ യുവാവിന് കൊലപാതകവുമായി ബന്ധമുണ്ടോയെന്ന് അന്വേഷിച്ചില്ല. ഇതിനൊപ്പമാണ് സെക്‌സ് റാക്കറ്റുമായി ബന്ധപ്പെട്ട നിരവധി ആരോപണങ്ങൾ ചർച്ചയായതും. ഇതൊന്നും പൊലീസ് അന്വേഷിച്ചില്ല.\nസൗമ്യ മരിച്ച ജയിൽ സൂപ്രണ്ടും ഡെപ്യൂട്ടി സുപ്രണ്ടും ഒരുമിച്ച് അവധിയെടുത്തതും ദുരൂഹത ഉയർത്തുന്നു. 21 തടവുകാരും 29 ജീവനക്കാരുമാണ് ജയിലിലുള്ളത്. മൂന്നു കൊലപാതകം നടത്തിയ പ്രതിയായിരുന്നു സൗമ്യ. എന്നാൽ ഒരു സുരക്ഷയും ഒരുക്കിയില്ല. ജോലിക്കും വിട്ടു. അതിനിടെ സൗമ്യ സെല്ലിൽ ഒറ്റയ്ക്കിരുന്ന് കരയുന്നത് കണ്ടുവെന്ന് ചില തടവുകാരികൾ മൊഴി നൽകിയതായി വിവരങ്ങൾ പുറത്തു വന്നു. എന്നാൽ സൗമ്യയുടേത് ആത്മഹത്യെന്ന് വരുത്താൻ ചില തടവുകാരെ കൊണ്ട് അങ്ങനെ പറയിച്ചതെന്നാണ് സൂചന. തീർത്തും ഉല്ലാസവതിയായിരുന്നു ജയിലിൽ സൗമ്യയെന്നാണ് മറ്റൊരു കൂട്ടരുടെ വാദം. സൗമ്യയുടേത് ആത്മഹത്യയാണെന്ന് വരുത്താനുള്ള ബോധപൂർവ്വമായ ശ്രമമാണ് നടന്നതെന്നാണ് വിലയിരുത്തൽ. ജയിൽ സൂപ്രണ്ട് ശകുന്തളയ്‌ക്കെതിരെയാണ് ജയിൽ വാർഡന്മാർ പോലും സംശയങ്ങൾ ഉയർത്തുന്നത്.\nവളരെ ബോധപൂർവ്വം ജയിലിനുള്ളിൽ സൗമ്യയെ വകവരുത്താൻ നീക്കം നടന്നുവെന്നാണ് ഉയരുന്ന ആക്ഷേപം. സൗമ്യ തൂങ്ങി മരിച്ചത് ആരും അറിഞ്ഞിരുന്നില്ല. ഏറെ നേരം കാണാതിരുന്നതോടെ തടവുകാരിയാണു മരിച്ചനിലയിൽ ഈ പ്രതിയെ കണ്ടെത്തിയത്. ഇതിനു ശേഷമാണ് ആത്മഹത്യാക്കുറിപ്പ് കിട്ടിയത്. ഈ ആത്മഹത്യാക്കുറിപ്പ് വ്യാജമാണെന്നും ആരോപണമുണ്ട്. ഇതിലേക്കൊന്നും അന്വേഷണം എത്തിക്കാതിരിക്കാനാണ് നീക്കം. അതിനിടെ ജയിൽ സൂപ്രണ്ടിനെ സ്ഥലം മാറ്റി വിവാദം ഒഴിവാക്കാനും നീക്കമുണ്ട്. അല്ലാത്ത പക്ഷം ജയിൽ ജീവനക്കാർ തന്നെ സത്യം പുറത്തു പറയാനുള്ള സാധ്യത ചിലർ മുന്നിൽ കാണുന്നുണ്ട്. പിണറായി കൂട്ടക്കൊലക്കേസിലെ ഏകപ്രതി സൗമ്യ ജയിലിൽ മരിച്ച സംഭവത്തിൽ ജയിൽ ജീവനക്കാർക്ക് വീഴ്ച സംഭവിച്ചതായി റീജണൽ വെൽഫെയർ ഓഫീസറുടെ റിപ്പോർട്ട് നൽകിയത് ഇതിന്റെ ഭാഗമാണ്.\nഅന്തിമ റിപ്പോർട്ട് തയ്യാറാക്കുന്നതിന് ഉത്തര മേഖലാ ജയിൽ ഡി.ഐ.ജി ബുധനാഴ്ച കണ്ണൂർ വനിതാ ജയിൽ സന്ദർശിക്കും. ജയിൽ സൂപ്രണ്ട് ഉൾപ്പെടെയുള്ള ഉദ്യോഗസ്ഥർക്ക് വീഴ്ച സംഭവിച്ചുവെന്നാണ് വെൽഫെയർ ഓഫീസറുടെ കണ്ടെത്തൽ. കണ്ടെത്തലിന്റെ അടിസ്ഥാനത്തിൽ ഡി.ഐ.ജി എസ്. സന്തോഷ് കുമാർ നേരിട്ടെത്തി അന്വേഷണം നടത്തി ബുധനാഴ്ച അന്തിമ റിപ്പോർട്ട് നൽകും. വീഴ്ച വരുത്തിയ ഉദ്യോഗസ്ഥർക്കെതിരെ വകുപ്പുതല നടപടി ഉണ്ടായേക്കുമെന്നാണ് ജയിൽ വകുപ്പിലെ ഉന്നതർ നൽകുന്ന സൂചന. റിമാൻഡ് തടവുകാർക്ക് ജയിലിൽ ജോലി ചെയ്യേണ്ടതില്ല. എന്നാൽ സൗമ്യയുടെ നിരന്തര അഭ്യർത്ഥന മാനിച്ചാണ് സൂപ്രണ്ട് ജോലി നൽകിയത്. ഇതും അന്വേഷണ പരിധിയിൽ വരും. ഇതിന്റെ പേരിലാകും സൂപ്രണ്ടിനെതിരെ വകുപ്പ് തല നടപടിയെടുക്കുക.\nപയ്യാമ്പലം പൊതുശ്മശാനത്തിൽ പ്രത്യേക തയാറാക്കിയ സ്ഥലത്ത് ഇന്നലെ 11.30 ഓടെയാണ് സൗമ്യയുടെ സംസ്‌കാരം നടന്നത്. ബന്ധുക്കൾ മൃതദേഹം ഏറ്റുവാങ്ങാതിരുന്നതോടെ ജയിൽ വകുപ്പ് അധികൃതർ അനാഥ മൃതദേഹമായി പരിഗണിച്ച് സംസ്‌കാരം നടത്തുകയായിരുന്നു. ബന്ധുക്കൾ മൃതദേഹം ഏറ്റുവാങ്ങുമെന്ന് പ്രതീക്ഷിച്ച് ജയിൽ വകുപ്പ് അധികൃതർ മൂന്ന് ദിവസം കാത്തിരുന്നു. സൗമ്യ ജയിലിൽ ആത്മഹത്യ ചെയ്തതിൽ അസ്വഭാവികത ഉണ്ടെന്ന് ബന്ധുക്കൾ ആരോപിച്ചിരുന്നു. അതിനാൽ ഭാവിയിൽ വീണ്ടും പരിശോധനയ്ക്ക് മൃതദേഹം പുറത്തെടുക്കേണ്ടി വരുമെന്ന നിഗമനത്തിലാണ് പ്രത്യേക സ്ഥലത്ത് സംസ്‌കാരം നടത്തിയത്. പോസ്റ്റ്‌മോർട്ടത്തിനു ശേഷം പരിയാരം മെഡിക്കൽ സൂക്ഷിച്ചിരിക്കുന്ന മൃതദേഹം നടപടി ക്രമങ്ങൾ പൂർത്തിയാക്കി രാവിലെ പത്തോടെയാണ് പൊലീസ് ഏറ്റുവാങ്ങിയത്. തുടർന്ന് ജയിൽ ആബുലൻസിൽ പയ്യാമ്പലം പൊതുശ്മശാനത്തിൽ എത്തിക്കുകയായിരുന്നു.\nപിണറായിയിലും പരിസരപ്രദേശങ്ങളിലുമുള്ള ആറോളം കാമുകർ സൗമ്യക്കുണ്ടായിരുന്നു. ഇതിൽ 65 കാരനടക്കം രണ്ട് പേരെ കുറിച്ചുള്ള സൂചനയും പൊലീസിന് നേരത്തെ ലഭിച്ചിരുന്നു. നിരവധി തവണ സൗമ്യയെ പൊലീസ് ചോദ്യം ചെയ്‌തെങ്കിലും കാമുകന്മാർക്കെതിരെ ഒരു കാര്യവും സൗമ്യ നൽകിയിട്ടില്ല. എല്ലാ കുറ്റങ്ങളും താൻ ചെയ്തതാണെന്ന് സൗമ്യ ആവർത്തിച്ച് വ്യക്തമാക്കിയിരുന്നു. ചില കാമുകന്മാരോട് തനിക്ക് നിന്നെ മടുത്താൽ ഒഴിവാക്കുമെന്ന് സൗമ്യ മൊഴി നൽകിയതായ വിവരവും പുറത്ത് വന്നിരുന്നു. തന്നിഷ്ട പ്രകാരം ജീവിക്കാൻ കാമുകരാരുടേയും സഹായമില്ലാതെ മാതാപിതാക്കളേയും മകളേയും ഭക്ഷണത്തിൽ വിഷം ചേർത്ത് താൻ തന്നെയാണ് കൊലചെയ്തതെന്ന് സൗമ്യ കുറ്റ സമ്മത മൊഴിയിൽ പറഞ്ഞിരുന്നു.\nസൗമ്യയുടെ പിതാവ് പിണറായി വണ്ണത്താൻ വീട്ടിൽ കുഞ്ഞിക്കണ്ണൻ (76), മാതാവ് കമല (65), മക്കളായ ഐശ്വര്യ (എട്ട്), കീർത്തന(ഒന്നര) എന്നിവരെയാണ് എലിവിഷം കൊടുത്തുകൊലപ്പെടുത്തിയത്. അവിഹിത ബന്ധത്തിന് തടസം നിന്നതാണ് മാതാപിതാക്കളെയും മക്കളെയും കൊലപ്പെടുത്തിയതിന് കാരണമെന്ന് സൗമ്യ മൊഴി നൽകിയിരുന്നു. ഭർത്താവ് ഉപേക്ഷിച്ച് പോയതിന് ശേഷം പലരുമായും സൗമ്യക്ക് അവിഹിത ബന്ധമുണ്ടായിരുന്നു. ഇത് നേരിൽ കണ്ട മൂത്ത മകൾ ഐശ്വര്യ ഇക്കാര്യങ്ങൾ മുത്തച്ഛനോട് പറയുമെന്ന് സൗമ്യയെ ഭീഷണിപ്പെടുത്തി. തുടർന്ന് അന്ന് രാത്രി സൗമ്യ ചോറിൽ എലിവിഷം കലർത്തി മകൾക്ക് നൽകി.\nമൂന്നാമത്തെ ദിവസം മംഗലാപുരത്തെ സ്വകാര്യ ആശുപത്രിയിൽ വെച്ച് ഐശ്വര്യ മരണത്തിന് കീഴടങ്ങി. ഐശ്വര്യയുടെ മരണശേഷവും പലരും സൗമ്യയെ തേടി വീട്ടിലെത്തി. ഇത് നാട്ടുകാർ ചോദ്യം ചെയ്യുകയും മാതാപിതാക്കൾ ഇതിന്റെ പേരിൽ സൗമ്യയുമായി വഴക്കിടുകയും ചെയ്തു. ഇതോടെ അവരെയും ഇല്ലാതാക്കാൻ സൗമ്യ തീരുമാനിച്ചു. മാതാവ് കമലക്ക് മീൻ കറിയിലും പിതാവ് കുഞ്ഞിക്കണ്ണന് രസത്തിലും എലിവിഷം കലർത്തി നൽകിയുമാണ് കൊല നടത്തിയത്. പിന്നീട് ഇക്കാര്യങ്ങൾ സൗമ്യ കാമുകന്മാരെ ഫോൺ വിളിച്ച് അറിയിക്കുകയും ചെയ്തു.\nകൊലപാതകത്തിന് ശേഷവും ഒരു ഭാവഭേദവുമില്ലാതെയായിരുന്നു സൗമ്യ നാട്ടുകാരുമായി ഇടപെട്ടത്. എന്നാൽ കുഞ്ഞിക്കണ്ണന്റെയും കമലയുടെയും ആന്തരികാവയവങ്ങളുടെ പരിശോധനാ ഫലത്തിൽ അലൂമിനിയം ഫോസ്‌ഫൈഡിന്റെ അംശങ്ങൾ കണ്ടെത്തിയതോടെ അന്വേഷണ സംഘത്തിന് സംശയങ്ങൾ ബലപ്പെട്ടു. ഇതേ തുടർന്ന് നടത്തിയ അന്വേഷണമാണ് ക്രൂരമായ കൊലപാതക പരമ്പരയുടെ ചുരുളഴിഞ്ഞത്. മകളും അച്ഛനും അമ്മയും മരിച്ച ശേഷം ഏറെ ഇഷ്ടപ്പെടുന്ന കാമുകനൊത്ത് ജീവിക്കാൻ സൗമ്യ ആഗ്രഹിച്ചിരുന്നു. കഴിഞ്ഞ മാർച്ച് 10 ന് മുഖ്യമന്ത്രി പിണറായി വിജയൻ വീട്ടിലെത്തിയപ്പോൾ ജീവിക്കാൻ മാർഗ്ഗമില്ലെന്നും സർക്കാർ ജോലി നൽകണമെന്നും ആവശ്യപ്പെട്ട് നേരിട്ട് അപേക്ഷ നൽകിയിരുന്നു. അപേക്ഷയിൽ തന്റെ മകളും അച്ഛനമ്മമാരും അജ്ഞാത രോഗം ബാധിച്ച് മരിച്ചുവെന്നാണ് കാണിച്ചത്. അതോടെ അപേക്ഷ ഓൺലൈനായി രജിസ്ട്രേഷൻ നടത്തി.\nനാട്ടിൽ മരണത്തെക്കുറിച്ച് ദുരൂഹത ഉയർന്നപ്പോഴും വില്ലേജ് ഓഫീസർ മരണം ശരിവെച്ച് റിപ്പോർട്ട് നൽകുകയും ചെയ്തു. അപേക്ഷയിൽ തുടർ നടപടികൾ വരുമ്പേഴേക്കും കൊലപാതക വിവരം പുറത്താവുകയായിരുന്നു. മുഖ്യമന്ത്രിയുടെ സന്ദർശനത്തിനിടെ അപേക്ഷ നൽകി കാത്തിരുന്ന സൗമ്യയേയും കാമുകരേയും ഭയപ്പെടുത്തിയത് മുഖ്യമന്ത്രിയുടെ നിർദ്ദേശ പ്രകാരമുള്ള അന്വേഷണ ഉത്തരവാണ്. അതോടെ പൊലീസ് നടപടി ശക്തമായി. പിടിച്ചു നിൽക്കാൻ കഴിയാതെ സൗമ്യയും ഏതോ ഒരു കാമുകനുമായി നടത്തിയ നാടകമാണ് ഛർദ്ദിയെ തുടർന്ന് ആശുപത്രിയിലായത്. അപ്പോഴേക്കും അന്വേഷണ ഉദ്യോഗസ്ഥകർക്ക് സൗമ്യയിലെ ക്രിമിനലിനെക്കുറിച്ച് സൂചനകൾ ലഭിച്ചിരുന്നു. തലശ്ശേരി ചോനാടത്തെ കശുവണ്ടി ഫാക്ടറിയിൽ കുടുംബ പ്രാരബ്ദം തീർക്കാൻ ജോലിക്കെത്തിയ സൗമ്യ കൃത്യമായി ജോലിചെയ്യുന്ന സ്വഭാവക്കാരിയായിരുന്നു.\nഎന്നാൽ അവിടെ നിന്നും കൊല്ലം സ്വദേശിയായ ഒരു യുവാവുമായി പ്രണയത്തിലാവുകയും വിവാഹിതയാവുകയും ചെയ്തു. നിയമപ്രകാരമല്ലാത്ത ഈ വിവാഹ ശേഷം കുഞ്ഞ് പിറന്നതോടെ ആ യുവാവ് സൗമ്യയെ ഒഴിവാക്കാനുള്ള ശ്രമം തുടങ്ങിയിരുന്നു.. അതേ തുടർന്ന് സൗമ്യ വഴി വിട്ട ജീവിതത്തിലേക്ക് എത്തിപ്പെടുകയായിരുന്നു.


Emalayalee.com - കേള്‍വിക്കുറവ് മാരക രോഗങ്ങളുടെ മുന്നറിയിപ്പ്\nകേള്‍വിക്കുറവ് മാരക രോഗങ്ങളുടെ മുന്നറിയിപ്പ്\nചെവിയുടെ ആരോഗ്യം വളരെ പ്രധാനപ്പെട്ടതാണ്. കേള്‍വിക്കുറവ് മാരക രോഗങ്ങളുടെ തുടക്കമാണെന്ന് മനസ്സിലാക്കി വിദഗ്‌ധ ചികിത്സ തേടുക. പെട്ടെന്നുണ്ടാകുന്ന കേള്‍വിക്കുറവ്, തല്‌ക്കുള്ളിലും ചെവിക്കുളളിലും അനുഭവപ്പെടുന്ന മുരള്‍ച്ച എന്നിവ ശ്രദ്ധയില്‍പ്പെട്ടാല് ഉടന്‍തന്നെ വൈദ്യസഹായം തേടുക.\nചെവി വൃത്തിയാക്കുന്നത് അതീവ ശ്രദ്ധയോടെയാവണം. ചെവിക്കുളളില് കോട്ടണ് തുണി ഉപയോഗിച്ചു തുടയ്‌ക്കരുത്. നനച്ച തുണിയോ ടിഷ്യൂപേപ്പറോ ഉപയോഗിച്ചു പുറം ചെവിയിലെ അഴുക്ക് നീക്കാം. പെന്‍സില്, പേന, റീഫില്, പേനയുടെ ക്യാപ്, തീപ്പെട്ടിക്കൊളളി, ഈര്‍ക്കില്, മൊട്ടുസൂചി, സേഫ്‌റ്റി പിന് തുടങ്ങിയ കൂര്‍ത്തവസ്‌തുക്കള് ചെവിക്കുളളില് കടത്തരുത്. ചെവിക്കുളളില് വിരലിട്ടു ചൊറിയുന്ന ശീലം ഉപേക്ഷിക്കുക. ഇയര്‍ഡ്രമ്മില് മുറിവുണ്ടാകുന്നതിനും കേള്‍വിശക്തി നഷ്ടപ്പെടുന്നതിനും കാരണമാകുന്നു. ഹെഡ്‌ഫോണ് ഉപയോഗിക്കുന്നവര് ഇടയ്‌ക്കിടെ അതു നീക്കി കാതുകള്‍ക്കു വിശ്രമം അനുവദിക്കുക.


മമതയുടെ വിശ്വസ്തനും മുന്‍മന്ത്രിയുമായ സോവന് ചാറ്റര്‍ജി ബി.ജെ.പി.യില് ചേര്‍ന്നു, sovan chatterjee,trinamool congress,bjp,mamata banarjee and sovan chatterjee,\nമമതയുടെ വിശ്വസ്തനും മുന്‍മന്ത്രിയുമായ സോവന് ചാറ്റര്‍ജി ബി.ജെ.പി.യില് ചേര്‍ന്നു\n14 August 2019, 05:57 PM IST\nമമതയെ മുഖ്യമന്ത്രിയാക്കുന്നതില് പ്രധാനപങ്കുവഹിച്ച നേതാക്കളില് ഒരാളാണ് ഇപ്പോള് ബി.ജെ.പി.യില് എത്തിയിരിക്കുന്നതെന്നും അദ്ദേഹം പാര്‍ട്ടിയെ ശക്തിപ്പെടുത്തുമെന്നും മുകുള് റോയ് പറഞ്ഞു.\nന്യൂഡല്‍ഹി: ബംഗാളിലെ മുന്‍മന്ത്രിയും തൃണമൂല് കോണ്‍ഗ്രസ് എം.എല്.എ.യുമായ സോവന് ചാറ്റര്‍ജി ബി.ജെ.പി.യില് ചേര്‍ന്നു. ഡല്‍ഹിയില് പാര്‍ട്ടി ആസ്ഥാനത്ത് നടന്ന ചടങ്ങില് ബി.ജെ.പി. നേതാക്കളായ അരുണ് സിങ്, മുകുള് റോയ് എന്നിവരുടെ സാന്നിധ്യത്തിലാണ് സോവന് ചാറ്റര്‍ജി ബി.ജെ.പി.യില് അംഗത്വമെടുത്തത്.\nമമതയെ മുഖ്യമന്ത്രിയാക്കുന്നതില് പ്രധാനപങ്കുവഹിച്ച നേതാക്കളില് ഒരാളാണ് ഇപ്പോള് ബി.ജെ.പി.യില് എത്തിയിരിക്കുന്നതെന്നും അദ്ദേഹം പാര്‍ട്ടിയെ ശക്തിപ്പെടുത്തുമെന്നും മുകുള് റോയ് പറഞ്ഞു. ബംഗാളില് തൃണമൂല് കോണ്‍ഗ്രസിന് പ്രതിപക്ഷ പാര്‍ട്ടിയെന്ന പദവി പോലും ലഭിക്കില്ലെന്നത് താന് വീണ്ടും ആവര്‍ത്തിച്ചു പറയുകയാണെന്നും മുകുള് റോയ് വ്യക്തമാക്കി.\nദീര്‍ഘകാലം തൃണമൂല് കോണ്‍ഗ്രസില് പ്രവര്‍ത്തിച്ച സോവന് ചാറ്റര്‍ജി മമത ബാനര്‍ജിയുടെ വിശ്വസ്തരില് ഒരാളായിരുന്നു. മമത സര്‍ക്കാരില് ഫിഷറീസ് വകുപ്പ് മന്ത്രിയായിരുന്ന അദ്ദേഹം 2010 മുതല് 2018 വരെ കൊല്‍ക്കത്ത കോര്‍പ്പറേഷന് മേയറുമായിരുന്നു.\nContent Highlights: tmc leader and former kolkata mayor sovan chatterjee joined bjp\nബിജെപി പുറത്ത്: പാണ്ടനാട് പഞ്ചായത്തിൽ ഭരണംപിടിക്കാന് എല്‍ഡിഎഫ്; യുഡിഎഫ് പിന്തുണച്ചേക്കും\nമഹാരാഷ്ട്രയില് സർക്കാർ രൂപവത്കരണത്തിന് ബിജെപി; വിമതര് ഇന്ന് മുംബൈയില് തിരിച്ചെത്തും\nപ്രസിഡന്റ് സ്ഥാനം രാജിവെച്ചു, പാര്‍ട്ടി വിട്ടു; ബിജെപിക്ക് പാണ്ടനാട് പഞ്ചായത്ത് ഭരണം നഷ്ടമായി\n'അഗ്നിവീരന്മാരെ BJP ഓഫീസിന്റെ സുരക്ഷാ ജീവനക്കാരാക്കും; ഡ്രൈവര്, ബാര്‍ബര് പരിശീലനം നല്‍കും'


30സീറ്റ് വേണമെന്നാണ് ലീഗ്: കഴിയില്ലെന്ന് കോണ്‍ഗ്രസ് | മറുപുറം കേരള\nJanuary 28, 2021 January 28, 2021 Web DeskLeaveaComment on 30സീറ്റ് വേണമെന്നാണ് ലീഗ്: കഴിയില്ലെന്ന് കോണ്‍ഗ്രസ്\nകോഴിക്കോട്: വരുന്ന നിയമസഭാ തെരഞ്ഞെടുപ്പില് മുസ്ലിംലീഗിന് 30സീറ്റ് വേണമെന്നാവശ്യപ്പെട്ട് നേതൃത്വം.\nകഴിയില്ലെന്ന് കോണ്‍ഗ്രസ് നേതൃത്വവും. രാഹുല്‍ഗാന്ധിയുടെ സാന്നിധ്യത്തിലും ചര്‍ച്ച നടന്നെങ്കിലുംഫലമുണ്ടായില്ല. കഴിഞ്ഞ തവണ മത്സരിച്ച 24 സീറ്റുകള്‍ക്ക് പുറമെ ആറുസീറ്റുകള്‍കൂടിയാണ് ലീഗ് പുതുതായി ആവശ്യപ്പെട്ടത്. ഇതോടെ യുഡിഎഫിലെ സീറ്റ് വിഭജനചര്‍ച്ചകള് വഴിമുട്ടി. അനുനയശ്രമവുമായി കോണ്‍ഗ്രസ് നേതാക്കള് പാണക്കാട്ടെത്തി ലീഗ് നേതാക്കളെ കണ്ടു. എന്നാല് ലീഗ് അയഞ്ഞിട്ടില്ല. കഴിഞ്ഞതവണ 24 സീറ്റിലാണ് ലീഗ് മത്സരിച്ചത്.എല്‍ജെഡി, കേരള കോണ്‍ഗ്രസ് (എം) പാര്‍ടികള് യുഡിഎഫ് വിട്ട സാഹചര്യത്തില് 30 സീറ്റ് വേണമെന്നാണ് ലീഗിന്റെ വാദം. ഇത് അംഗീകരിക്കാനാവില്ലെന്ന പൊതുവികാരമാണ് കോണ്‍ഗ്രസില്. മുന് മുഖ്യമന്ത്രി ഉമ്മന്‍ചാണ്ടിയും പ്രതിപക്ഷ നേതാവ് രമേശ് ചെന്നിത്തലയുമാണ് ബുധനാഴ്ച രാവിലെ പാണക്കാട്ടെത്തി ലീഗ് നേതാക്കളുമായി ചര്‍ച്ച നടത്തിയത്. ലീഗ് അധ്യക്ഷന് പാണക്കാട് ഹൈദരലി തങ്ങള്, അഖിലേന്ത്യാ ജനറല് സെക്രട്ടറി പി കെ കുഞ്ഞാലിക്കുട്ടി എന്നിവര് പങ്കെടുത്തു. രാഹുല് ഗാന്ധിയുടെ സാന്നിധ്യത്തിലുള്ള ചര്‍ച്ചയില് കെപിസിസി അധ്യക്ഷന് മുല്ലപ്പള്ളി രാമചന്ദ്രന്, യുഡിഎഫ് കണ്‍വീനര് എം എം ഹസന്, എഐസിസി ജനറല് സെക്രട്ടറി കെ സി വേണുഗോപാല് എന്നിവരും പങ്കെടുത്തു. ലീഗിന് കൂടുതല് സീറ്റ് ആവശ്യപ്പെടാന് അര്‍ഹതയുണ്ടെന്ന് പി കെ കുഞ്ഞാലിക്കുട്ടി പ്രതികരിച്ചു.\nലീഗ് അധികം സീറ്റ് ചോദിക്കുമ്പോള് മാത്രമാണ് വിവാദമുണ്ടാകുന്നതെന്ന് പ്രതിപക്ഷ ഉപനേതാവ് എം കെ മുനീര് പറഞ്ഞു. മാധ്യമങ്ങളോട് പ്രതികരിക്കാന് കോണ്‍ഗ്രസ് നേതാക്കള് തയ്യാറായില്ല. അധികസീറ്റ് നല്‍കുന്നത് തിരിച്ചടിയാകുമെന്ന ആശങ്ക കോണ്‍ഗ്രസില് ശക്തമാണ്. ലീഗിന് അനാവശ്യമായി വഴങ്ങുന്നുവെന്ന വികാരത്തിലാണ് അണികള്.വനിതകള്‍ക്ക് സീറ്റില്ലെന്ന് ലീഗ് നിയമസഭാ തെരഞ്ഞെടുപ്പില് പ്രാതിനിധ്യംവേണമെന്ന വനിതാപോഷകസംഘടനകളുടെ ആവശ്യംതള്ളി മുസ്ലിംലീഗ്. വനിതകള്‍ക്ക് സീറ്റ് നല്‍കുന്ന കാര്യം ചര്‍ച്ചചെയ്തിട്ടില്ലെന്ന് സംസ്ഥാന ജനറല് സെക്രട്ടറി കെ പി എ മജീദ് വ്യക്തമാക്കി. സീറ്റ് ആഗ്രഹവുമായി വനിതാനേതാക്കള് സമൂഹ മാധ്യമങ്ങളിലുള്‍പ്പെടെ രംഗത്തെത്തിയതിന് പിന്നാലെയാണിത്. സീറ്റ് വേണമെന്ന് വനിതാലീഗും എംഎസ്എഫ് വനിതാ വിഭാഗവും ആവശ്യപ്പെട്ടിരുന്നു. രണ്ട് സീറ്റ് ആവശ്യപ്പെട്ട് വനിതാലീഗ് കത്തും നല്‍കി. ഇടതുപക്ഷത്തെ സ്ത്രീപ്രാതിനിധ്യവും, പുതിയകാലത്ത് സ്ത്രീകള്‍ക്ക് പ്രാതിനിധ്യം നല്‍കാതിരിക്കുന്നത് പാര്‍ടിക്ക് ദോഷംചെയ്യുമെന്നും ഇവര് കത്തില് എടുത്തുപറഞ്ഞു. വനിതാ ലീഗ് ദേശീയ ജനറല് സെക്രട്ടറി നൂര്‍ബിന റഷീദ്, സംസ്ഥാന അധ്യക്ഷ സുഹറ മമ്പാട്, സംസ്ഥാന സെക്രട്ടറി പി കുല്‍സു എന്നിവരാണ് മത്സരിക്കണമെന്ന മോഹവുമായി രംഗത്തുള്ളത്. എംഎസ്എഫ് ദേശീയ വൈസ് പ്രസിഡന്റ് ഫാത്തിമ തഹ്ലിയും താല്‍പര്യം വ്യക്തമാക്കി.\nസ്ത്രീകളെ മത്സരിപ്പിക്കുന്ന കീഴ്വഴക്കമില്ലെന്ന് ചൂണ്ടിക്കാട്ടി പ്രതിരോധിക്കാനാണ് ലീഗിന്റെ നീക്കം. 1996ല് ഖമറുന്നീസ അന്‍വറിനെ തോല്‍ക്കുന്ന സീറ്റില് മത്സരിപ്പിച്ചത് മാത്രമാണ് ഇതിന് അപവാദം. ചിലര് സ്വയം സ്ഥാനാര്‍ഥികളായി രംഗത്തെത്തിയതും നേതൃത്വത്തെ ചൊടിപ്പിച്ചിട്ടുണ്ട്. സ്ഥാനാര്‍ഥി മോഹവുമായി സമൂഹമാധ്യമങ്ങളിലൂടെ ഫോട്ടോ പ്രചാരണം നടത്തുന്നത് ശ്രദ്ധയില്‍പ്പെട്ടിട്ടുണ്ടെന്നും അത്തരം സുന്ദരമുഖമുള്ളവര് നിരാശപ്പെടേണ്ടിവരുമെന്നും കെ പി എ മജീദ് കണ്ണൂരില് വനിതാ ലീഗ് ജനപ്രതിനിധികള്‍ക്ക് നല്‍കിയ സ്വീകരണത്തില് തുറന്നടിച്ചു. അതേസമയം സ്ത്രീപ്രാതിനിധ്യം ചര്‍ച്ചയാകുന്നത് പാര്‍ടിക്ക് ക്ഷീണംചെയ്യുമെന്ന പേടിയും ലീഗിനുണ്ട്.\nടെന്റ് ടൂറിസത്തെ കൊല്ലരുത്: മുരളി തുമ്മാരുക്കുടി\nവി.എസിന്റെ പകരക്കാരനായി മലമ്പുഴയില് എ. വിജയരാഘവന്\nഒരു വര്‍ഷത്തെ ഇടവേളയ്ക്കു ശേഷം തൃശൂര് പൂരത്തിന് നാളെ കൊടിയേറും


ഗ്വാളിയോര് റയോണ്‍സ് സമര നേതാവ് മരിച്ച നിലയില് | DoolNews\nഗ്വാളിയോര് റയോണ്‍സ് സമര നേതാവ് മരിച്ച നിലയില്\nThursday, 14th October 2010, 2:53 pm\nതിരുവനന്തപുരം: മാവൂര് ഗ്വാളിയോര് റയോണ്‍സ് സമര നേതാവായിരുന്ന കോഴിക്കോട് സ്വദേശി സി എം വിദ്യാധരനെ(70) ലോഡ്ജ് മുറിയില് മരിച്ചനിലിയില് കണ്ടെത്തി.\nമന്ത്രി എളമരം കരീമിനെതിരെ പുസ്തകമെഴുതി വിവാദം സൃഷ്ടിച്ചയാളാണ് വിദ്യാധരന്.\nശ്രീചിത്രാ മെഡിക്കല് സെന്ററില് ചികിത്സയ്ക്കായി എത്തിയ വിദ്യാധരനെ ഇന്നു രാവിലെ തമ്പാനൂരിലെ കാവേരി ലോഡ്ജിലെ മുറിയിലാണ് മരിച്ച നിലയില് കണ്ടെത്തുകയായിരുന്നു. ഹൃദയാഘാതമാണ് മരണകാരണമെന്നാണ് പ്രാഥമിക നിഗമനം. കസേരയില് ചാരിയിരിക്കുന്ന നിലയിലാണ് മൃതദേഹം കണ്ടെത്തിയത്. തമ്പാനൂര് പൊലീസ് തുടര്‍നടപടികള് സ്വീകരിച്ചു. മൃതദേഹം തിരുവനന്തപുരം മെഡിക്കല് കോളേജിലേക്കു മാറ്റി.\nഗ്വാളിയര് റയോണ്‍സ് കമ്പനിയുടെ തുടക്കകാലം മുതല് അവിടുത്തെ ജീവനക്കാരനായിരുന്നു അദ്ദേഹം. “ബിര്‍ളകൂട്ടം” എന്ന പേരില് തൊഴിലാളി സംഘടന രൂപീകരിച്ച് നേതൃരംഗത്ത് സജീവമായി പ്രവര്‍ത്തിച്ചിരുന്നു. പിന്നീട് ഇത് എ ഐ ടി യു സിയായി മാറുകയും ഒടുവില് സംഘടന പിളര്‍ന്നപ്പോള് സി ഐ ടിയുവിലേക്ക് പോവുകയും ചെയ്തു.\nപില്‍ക്കാലത്ത് സി.പി.ഐ.എമ്മിലെ വിഭാഗീയതയെ തുടര്‍ന്ന് വി എസ് പക്ഷക്കാരനായി മാറി. അങ്ങനെ പാര്‍ട്ടി നടപടിക്ക് വിധേയനായി. തുടര്‍ന്ന് യൂണിറ്റി സെന്റര് രൂപീകരിച്ചു. കുറേക്കാലം കഴിഞ്ഞ് ഈ സംഘടനയും പ്രവര്‍ത്തനരഹിതമായി. തുടര്‍ന്ന് ഇടതുപക്ഷ ഏകോപനസമിതിയുടെ സജീവ പ്രവര്‍ത്തകനായി.


അത്ഭുതകരമായ മാറ്റം ഇങ്ങനെ ചെയ്താൽ ധനം കുതിച്ചുയരും. ഒരു കർപ്പൂരം മാത്രം മതി.\nനമസ്കാരം എല്ലാവർക്കും ചാനലിലേക്ക് ഒരിക്കൽക്കൂടി സ്നേഹപൂർവ്വം സ്വാഗതം. ധനാഭിവൃദ്ധി വീട്ടിൽ ഉണ്ടാവാത്തതിൻ്റെ പ്രധാനകാരണം ദുഷിച്ച ചില ആഭിചാരക്രിയകളൊ. അതല്ലെങ്കിൽ അതിൽ നെഗറ്റീവ് എനർജി വീട്ടിൽ ഉള്ളതുകൊണ്ടാണ്. അതുകൊണ്ടാണ് ആണ് വീട്ടിൽ ഒരു കാരണവശാലും സാമ്പത്തികം നിലനിൽക്കാത്തത് . വീട്ടിൽ പണം വരാത്തത്. അതല്ലെങ്കിൽ വരുന്ന പണം അമിതമായി ചെലവാകുന്നത് കാരണം ഇത് എങ്ങനെ മറികടക്കാം എന്നുള്ളതാണ് ആണ് ഈ വീഡിയോയിലൂടെ പറഞ്ഞു മനസ്സിലാക്കാൻ ശ്രമിക്കുന്നത്. ആർക്കും ഇത് ചെയ്യാവുന്നതാണ് ഇത് കർപ്പൂരം ആണ്. ഒരു ചെറിയ കഷ്ണം കർപ്പൂരം എടുക്കുക അ ഇത് വീട്ടിൽ ആർക്ക് വേണമെങ്കിലും ചെയ്യാം .എപ്പോൾ വേണമെങ്കിലും ചെയ്യാവുന്ന ഒരു കർമ്മം ആണിത്. ഇതേ കണക്ക് ഒരു പാത്രം എടുക്കുക അ പാത്രം എടുത്തതിനുശേഷം ഇത് വെള്ളിയാഴ്ച ദിവസമോ ചൊവ്വാഴ്ച ദിവസമോ വേണം ചെയ്യാൻ.\nആദ്യം ഇതിലേക്ക് ഒരു കർപ്പൂവും ഇടുക. രാവിലെ വേണം എന്ത് ചെയ്യുവാൻ രാവിലെ എന്ന് പറഞ്ഞാൽ ഒരു 4:00 സമയത്തൊക്കെ ചെയ്താൽ ഒരുപാട് നേട്ടം ഉണ്ടാകും ജീവിതത്തിൽ അഭിവൃദ്ധി നേടാൻ സാധിക്കും. അതിനുശേഷം നമ്മൾ ചെയ്യേണ്ടത് ഒരു അഞ്ച് പീസ് ഗ്രാമ്പൂ ഈ ഗ്രാമ്പൂ ഇതേപോലെ പോലെ ഈ പാത്രത്തിലേക്ക് ഇടുക. ഇത് ചെയ്യുമ്പോൾ ആരും അറിയരുത് അത് വീട്ടിൽ ഒരു മനുഷ്യൻ പോലും അറിയാതെ വേണം ഇതു ചെയ്യുവാൻ. മറ്റാരെങ്കിലും അറിഞ്ഞു കഴിഞ്ഞാൽ ഇതിൻറെ ഫലസിദ്ധി ഉണ്ടാവുകയില്ല. അടുത്തത് നമുക്കിനി വേണ്ടത് ഒരു ഏലയ്ക്ക ആണ്.ഈ ഏലയ്ക്ക നന്നായി പൊടിക്കുക നന്നായി പൊടിച്ച് അതിനുശേഷം വേണം ഇതിലേക്ക് ഇടുവാൻ. കൂടുതൽ അറിയുവാൻ വീഡിയോ മുഴുവനായി കാണുക.


വിദ്യാർത്ഥിക്കെതിരെ വ്യാജ രേഖ ചമച്ച കേസ്; മുൻ ജില്ലാ വിദ്യാഭ്യാസ ഓഫീസറെയും അധ്യാപകരേയും പ്രോസിക്യൂട്ട് ചെയ്യും | fake evidence created against student teachers to be prosecuted\nവിദ്യാർത്ഥിക്കെതിരെ വ്യാജ രേഖ ചമച്ച കേസ്; മുൻ ജില്ലാ വിദ്യാഭ്യാസ ഓഫീസറെയും അധ്യാപകരേയും പ്രോസിക്യൂട്ട് ചെയ്യും\nകൃത്രിമ പണിഷ്മെന്‍റ് രജിസ്റ്റർ ഉൾപ്പെടെയുള്ള വ്യാജരേഖകൾ ഉണ്ടാക്കിയെന്നാണ് അധ്യപകർക്കെതിരെയുള്ള പരാതി. താമരശ്ശേരി ജില്ലാ മുൻ വിദ്യാഭ്യാസ ഓഫീസർ കെ.ടി.മോഹൻദാസ്, അധ്യാപകരായ അബ്ദുൾ ഗഫൂർ, പി ഉഷ, അഹമ്മദ് കോയ എന്നിവരെ പ്രോസിക്യൂട്ട് ചെയ്യാനാണ് ഉത്തരവ്.\nCalicut, First Published Aug 24, 2020, 7:18 AM IST\nകോഴിക്കോട്: വിദ്യാർത്ഥിക്കെതിരെ വ്യാജ രേഖ ചമച്ച കേസിൽ മുൻ ജില്ലാ വിദ്യാഭ്യാസ ഓഫീസറേയും മൂന്ന് അധ്യാപകരേയും പ്രോസിക്യൂട്ട് ചെയ്യാൻ കോടതി ഉത്തരവ്. മടവൂർ ചക്കാലക്കൽ ഹൈസ്കൂൾ വിദ്യാർത്ഥി ആയിരുന്ന നഈം നൗഫലിനെതിരെ വ്യാജരേഖ ഉണ്ടാക്കിയെന്നതാണ് കേസ്. കുന്ദമംഗലം ഫസ്റ്റ് ക്ലാസ് മജിസ്ട്രേറ്റ് കോടതിയുടേതാണ് ഉത്തരവ്.\n2014-15 അധ്യയന വർഷത്തിലാണ് കേസിന് ആസ്പദമായ സംഭവം. അകാരണമായി തന്നെ മർദ്ദിച്ച അധ്യാപകനെതിരെ നഈമിന്‍റെ പിതാവ് നൗഫൽ ബാലാവകാശ കമ്മീഷനിൽ പരാതി നൽകി. ഈ കേസ് അട്ടിമറിക്കാൻ കൃത്രിമ പണിഷ്മെന്‍റ് രജിസ്റ്റർ ഉൾപ്പെടെയുള്ള വ്യാജരേഖകൾ ഉണ്ടാക്കിയെന്നാണ് അധ്യപകർക്കെതിരെയുള്ള പരാതി. താമരശ്ശേരി ജില്ലാ മുൻ വിദ്യാഭ്യാസ ഓഫീസർ കെ.ടി.മോഹൻദാസ്, അധ്യാപകരായ അബ്ദുൾ ഗഫൂർ, പി ഉഷ, അഹമ്മദ് കോയ എന്നിവരെ പ്രോസിക്യൂട്ട് ചെയ്യാനാണ് ഉത്തരവ്. അബ്ദുൾ ഗഫൂറിനും അഹമ്മദ് കോയക്കുമെതിരെ കേസെടുക്കാൻ നേരത്തെ തന്നെ ഉത്തരവുണ്ടായിരുന്നു. തുടർന്ന് നടത്തിയ നിയമപോരാട്ടത്തിന് ഒടുവിലാണ് മോഹൻദാസിനും ഉഷയ്ക്കുമെതിരെ കൂടി കേസെടുക്കാൻ ഉത്തരവായത്.\nബാലാവകാശ കമ്മീഷനിലും മന്ത്രിക്കും നൽകിയിരുന്ന പരാതി അട്ടിമറിക്കാൻ മാത്രമായി പണിഷ്മെന്‍റ് രജിസ്റ്റർ സൃഷ്ടിക്കുകയായിരുന്നു എന്ന് കോടതി കണ്ടെത്തി. ഈ രജിസ്റ്ററിൽ അവധി ദിനങ്ങളിൽ പോലും കുട്ടി അച്ചടക്കലംഘനം നടത്തിയതായി രേഖപ്പെടുത്തിയിരുന്നു. ഇപ്പോൾ നിയമ വിദ്യാർത്ഥിയാണ് നഈം നൗഫൽ.\nLast Updated Aug 24, 2020, 8:41 AM IST\nfake evidence created\nവിദ്യാർത്ഥിക്കെതിരെ വ്യാജ രേഖ\nവ്യാജ രേഖ ചമച്ച കേസ്


അര്‍ധസെഞ്ച്വറി നേടിയപ്പോള് എന്തിനായിരുന്നു ‘ആ മസിലു പിടിത്തം’ ; പ്രതികരണവുമായി സഞ്ജു സാംസണ് – Chandrika Daily\nBy web desk3Monday October 26, 2020 19:40 pm\nബെന് സ്‌റ്റോക്‌സിന്റെ സെഞ്ച്വറിയും മലയാളി താരം സഞ്ജു സാംസണ് നേടിയ അര്‍ധ സെഞ്ച്വറിയുമാണ് രാജസ്ഥാന് വിജയമൊരുക്കിയത്\nഅബുദാബി: ഈ ഐപിഎല്ലിലെ ഏറ്റവും കരുത്തുറ്റ ബൗളിങ് നിരയ്‌ക്കെതിരെ കൂറ്റന് സ്‌കോര് പിന്തുടര്‍ന്ന് രാജസ്ഥാന് റോയല്‍സ് നേടിയ വിജയം പലതു കൊണ്ടും ശ്രദ്ധേയമായിരുന്നു. ബെന് സ്‌റ്റോക്‌സിന്റെ സെഞ്ച്വറിയും മലയാളി താരം സഞ്ജു സാംസണ് നേടിയ അര്‍ധ സെഞ്ച്വറിയുമാണ് രാജസ്ഥാന് വിജയമൊരുക്കിയത്.\nഎന്നാല് അതിനിടയില് ആരാധകര്‍ക്കിടയില് ചര്‍ച്ചയായത് മറ്റൊന്നായിരുന്നു. അര്‍ധ സെഞ്ച്വറി പൂര്‍ത്തിയാക്കിയ ശേഷം സഞ്ജു സാംസ്ണ് ഒരു പ്രത്യേക രീതിയില് അത് ആഘോഷിച്ചത്. കൈ മസിലുകള് പെരുപ്പിച്ചായിരുന്നു സഞ്ജുവിന്റെ ആഘോഷം. ഇപ്പോഴിതാ അതെന്തിനായിരുന്നു അങ്ങനെ ആഘോഷിച്ചത് എന്നതിലെ രഹസ്യം വ്യക്തമാക്കുകയാണ് താരം.\n‘ക്രീസിലെത്തിയപ്പോള് കുറച്ചുസമയം സാഹചര്യവുമായി പൊരുത്തപ്പെടാനാണ് ശ്രമിച്ചത്. അഞ്ചോ ആറോ പന്തുകള് വേണ്ടിവന്നു പിച്ചുമായി ഇടപഴകാന്. രാഹുല് ചഹറിനെതിരെ ചില വലിയ ഷോട്ടുകള് കളിക്കാന് ശ്രമിച്ചെങ്കിലും ഫലവത്തായില്ല. നേരിടാനൊരുങ്ങുന്ന പന്ത് ശ്രദ്ധിച്ച് കളിക്കുകയെന്നുള്ളതാണ് സിക്‌സ് നേടാനുള്ള ഏകമാര്‍ഗം. അര്‍ധ സെഞ്ച്വറിക്ക് ശേഷം മസില് പെരുപ്പിച്ചത് സ്വന്തം പേര് ഓര്‍മിപ്പിച്ചതാണ്. ലോകത്തിലെ ഏറ്റവും കരുത്തനായ മനുഷ്യന് സാംസണാണെന്നാണ് ഞാന് വിശ്വസിക്കുന്നത്. ഞാന് വളരെ കരുത്തനാണ്, എനിക്കു കൂടുതല് സിക്‌സുകള് നേടാന് സാധിക്കും’ സഞ്ജു പറഞ്ഞു.\n‘കഴിഞ്ഞ മൂന്ന് മത്സരങ്ങളിലും സ്‌റ്റോക്‌സിനൊപ്പം ബാറ്റ് ചെയ്യാന് സാധിച്ചിരുന്നു. അതില് മികച്ചതാണ് മുംബൈക്കെതിരെ വന്നത്. അദ്ദേഹത്തോടൊപ്പം ചെലവഴിക്കുന്നത് ഞാന് ആസ്വദിക്കുന്നു. വിജയിക്കാന് എത്ര റണ്‍സ് വേണമെന്നോ, റണ്‍റേറ്റ് എത്രയാണ് ആവശ്യമെന്നോയൊന്നും ശ്രദ്ധിച്ചിരുന്നില്ല. കളിക്കാവുന്ന പന്തുകളിലെല്ലാം റണ് നേടുകയെന്ന വളരെ സിംപിള് ഗെയിം പ്ലാനായിരുന്നു എന്റേത്. ബൗണ്ടറിയോ, സിക്‌സറോ നേടാന് കഴിഞ്ഞില്ലെങ്കില് സംഗിളോ, ഡബിളോ നേടി ഇന്നിങ്‌സ് മുന്നോട്ട് കൊണ്ടുപോവുകയാണ് ചെയ്തത്. കളിയുടെ അവസാനം വരെ ക്രീസില് തുടരാനായിരുന്നു ഞങ്ങള് ശ്രമിച്ചത്. ഭാഗ്യവശാല് ഇന്നു ടീമിനു വേണ്ടി അതു കഴിഞ്ഞു’ സഞ്ജു വ്യക്തമാക്കി.\nതുടര്‍ച്ചയായി ഇന്നിങ്‌സുകള് കളിക്കുമ്പോള് അതില് ഉയര്‍ച്ചയും താഴ്ചയുമുണ്ടാകും. ഗെയിം പ്ലാനില് ഞാന് ചില മാറ്റങ്ങള് വരുത്തിയിരുന്നു. വലിയ ഗ്രൗണ്ടുകളില്, വ്യത്യസ്തമായ വിക്കറ്റുകളില് കൂടുതല് സമയമെടുത്ത് കളിക്കുകയെന്നതും, കൂടുതല് ഷോട്ടുകള് പായിക്കുകയെന്നതും പ്രധാനമാണെന്നും സഞ്ജു കൂട്ടിച്ചേര്‍ത്തു. നാല് ബൗണ്ടറികളും മൂന്നു തകര്‍പ്പന് സിക്‌സറുമടക്കം 31 പന്തില് പുറത്താകാതെ 54 റണ്‍സാണ് സഞ്ജു ഇന്നലെ അടിച്ചെടുത്തത്.\nCategories: Cricket, Sports Tags: ipl, Sanju Samson


Home Religion കെട്ടിയവനെ അനുസരിക്കാത്ത ഭാര്യ ആണോ നിങ്ങൾ.?\nഈശോയിൽ നിന്ന് ഒരു മെസ്സേജ് കിട്ടിയിട്ടുണ്ട്. കെട്ടിയവനെ അനുസരിക്കാത്ത ഭാര്യ ആണോ നിങ്ങൾ.? വളരെ ശ്രദ്ധയോടെ കേൾക്കുക വായിക്കുക. അറിയിക്കുക Amen ഷിബു കിഴക്കേകുറ്റ് ഒരു മിനിറ്റ് സമയമുണ്ടെങ്കിൽ തുടർന്നു വായിക്കുക\nhttps://www.facebook.com/24newscom-332215558105161 നിങ്ങളുടെ ദൈവമായ കർത്താവ് ഇപ്രകാരം പറയുന്നു ഞാൻ നിങ്ങളുടെ കണ്ണുനീർ കാണുകയും പ്രാർത്ഥനാ കേൾക്കുകയും ചെയ്തിരിക്കുന്നു മാറ്റം വരുത്തേണ്ടത് മാറ്റുക നിൻറെ കുടുംബത്തിൽ കുടുംബത്തിലെ സമാധാനമില്ലാതെ വരുന്നുണ്ടെങ്കിൽ ഒരു കാര്യം ചിന്തിക്കുക. കുടുംബത്തിലെ കുടുംബനാഥനായ ഭർത്താവ് കുടുംബത്തിലെ ഭരണാധികാരി ആണെങ്കിൽ. ഐശ്വര്യം ഉണ്ടാകും. ഭാര്യയാണോ കുടുംബം ഭരിക്കുന്നത് എങ്കിൽ ആ കുടുംബത്തിൽ 97 ശതമാനവും ഉയർച്ച ഉണ്ടാകുവാൻ വളരെ സാധ്യത കുറവാണ് ഭർത്താവ് മരിച്ചിട്ട് ഭാര്യ കൈകാര്യം ചെയ്യുന്നതിൽ. കുഴപ്പമില്ല നിങ്ങളുടെ ചുറ്റുമുള്ള വീടുകളിൽ ഒന്ന് കണ്ണോടിച്ചു നോക്കൂ. പെണ്ണുങ്ങൾ ഭരിക്കുന്ന വീടുകളിൽ സമാധാനം ഉണ്ടായിരിക്കില്ല.\nഈശോ സ്ഥാപിച്ച കുടുംബത്തിൻറെ. ഭരണാധികാരി. കുടുംബത്തിലെ നാഥൻ തന്നെയാണ്. അതിനുദാഹരണം എന്നു പറയുന്നത്. ഔസേപ്പിതാവ് പരിശുദ്ധ അമ്മയും . ഉണ്ണീശോയും ഉള്ള വീട്ടിലേക്ക് ഒന്നു തിരിഞ്ഞു നോക്കാം ചിന്തിച്ചുനോക്കൂ. പരിശുദ്ധ അമ്മ യേശുവിനെ കാണാതായപ്പോൾ. നിൻറെ പിതാവ് ഞാനും വിഷമിച്ചിരുന്നു എന്നു പറയുന്നത്. എപ്പോഴും ഈശോ സംസാരിച്ചിരുന്നത് ജോസഫിനോട് ആയിരുന്നു .അതായത് കുടുംബത്തിലെ നാഥനായ ഔസേപ്പിതാവ് നോട് ഔസേപ്പിതാവ് കുടുംബനാഥനായ എന്നോടായിരുന്നു ദൈവം സംസാരിച്ചുകൊണ്ടിരുന്നത് നിങ്ങളുടെ വീടുകളിലെ ഭർത്താക്കൻമാരെ, ഭാര്യമാരെ നിങ്ങൾ കൊച്ച് ആക്കരുത് നിന്ദിക്കരുത് ചെറുതായി കാണരുത് നിങ്ങളുടെ വീട്ടിൽ അങ്ങനെയാണോ?\nദൈവം കുടുംബത്തിൽ അപ്പൻ മാരെ കുടുംബ നാഥൻ ആയിട്ടാണ് കാണുന്നത് ആ നിയമം മാറ്റിയാൽ നിങ്ങൾക്ക് ദുരിതം ബൈബിൾ പരമായി ദൈവം നൽകിയ. ഓർഡർ അന്വേഷിച്ച് ചിന്തിച്ചപ്പോൾ. ഞങ്ങൾ ലോകം. മുഴുവനുള്ള. കുടുംബങ്ങളിലേക്ക് ഒന്ന് കണ്ണു ഓടിച്ചു നോക്കിയപ്പോൾ. 97 ശതമാനം ശരിയാണെന്ന് ഞങ്ങൾക്ക് കിട്ടിയ അനുഭവം വെച്ചാണ്. ഇത് പുറത്തേക്ക് വിടുന്നത്. ക്ഷമിക്കുക . ഇതു പറയാതിരിക്കാൻ വയ്യ ഈശോ. എന്നോട് പറഞ്ഞു പറയണമെന്ന്. വർഷങ്ങളായി പറയാതെ ഇരിക്കുകയായിരുന്നു. എന്നോട് ആരും വിഷമം തോന്നരുത്. കുടുംബങ്ങൾ നന്നായി പോകണമെന്ന ആഗ്രഹം ഉള്ളതുകൊണ്ട്. ഈശോ ഇങ്ങനെയുള്ള കുടുംബത്തിൽപ്പെട്ട വരോട്. മാറ്റം വരുത്തണമെന്ന്. ഞാൻ പറയുകയാണ് ഇതിനും മാറ്റം വരുത്തിയാൽ നിങ്ങളുടെ കുടുംബത്തിൽ ഐശ്വര്യം ഉണ്ടാകും നമ്മെ സൃഷ്ടിച്ച നമ്മുടെ ദൈവം ആണ് പറയുന്നത്. ദൈവത്തെ വിശ്വസിക്കൂ.Amen നിങ്ങടെ കുടുംബത്തിലുള്ള എല്ലാവർക്കും അതിൻറെ എല്ലാവിധ ഐശ്വര്യങ്ങളും കിട്ടും. ഞാൻ എഴുതുന്ന കാര്യങ്ങൾ ഒത്തിരി പേര് വായിക്കുന്നുണ്ട്. അതുകൊണ്ട് ഒത്തിരി നന്മ ദൈവത്തിൽനിന്ന് നിങ്ങൾക്ക് കിട്ടണമെന്ന് ഉള്ളതുകൊണ്ട്.\nഇങ്ങനെയുള്ള കുടുംബത്തിൽ ആരെങ്കിലും ഉണ്ടെങ്കിൽ മാറ്റം വരുത്തണം. അതുമല്ല ഇങ്ങനെയുള്ള കുടുംബങ്ങൾ നിങ്ങൾക്കറിയാമെങ്കിൽ അവർക്കുവേണ്ടി പ്രാർത്ഥിക്കുക അല്ലെങ്കിൽ അവരോട് പറഞ്ഞു കൊടുക്കുക. നമുക്കെല്ലാവർക്കും അവർക്ക് വേണ്ടി ഈ പ്രാർത്ഥന പ്രാർത്ഥിക്കാം. . ഒരു ദിവസം. 13 വിശ്വാസപ്രമാണം ചൊല്ലി. 13 ദിവസം തുടർന്നാൽ നിങ്ങൾക്ക് അനുഗ്രഹം കിട്ടും. വീട്ടിൽ മറ്റ് എന്തെങ്കിലും തരത്തിലുള്ള കുഴപ്പം ഉണ്ടെങ്കിലും ഈ ഈ പ്രാർത്ഥന പ്രാർത്ഥിച്ചാൽ മതി ദൈവത്തിൽനിന്നുള്ള ആശ്വാസം കിട്ടും Amen എന്ന് പറഞ്ഞ സ്വീകരിച്ചു കൊള്ളുക\nഈശോയിൽ നിന്ന് ഒരു മെസ്സേജ് കിട്ടിയിട്ടുണ്ട്. കെട്ടിയവനെ അനുസരിക്കാത്ത ഭാര്യ ആണോ നിങ്ങൾ.? വളരെ ശ്രദ്ധയോടെ കേൾക്കുക വായിക്കുക. അറിയിക്കുക. വടി കൊടുത്ത് അടി മേടിക്കണോ.? അത് ഞാൻ എന്നോട് തന്നെ ചോദിച്ചു. ? അങ്ങനെ ആരെങ്കിലും അറിഞ്ഞുകൊണ്ട് ചീത്ത വിളിച്ചാൽ പക്ഷേ ഈശോയെ പ്രതി. സഹിക്കാൻ തയ്യാറാണ്. പിന്നെ ബാങ്ക് അക്കൗണ്ടുകൾ. വേറെയാണെങ്കിലും. വീട്ടിൽ പരസ്പരം വിശ്വാസമില്ലായ്മ ഉണ്ടാവും Amen കഴിവില്ലാത്ത. ആളാണ് നിങ്ങളുടെ കെട്ടിയവൻ എങ്കിൽ , നിങ്ങൾ കുടുംബം നടത്തുന്നതു കൊണ്ടു കുഴപ്പമില്ല. അത് നിങ്ങൾ കർത്താവിനോട്.ചോദിച്ചു നോക്കുക. ? ഇതിനെക്കുറിച്ച് കൂടുതൽ. അറിയണമെങ്കിൽ അടുത്തുള്ള ദേവാലയത്തിൽ വൈദികനായി സംസാരിക്കുക. Amen\nShibu Kizhakkekuttu Chief Editor https://24newslive.com/ ( ഷിബു കിഴക്കേകുറ്റ്)ഈശോയുടെ രണ്ടാം വരവ് അടുത്തു വന്നു\nPrevious articleഅല്പം ജാഗ്രതയോടെ ദൈവസന്നിധിയിൽ ഇരിക്കേണ്ട സമയമാണിത് .ആരെയും പേടിപ്പിക്കാൻ ഒന്നുമല്ല പറയുന്നത് ക്രിസ്തുവിനെ അറിയാനാണ് പറയുന്നത്\nNext articleസണ്ണി ബ്രദർ അല്പം മുൻപ് നിര്യാതനായി.ലോകജനതയ്ക്ക് തീരാനഷ്ടം


ഡയമണ്ട് കട്ട് വിലപിക്കുന്ന യേശു പെൻഡന്റ് (14 കെ) - Popular Jewelry\nഡയമണ്ട് കട്ട് വിലപിക്കുന്ന യേശു പെൻഡന്റ് (14 കെ)\nഉയരം: 36.5 മിമി * (1.1 ഇഞ്ച്) (ജാമ്യം ഉൾപ്പെടെ)\nവീതി: 18.3 മിമി *\nഏകദേശം. ഭാരം: 9.7 ഗ്രാം *\nകെവിനും വില്യമും മികച്ച ഉപഭോക്തൃ സേവനം നൽകി. പെൻഡന്റിനെക്കുറിച്ച് ഞാൻ നടത്തിയ അന്വേഷണങ്ങളെക്കുറിച്ച് ഇരുവരും വളരെ വിവരദായകമായിരുന്നു. നല്ല നിലവാരം, വളരെ ശക്തവും അസാധാരണവുമായ കരക man ശലം. ഈ ഷോപ്പ് വളരെ ശുപാർശ ചെയ്യുന്നു.


സ്ത്രീകൾക്ക് നാവികരാകാൻ അവസരമൊരുങ്ങുന്നു\nനാവികസേനാ കമാൻഡർമാരുടെ യോഗത്തിൽ സ്ത്രീകളെ നാവിക സേനയിലെ സുപ്രധാന ജോലികള്‍ക്ക് നിയമിക്കുന്നതിനായുള്ള ചർച്ചകൾ സജീവമായി നടന്നു. സ്ത്രീകളെ നാവികരായി നിയമിക്കുന്നതുമായി ബന്ധപ്പെട്ട് പ്രതിരോധ മന്ത്രി നിർമ്മലാ സീതാരാമൻ പങ്കെടുത്ത യോഗത്തിലാണ് ചർച്ചകൾ നടന്നത്.\nവനിതകൾക്ക് സേനയിൽ കൂടുതൽ ചുമതലകളും അവസരങ്ങളും നൽകണമെന്നും അത് വളരെ ഉചിതമാണെന്നും യോഗത്തിൽ നിർമ്മലാ സീതാരാമൻ നിർദേശിച്ചു. ഇപ്പോൾ നാവികസേനയിൽ പല തസ്തികകളിലായി സ്ത്രീകൾക്ക് നിയമനം നൽകുന്നുണ്ടെങ്കിലും സമുദ്രത്തിൽ പോകുന്ന ചുമതലകളിൽ കൂടി സ്ത്രീകളെ നിയമിക്കുന്ന കാര്യത്തിൽ എത്രയും പെട്ടെന്ന് തീരുമാനമെടുക്കുമെന്ന് നാവിക സേനാമേധാവി അഡ്മിറൽ സുനിൽ ലംബ വ്യക്തമാക്കി.\nനിലവിൽ വനിതാ ഉദ്യോഗസ്ഥരെ നാവികസേനയുടെ പി-8ഐ, ഐഎൽ-38 തുടങ്ങിയ സൈനിക രംഗനിരീക്ഷണ വിമാനങ്ങളിൽ നിരീക്ഷകരായി നിയോഗിച്ചിട്ടുണ്ട്. മാത്രമല്ല രണ്ട് ഡെന്റൽ ഓഫീസർമാരും 148 മെഡിക്കൽ ഓഫീസർമാരും ഉൾപ്പെടെ 639 സ്ത്രീകൾ നാവികസേനയിൽ നിയമിതരായിട്ടുണ്ട്.


അഗ്നി പർവതങ്ങൾ എന്ന വിനോദസഞ്ചാര കേന്ദ്രങ്ങൾ – Travel Guide from Kerala to Indonesia in Malayalam Language, മലയാളി വിനോദ സഞ്ചാരികൾക്കായുള്ള ഇന്തോനേഷ്യൻ യാത്രാ വിവരണം\n150 ഓളം വരുന്ന രാജ്യത്തെ അഗ്നി പർവ്വതങ്ങളെ ഇന്തോനേഷ്യക്കാർ അവരുടെ ദേശീയ സമ്പത്തായാണ് കണക്കാക്കുന്നത്. കാരണം വളരെ ഫലഭൂയിഷ്ഠമായ മണ്ണാണ് ഓരോ അഗ്നി പർവ്വതങ്ങൾക്കടുത്തുമുള്ളത്.5മില്യൺ ജനങ്ങൾ ഇത്തരം മേഖലകളിൽ താമസിക്കുന്നു. അതിൽ വിളയുന്ന പ്രകൃതി വിഭവങ്ങളാണ് അതിനോടടുത്തു താമസിക്കുന്ന ജനങ്ങളെ ജീവിപ്പിക്കുന്നത്. അഗ്നി പർവ്വതങ്ങളെ ഇന്തോനീസ്യക്കാർ ഭയക്കാറില്ല. അപകട സാധ്യതയുള്ള സമയത്തു ചിലർ മാറി നിൽക്കുമെന്ന് മാത്രം. ഇൻഡോനേഷ്യയിലെ പല അഗ്നി പർവ്വതങ്ങളും വിനോദ സഞ്ചാര കേന്ദ്രങ്ങൾ കൂടെയാണ്.\nഅപകട സാധ്യത മുൻകൂട്ടി പ്രവചിക്കുന്ന സാങ്കേതിക മികവുള്ള നിരവധി മുന്നറിയിപ്പ് സംവിധാനങ്ങളും സുരക്ഷിത കേന്ദ്രങ്ങളും ഇത്തരം മേഖലയിൽ സർക്കാർ ഒരുക്കിയിട്ടുണ്ട്. അഗ്നിപർവതം ലാവ ഒഴുക്കുന്ന സമയത്തു പോലും ഭൂരിപക്ഷം ഗ്രാമീണരും തങ്ങളുടെ ഗ്രാമങ്ങളിൽ നിന്ന് മാറി നിൽക്കാൻ സന്നദ്ധമാവാറില്ല. അത്ര മാത്രം പ്രകൃതിയോടിണങ്ങി ജീവിക്കുന്ന മനുഷ്യരാണിവിടങ്ങളിൽ താമസിക്കുന്നത്.\nഈ ലേഖകൻ ജോഗ്‌ജയിലെ മെറാപി അഗ്നിപർവ്വതവും, സുരബയക്കും ബാലിക്കുമിടയിലുള്ള അടുത്തുള്ള ചിത്രത്തിൽ കാണുന്ന ബ്രോമോ അഗ്നിപർവതവും സന്ദർശിച്ചിട്ടുണ്ട്. കിഴക്കൻ ജാവയിലെ ബ്രോമോ – ടെൻഗർ- സെമെരു ദേശീയ പാർക്കിലാണ് വിനോദ സഞ്ചാരികളുടെ സ്വപ്നമായ ബ്രോമോ അഗ്നി പർവതം. ഇവിടെ ചെന്നാൽ നിങ്ങള്ക്ക് മൂന്നു അഗ്നി പർവതങ്ങൾ ഒരുമിച്ചു കാണാം. ബ്രോമോക്കടുത്തുള്ള ബോട്ടോക് അഗ്നിപർവതം നിർജീവമാണെങ്കിൽ അതിലും കുറച്ചപ്പുറമുള്ള സുമേരു അഥവാ മഹാമേരു എന്ന പടുകൂറ്റൻ അഗ്നി പർവതം ഇടക്കിടെ ലാവ പുറത്തേക്ക് തുപ്പുന്നതാണ്. ബ്രോമോയിലേക്കു മാത്രമേ സന്ദർശകരെ അനുവദിച്ചിട്ടുള്ളൂ.\n“ബ്രഹ്‌മ – അഥവാ ബ്രഹ്‌മാവ്’ എന്ന സംസ്‌കൃത പദത്തിൽ നിന്നും ഉണ്ടായതാണ് ‘ബ്രോമോ’ എന്ന ഇന്തോനേഷ്യൻ പദം. മനോഹരമായ ദൃശ്യ ഭംഗിയുള്ള പ്രദേശങ്ങളിൽ കൂടെയാണ് അഗ്നി പർവതങ്ങൾ കാണാനുള്ളു യാത്ര ചെയ്യേണ്ടി വരിക. 2,329 മീറ്റർ ഉയരത്തിൽ സ്ഥിതി ചെയ്യുന്ന ബ്രോമോ അഗ്നി പർവതത്തിന്റെ മുകളിലേക്ക് ഏകദേശം 250 പടവുകൾ കയറാനുണ്ട്. അതിനു മുമ്പ് താഴ്‌വാരത്തു നിന്ന് മല നിരകളിലൂടെ കുറച്ചു ദൂരം കുതിരപ്പുറത്ത് കയറി സവാരി ചെയ്യേണ്ടി വരും. താഴ്‌വാരത്തിൽ Tenggerese ഗ്രാമീണരുടെ പോട്ടൻ (Poten) ഹിന്ദു ക്ഷേത്രം ഉണ്ട്. അഗ്നി പർവതം ലാവ പുറത്തു വിടുന്ന സമയത്തു ഈ ക്ഷേത്രത്തിനു ഇടയ്ക്കിടെ കേടുപാടുകൾ പറ്റുമെങ്കിലും വീണ്ടും സർക്കാർ അത് പുനർനിർമിക്കയാണ് പതിവ്.\nഇന്തോനേഷ്യൻ ഭാഷയുടെ വലിയ ഭാഗം സംസ്‌കൃതത്തിൽ നിന്നും രൂപപെട്ടതാണെന്നു കൂടെ പറയട്ടെ. ബ്രോമോ അഗ്നിപർവതത്തിനു ചുറ്റും പ്രധാനമായി താമസിക്കുന്ന ഇന്തോനേഷ്യക്കാർ Tenggerese എന്ന പേരിൽ അറിയപ്പെടുന്ന പ്രാചീന സമൂഹമാണ്. ഇവരിൽ ഭൂരിഭാഗവും ഹിന്ദുമതത്തിന്റെ വക ഭേദത്തിൽ വിശ്വസിക്കുന്നവരോ, ബുദ്ധമതക്കാരോ, പ്രകൃതിയെ ആരാധിക്കുന്നവരോ ആണ്. ബ്രഹ്‌മാവ് കോപിക്കുന്നതു കൊണ്ടാണ് അഗ്നിപർവ്വതം ലാവ പുറത്തേക്കൊഴുക്കുന്നതു എന്ന് വിശ്വസിക്കുകയും കുറച്ചു ശാന്തമാകുമ്പോൾ അതിനു മുകളിൽ കയറി പുഷ്‌പാർച്ചന അർപ്പിക്കുകയും ചെയ്യുന്നവരാണ് ഈ സമൂഹം. ടൂറിസ്റ്റുകൾക്ക് അവർ പൂക്കൾ വിൽക്കാറുമുണ്ട് .\nഏകദേശം 127 ഇന്തോനേഷ്യൻ അഗ്നിപർവ്വതങ്ങളിൽ നിന്ന് എപ്പോഴെങ്കിലും ലാവ പുറത്തേക്കു വരാൻ സാധ്യതയുള്ളതാണ്. ഇത്തരം മേഖലകളിൽ നിന്നുള്ള ജിയോതെർമൽ’ ഊർജം ഉപയോഗിച്ച് ഇന്തോനേഷ്യ വൈദ്യുതി പോലും ഉൽപാദിപ്പിക്കുന്നുണ്ട് .\nഇന്തോനേഷ്യൻ ദ്വീപുകൾ സ്ഥിതി ചെയ്യുന്നത് ‘പസിഫിക് റിങ് ഓഫ് ഫയർ’ എന്ന് ഭൗമ ശാസ്ത്ര വിദഗ്ദ്ധർ വിളിക്കുന്ന 452 അഗ്നിപർവ്വതങ്ങൾ ഉള്ള പസിഫിക് സമുദ്ര മേഖലയോടടുത്താണ് . അനേകം ജിയോ തെർമൽ ഊർജം ലഭിക്കുന്ന മേഖലയിലാണിത് .\nഇപ്പോൾ ജിയോ തെർമൽ വൈദ്യുതി ഉൽപാദനത്തിൽ ഒന്നാം സ്ഥാനം അമേരിക്കക്കും, രണ്ടാം സ്ഥാനം ഫിലിപ്പൈൻസിനുമാണ്. രണ്ടാം സ്ഥാനത്തു നിൽക്കുന്ന ഇന്തോനേഷ്യ 2020 ഓടെ കൂടുതൽ ജിയോ തെർമൽ നിലയങ്ങൾ സ്ഥാപിച്ചു ഒന്നാം സ്ഥാനത്തേക്ക് കുതിക്കാനുള്ള പദ്ധതികളിലാണ് താനും.\nലോകത്തു ഏറ്റവും കൂടുതൽ ജിയോ തെർമൽ വിഭവങ്ങളുള്ള രാഷ്രമാണ് ഇന്തോനേഷ്യ. ഇതിൽ നിന്ന് മാത്രം 29 ഗിഗാവാട്ട് വൈദ്യുതി ഉത്പാദിപ്പിക്കാൻ ഇന്തോനേഷ്യക്കു കരുത്തുണ്ട്. നിലവിൽ അതിന്റെ5% മാത്രമേ ഉപയോഗപ്പെടുത്തുന്നുള്ളൂ. എന്നാൽ പുതുതായി 62 പ്രോജക്ടുകൾ ഇതേ മേഖലയിൽ നടക്കുന്നുണ്ട്.\nNo Comments\tഅഗ്നി പർവതങ്ങൾ, ഇന്തോനേഷ്യ, ഹിന്ദു\nഹലാൽ ടൂറിസം : ഇന്തോനേഷ്യയുടെ അനന്ത സാധ്യതകൾ\nഇൻഡോനേഷ്യയുടെ സമുദ്രവും മനോഹരമായ ബീച്ചുകളും


മെക്കിൾ ജാക്സന്റെ നെവർലാന്റിന് പുതിയ ഉടമ; 2700 ഏക്കർ എസ്റ്റേറ്റ് വിറ്റത് 161 കോടി രൂപയ്ക്ക്| Michael Jackson's Neverland Ranch sold for 22 million dollar– News18 Malayalam\nHome » photogallery » life » MICHAEL JACKSONS NEVERLAND RANCH SOLD FOR 22 MILLION DOLLAR\nമെക്കിൾ ജാക്സന്റെ നെവർലാന്റിന് പുതിയ ഉടമ; 2700 ഏക്കർ എസ്റ്റേറ്റ് വിറ്റത് 161 കോടി രൂപയ്ക്ക്\nബംഗ്ലാവിൽ മൈക്കിൾ ജാക്സന്റെ പ്രേതം അലഞ്ഞുതിരിയുന്നു എന്ന പ്രചരണങ്ങളുമുണ്ടായിരുന്നു. എന്തായാലും 730 കോടി വില പറഞ്ഞ എസ്റ്റേറ്റാണ് 161 കോടിക്ക് സ്വന്തമാക്കിയിരിക്കുന്നത്\n| December 25, 2020, 13:56 IST\nപോപ് സംഗീത ചക്രവർത്തി മൈക്കിൾ ജാക്സന്റെ കാലിഫോര്‍ണിയയിലെ പ്രശസ്തമായ നെവർലാന്റ് എസ്റ്റേറ്റ് വിറ്റു. അമേരിക്കയിലെ കോടീശ്വരനായ റോണ് ബര്‍ക്കിള് ആണ് 2700 ഏക്കര് വരുന്ന തോട്ടം 161 കോടി രൂപയ്ക്ക് വാങ്ങിയത്. 12500 ചതുരശ്ര അടി വിസ്തീര്‍ണമുള്ള കെട്ടിടവും 3700 ചതുരശ്ര അടി വിസ്തീര്‍ണമുള്ള നീന്തല്‍കുള വീടും സിനിമാ തീയ്യറ്ററും ഡാന്‍സ് സ്റ്റുഡിയോയും അടങ്ങുന്നതാണ് എസ്റ്റേറ്റ്.\n15 കൊല്ലത്തോളം മൈക്കിൾ ജാക്സൻ താമസിച്ചിരുന്നത് നെവർലാൻഡ് എസ്റ്റേറ്റിലെ ബംഗ്ലാവിലായിരുന്നു. ജാക്സന്റെ കരിയറിലെ ഹിറ്റുകൾ പലതും പിറന്നത് ഈ ബംഗ്ലാവിൽ താമസിക്കുന്ന കാലത്തായിരുന്നു. നാല് ഏക്കറിൽ കൃത്രിമ തടാകവും എസ്റ്റേറ്റിനുള്ളിലുണ്ട്. (Image: Instagram)\nനാലു വര്‍ഷം മുമ്പ് 730 കോടി രൂപക്ക് വില്‍ക്കാനിരുന്ന എസ്റ്റേറ്റാണ് ചെറുവിലക്ക് റോണ് സ്വന്തമാക്കിയത്. ഡിസ്‌നി മാതൃകയിലുള്ള റെയില്‍വേയും ഇവിടെയുണ്ട്. എസ്റ്റേറ്റിന് സമീപമുള്ള സാക്ക തടാകവും വാങ്ങാന് റോണ് തീരുമാനിച്ചു കഴിഞ്ഞു. അവിടെ സമ്പന്നര്‍ക്കു മാത്രമുള്ള ക്ലബ് സ്ഥാപിക്കാനാണ് തീരുമാനിച്ചിരിക്കുന്നത്. മൈക്കിള് ജാക്ക്‌സന്റെ വസ്തുവിന്റെ വില ഇടിഞ്ഞതു കണ്ടാണ് റോണ് വിലപറഞ്ഞ് എസ്റ്റേറ്റ് സ്വന്തമാക്കിയത്. (Image: Instagram)\n1982 ൽ കൊളോണിയൽ മാതൃകയിൽ നിർമിച്ച ബംഗ്ലാവിൽ ആറ് കിടപ്പുമുറികളാണുള്ളത്. 2005 ൽ എസ്റ്റേറ്റ് വിൽപ്പനയ്ക്ക് വെച്ചപ്പോൾ നൂറ് മില്യണായിരുന്നു വില പറഞ്ഞിരുന്നത്. എന്നാൽ ജാക്സന്റെ മരണശേഷം എസ്റ്റേറ്റിന്റെ വില കുത്തനെ ഉയർന്നു. പിന്നീട് ജാക്സന്റെ പ്രേതം എസ്റ്റേറ്റിലും ബംഗ്ലാവിലും അലഞ്ഞു നടക്കുന്നു എന്ന വാർത്ത പ്രചരിച്ചതോടെ വില കുത്തനെ ഇടിഞ്ഞു. (Image: Instagram)\nഏറെ ദുരൂഹതകളാണ് നെവർലാന‍്റ് എസ്റ്റേറ്റിനെ ചുറ്റിപ്പറ്റിയുള്ളത്. ജാക്സന്റെ മരണശേഷം കൂടുതൽ പേടിപ്പിക്കുന്ന കഥകളും ബംഗ്ലാവുമായി ബന്ധപ്പെട്ട് പുറത്തു വന്നുകൊണ്ടിരുന്നു. (Image: Instagram)\nപ്രേതകഥകൾ പ്രചരിപ്പിച്ച് എസ്റ്റേറ്റിന്റെ വില കുത്തനെ കുറച്ച് സ്വത്ത് സ്വന്തമാക്കാനുള്ള ചിലരുടെ ശ്രമങ്ങൾ നടക്കുന്നുണ്ടെന്നും ആരോപണം ഉയർന്നിരുന്നു.(Image: Instagram)\nഎന്തായാലും നാല് വർഷം മുമ്പ് 730 കോടി വില പറഞ്ഞിരുന്ന എസ്റ്റേറ്റ് ബർക്കിൾ വെറും 161 കോടി രൂപയ്ക്ക് സ്വന്തമാക്കിയത് ഈ ആരോപണങ്ങൾ ബലപ്പെടുത്തുന്നതാണെന്ന് വിശ്വസിക്കുന്നവരും ഉണ്ട്. (Image: Instagram)\nനെവെർലാൻഡ് (Image: Instagram)